April | 2020 | "બેઠક" Bethak | Page 2\n૧૫ – સદાબહાર સૂર – અવિનાશ વ્યાસ : રાજુલ કૌશિક\nPosted on April 20, 2020 by Rajul Kaushik\nઅવિનાશ વ્યાસે ગુજરાતી ફિલ્મજગતમાં પોતાની બહુમુખી પ્રતિભાથી મોટું યોગદાન આપ્યું. એમણે આપેલ યોગદાન બદલ તેઓ સદાય માટે અવિસ્મરણીય બની રહેશે. અવિનાશ વ્યાસ, એક એવું નામ જે ભૂતકાળમાં તો હતું પણ વર્તમાન એને અનુસરશે અને ભવિષ્યકાળમાં પણ દીવાદાંડી જેમ સુગમ સંગીતના ગાયકો અને ચાહકોને માર્ગદર્શન આપશે.\nસુરેશ દલાલે અવિનાશ વ્યાસ માટે બહુ સરસ વાત કરી છે કે, વીસમી સદીના ગુજરાતી સુગમ સંગીતના પર્યાય જેવા અવિનાશ વ્યાસ ગુજરાતી પ્રજાના કંઠમાં અને કાનમાં કાયમ માટે વસી રહેલા સંગીતકાર અને ગીતકાર છે. આ જ વાતને સહેજ સમજાય એવી રીતે કહેવી હોય તો કહી શકીએ કે એક અવિનાશમાં બે અવિનાશ છે; સંગીતકાર અવિનાશ અને ગીતકાર અવિનાશ. ક્યારેક એકમેક સાથે મીઠી સ્પર્ધા કરે છે. કોઈકવાર સંગીતકાર આગળ નીકળી જાય છે તો કોઈક વાર ગીતકાર. ક્યારેક સૂર શબ્દને ખેંચે છે તો ક્યારેક શબ્દ સૂરને. સંગીતકાર અવિનાશનાં ફ્લાવરવાઝમાં ગીતકાર અવિનાશના બગીચાનાં કેટલાય ફૂલો લય અને તાલની હવામાં ઝૂલ્યા કરે છે.\nઆવા ગીતકાર-સંગીતકારનું નામ સદાય અવિસ્મરણીય રહેવાનું જ કારણ કે, એમણે સાવ સરળ લાગતાં અને તેમ છતાં ઘણું કહી જતાં ભાતીગળ ગીતોની રચના કરી છે. આ વાત જરા સમજવી હોય તો આપણાં ઑલ ટાઈમ ફેવરિટ ગીતને યાદ કરવું પડે. વાત છે હૂતુતુતુની.. એક શ્વાસે ગવાતું આ ગીત સાંભળીને કોઈને એમ થાય કે આ તો રમતની વાત છે. પણ રમતની સાવ સરળ લાગતી વાતમાં પણ કેટલો મોટો ગૂઢાર્થ અવહી છતો થાય છે, નહીં?\nહવે આ રચના પણ રમતાં રમતાં જ કેવી રીતે રચાઈ છે, એની વાત પણ રસપ્રદ છે. અને આ વાત માંડે છે અવિનાશ વ્યાસના સુપુત્ર અને ખ્યાતનામ સંગીતકાર ગૌરાંગ વ્યાસ. એ કહે છે કે, ક્યારેક એવું બને કે કેટલીક સ્વર રચનાઓ એવી હોય છે જે કોઈના સૂચનનું નિમિત્ત બને. એમાં બન્યું એવું કે, જ્યારે ગૌરાંગ વ્યાસ એમના પિતા અવિનાશ વ્યાસના સહાયક સંગીતકાર તરીકે કામ કરતા હતા એ વખતે, આપણા મહાન ગાયક મન્ના ડે ફિલ્મનાં ગીતો ગાવા આવતા. મન્ના ડેને એવું હતું કે જેવું રેકોર્ડિંગ પતે એટલે ગૌરાંગ વ્યાસને હાર્મોનિયમ પર બેસાડે અને કહે કે “कुछ नया सुनाओ, कुछ अच्छा सुगम संगीत का गाना सुनाओ!” એટલે ગૌરાંગ વ્યાસ એમના કંપૉઝ કરેલા ગીતો મન્ના ડેને સંભળાવતા અને મન્ના ડેને એ ખૂબ ગમતાં. એમાં એકવાર મન્ના ડેએ એવું કીધું કે “गौरांग, ईतना अच्छा कंपोझिशन करते हो तो हम लोग HMV करते है. “એમાં ભજન, ગઝલ અને ગીત હોય. એ સમયે ભજન અને ગઝલ તો નક્કી થઈ ગયા પણ ગીત નક્કી કરવાનું બાકી હતું એટલે મન્નાબાબુએ ગૌરાંગ વ્યાસને કહ્યું કે, તું અવિનાશભાઈને કહે કે કોઈ રિધમેટિક સોંગ લખી આપે તો જરા મઝા આવે. ભજન અને ગઝલ તો બરાબર છે.” એટલે ગૌરાંગ વ્યાસે એમના પિતાશ્રી અવિનાશ વ્યાસને કહ્યું કે, એક રમતિયાળ ગીત જોઈએ છે.\nબીજા દિવસે શાંત, સ્વસ્થ મને પડકાર ઝીલનારા અવિનાશ વ્યાસે ગૌરાંગ વ્યાસને બોલાવીને કહ્યું કે, તું રમતિયાળ ગીતની વાત કરતો હતો તો આપણે રમતનું જ ગીત કરીએ અને અવિનાશ વ્યાસે ગૌરાંગ વ્યાસને લાઈન લખી આપી.\nઅને કહ્યું કે આની પર તું કર. ગૌરાંગ વ્યાસ તો હાર્મોનિયમ લઈને બેસી ગયા અને અવિનાશ વ્યાસે જે ટેમ્પોમાં સંભળાવ્યું હતું એ ટેમ્પો એમણે પકડી રાખ્યો. ઢીન ચાક ઢીન ચાક.. અને ગૌરાંગ વ્યાસને મુખડું સૂજ્યુએ અવિનાશ વ્યાસને બોલાવીને સંભળાવ્યું તો એમને પણ મઝા આવી ગઈ અને કહ્યું કે, બહુ સરસ થઈ ગયું છે. થોડું શબ્દોના હિસાબે ગોઠવવું પડે બાકી ટ્યૂન તો સરસ બેસી ગઈ છે. ગૌરાંગ વ્યાસે કીધું કે, ‘ભઈ, સરસ તો થઈ ગયું પણ હવે આગળ શું? અવિનાશ વ્યાસના મનમાં થોડા થોટ્સ હતા એટલે એમણે ગૌરાંગ વ્યાસને કહ્યું કે, ‘તને જે ટ્યૂન સુઝે એ તું ગા અને હું ટ્રાય કરું.’ ગૌરાંગ વ્યાસે એમની રીતે રાગ છેડ્યો. એ રાગ સાંભળીને અવિનાશ વ્યાસે આગળની પંક્તિઓ ઉમેરી. “એક મેકને મથે પકડવા સારા નરસા સ્વારથ સાથે ધમ્માચકડી પકડા પકડી અવળે સવળે આટે પાટે…આ રીતે અવિનાશ વ્યાસે ત્રણ અંતરા લખ્યા. ગૌરાંગ વ્યાસ ટ્યૂન ગાતા જાય અને અવિનાશ વ્યાસ લખતા જાય અને આવી રીતે આ ગીત લગભગ બે કલાકમાં પુરુ થઈ ગયું.\nઆ દર્શાવે છે કે ગીતકાર અવિનાશ વ્યાસ મનથી કેટલા સજ્જ હશે કે એમણે ટ્યૂનની સાથે સાથે જ શબ્દોની એટલી ત્વરિત રચના કરી હશે! અથવા એમ પણ કહી શકાય કે, ગીતકાર અવિનાશ વ્યાસનું મન, ચિત્ત હરદમ સંગીતમય જ રહેતું હશે ને? એમની ચેતામાં પણ ચોવીસે કલાક ગીત-સંગીત જ વહેતતાં હશેને? એ સમયે તો અવિનાશ વ્યાસ, ગૌરાંગ વ્યાસ કે મન્ના ડેને સપનેય ખ્યાલ નહોતો કે, મન્નાબાબુનું રમતિયાળ ગીત માટેનું સૂચન અને સૂચનના આધારે બનેલું એમના ઈજારા સમું આ ગીત અત્યંત પ્રચલિત અને લોકપ્રિય બની જશે. એ પછી આ ગીત મહેન્દ્ર કપૂરે પણ ફિલ્મ ‘સાત કેદી’ માટે ગાયું હતું. એમને ગાવામાં ખૂબ તકલીફ પડી હતી તેમ છતાં એમણે નિભાવી જાણ્યું હતુ.\nબીજી એક વાતે મારું ધ્યાન ખેચ્યું કે, પિતા-પુત્રએ એકબીજાની મૈત્રીને સર્જનાત્મક કામોમાં જ ઉત્તમ રીતે વાપરી અને કેવું સુંદર રીતે સંયોજન થયું? સંગીતમાં વિવિધ વિષય સાથે બંને એક બીજાના પૂરક બન્યા. જેનાં ફળ ગુજરાતી પ્રજાને મળ્યાં. એક વાત નક્કી છે કે પરિવાર સાથે કામ કરે તો અનુભવ અને ઉત્સાહ બને સર્જનને વૈવિધ્યસભર બનાવે છે નહિતર હરીફાઈનાં જગતમાં નવી પેઢી માટે તો આટલું સિદ્ધ થવું સહેલું નથી. ગુજરાતીઓ જેટલા બિઝનેસ માટે ઉત્સાહી છે એટલા નિરુત્સાહ પોતાની માતૃભાષામાં સંગીત માટે છે અને આ હકીકત છે.\nઆ જ કારણે તો આજે ગુજરાતી ફિલ્મ ઇન્ડસ્ટ્રી બોલીવુડ સામે સાવ નબળી પડી ગઈ છે. મારે અફસોસ સાથે અને એક ગુજરાતી હોવા છતાં કહેવું પડશે કે, જે ઉત્સાહ મન્ના ડેએ ગૌરાંગની નવી રચના સાંભળવા દેખાડ્યો એ ગુજરાતીઓ ભાષા, સાહિત્ય અને સંગીત પ્રત્યે દેખાડતા નથી. આ બાબતમાં મરાઠીઓ અને બંગાળીઓ ગુજરાતીઓ કરતાં ક્યાંય ચડિયાતા છે. આપણે તેમને આદર્શ બનાવવા જોઈએ. આવું જ વલણ ગુજરાતી સંગીતના પીઢ સંગીતકારે નવી પેઢીને આગળ લાવવા દેખાડવું જોઈએ. જો કે આશિત દેસાઈ અને હેમા દેસાઈએ પણ આવો અભિગમ રાખી તેમના દીકરા આલાપ દેસાઈને અને નવી પેઢીને પ્રોત્સાહન આપી આગળ લાવી રહ્યાં છે. તેઓ પણ અવિનાશ વ્યાસની જેમ જ ગૌરવને પાત્ર બન્યા છે એ પણ અત્રે ઉલ્લેખનીય છે.\nમારી વાત અહીં જોર આપીને ફરી ફરી કહીશ કે, આ ગીતના રચયિતા અવિનાશ વ્યાસ કે ગાયક મન્ના ડે હયાત નથી પરંતુ આજે પણ કોઈપણ સુગમ સંગીતનો કાર્યક્ર્મ જાણે અવિનાશ વ્યાસની આ રચના વગર અધૂરો જ છે.\nજ્યારે આવી ઘટના બને ત્યારે સહજ એક વિચાર આવે કે, કોઈપણ ગીત, કાવ્યની રચનાની શૈલી, માત્રાઓ અને છંદ કે ગઝલના રદીફ કે કાફિયાનો અવિનાશ વ્યાસે અભ્યાસ કર્યો હશે? ત્યારે એક સરસ જવાબ મળ્યો જે અહીં ટાંકુ છું… “આદ્ય કવિઓએ પણ ક્યાં આ બધા અભ્યાસ કર્યા હશે પણ એમની રચનાઓ પરથી જ કદાચ આ કાવ્ય શૈલી, એમાંની માત્રા કે છંદમેળ નિશ્ચિત થયા હશે.”\nPosted in નિબંધ, રાજુલ કૌશિક, સદાબહાર સૂર\t|7Replies\nPosted in "વાચિકમ સર્વ વાંગ મયં", “वाचिकं सर्व वाङ्ग्मयम ”, વાગ્મી કચ્છી, જયશ્રી વિનુ મરચંટ |, વાર્તા\t| Tagged "બેઠક ", /shabdonusarjan.wordpress, વાગ્મી કચ્છી, જયશ્રી વિનુ મરચંટ |, Bethak\t| 13 Replies\nકલમના કસબી : કનૈયાલાલ મુનશી – 14\nPosted on April 17, 2020 by janirita2014\nપ્રશ્ન થાય કે, શું મુનશી જેવા સમર્થ વાર્તાકારને ગુજરાતના રસિક વાચકવર્ગ આગળ ઓળખાવવાની કશી જરૂર ખરી? આજે એક શતાબ્દી પછી પણ એમની વાર્તાઓ ખૂબ જ લોકપ્રિય રહી છે. તે વાંચીને મને જે આનંદ મળ્યો તે આજના પરિપ્રેક્ષ્યમાં નવી પેઢીને અવગત કરાવવાનો આ પ્રયાસ છે. મુનશી કરતાં પણ વધુ પાંડિત્ય ધરાવતા, વધુ અવલોકનશક્તિ ધરાવતા કે વધુ શ્રમ લેતા વાર્તાકારો થઈ ગયા છે છતાં મુનશીની નવલકથાઓ ગુજરાતી સાહિત્યમાં સીમાચિહ્નરૂપ બની છે તેનું કારણ તેમની શૈલી અને કથનરિતી છે.\nઆપણે લેખમાળાની શરૂઆત મુનશીની આત્મકથા ‘અડધે રસ્તે’થી કરી હતી. ત્યારબાદ, તેમની કેટલીક ઐતિહાસિક નવલકથાઓનો રસાસ્વાદ કર્યો અને હવે, ફરીને જવું છે તેમની આત્મકથા ‘સ્વપ્નસિદ્ધિની શોધ’તરફ. આ એમની આત્મકથાનો ત્રીજો ભાગ છે જેમાં 1923 થી 1926ના સમયખંડની વાત મુનશી કરે છે. તેમના માટે આનું મહત્વ અધિક એટલા માટે છે કે, એ સમયગાળો એમનાં જીવનનો સૌથી અગત્યનો અને સર્જનાત્મક છે. એ વર્ષો દરમ્યાન એમનું નવું જીવન ઘડાયું હતું.\nપુસ્તકની શરૂઆત થાય છે, લીલાવતી સાથેના ‘પ્રથમ પરિચય’ પ્રકરણથી. મુનશી કહે છે કે ઘણા વાચકો અને મિત્રોને લાગતું કે, આ ભાગ ન લખાયો હોત તો સારું હતું. ટીકાકારોને તો ખૂબ મજા પડતી હતી. પણ તેઓ કહે છે કે, તેમનું એકપણ કૃત્ય અથવા વર્તન એવું ન હતું કે જેથી તેમણે શરમાવું પડે કે પશ્ચાતાપ થાય. તેમનાં પ્રથમ પત્ની – અતિલક્ષ્મી જીવિત હતાં ને તેમનાં ત્રણ બાળકો પણ હતાં. તેમણે બાળપણમાં સેવેલી કલ્પનાના પરિપાકરૂપે આ અનુભવો છે – જે તેમનાં જીવનની શક્તિ અને પ્રેરણા છે. તેમની બાળપણની સખી ‘દેવી’ તેમને લીલાવતી રૂપે મળી હોય તેમ તેમનાં હૃદયનાં તરંગો લીલા સાથે સ્નેહબંધનથી જોડાવા ઈચ્છતા હતા.\n1919માં તેઓ પહેલી વાર મળ્યા. 1922માં તેમની વચ્ચે અંતરાયોનો સાગર ઊછળતો હતો. 1922માં મુનશીએ ‘ગુજરાત’ માસિક બહાર પાડ્યું ત્યારે તેના ગ્રાહક બનવા તેમની વચ્ચે પત્ર વ્યવહાર થયો. આ શિષ્ટાચારી પત્ર વ્યવહાર પછી તેમની વચ્ચે સાહિત્ય વિષયક પત્ર વ્યવહાર શરૂ થયો. એમાં એકબીજાની ઠેકડી કરી તેઓ અંતરાયો ભેદી રહ્યા. પછીથી બાબુલનાથમાં ફ્લેટમાં ઉપર નીચે રહેતા થયા.\nઆઠ વર્ષ બાદ મુનશીને લીલામાં પોતાની ઝંખનાની ‘દેવી’ મળી ગઈ. નાનપણથી જેને જીવનની સ્વામિની માની, જેની કલ્પનાવિલાસની પ્રેરણાથી જીવન વીતાવતા હતા તે સાક્ષાત આવીને ઊભી હતી. આ ભાન તેમનાં મગજનો કબજો લઈ બેઠું. ખરી વાત એ હતી કે, પ્રણયે તેમની બધી શક્તિઓને તીવ્ર અને અસામાન્ય બનાવી દીધી હતી. આથી મુનશીએ ત્રણ સંકલ્પ કર્યા. એક : સંસાર અભેદ્ય રાખી પત્ની અને બાળકોને અન્યાય ન કરવો. બે : પ્રણયધર્મનો દ્રોહ ન કરવો ને કાયેન્દ્રિય શુદ્ધિ પર જ પ્રણયસંબંધ રચવો અને ત્રણ : સંસાર પ્રત્યે કર્તવ્યભ્રષ્ટ થઈ સમાજમાં પ્રતિષ્ઠા ન ખોવી. તો બીજી તરફ, લીલા સાથે અપૂર્વ આત્મીયતાનો સાક્ષાત્કાર હતો. તેમની વચ્ચે પત્ર વ્યવહાર શરૂ થયો. મુનશીના પત્રો દ્વારા લીલાએ તેમનું હ્રુદય પારખ્યું. ને લીલાના પત્રોમાં મુનશીએ તેમનાં જીવનમાં પ્રવેશવાની લીલાની ઉત્કંઠા તેમણે વાંચી. સામાન્ય રીતે પ્રેમ શરૂ થાય ત્યારે એક જણ પ્રેમમાં પડે ને બીજું તેને ઝીલે. પણ અહીં તો બંને સાથે જ પ્રેમમાં પડ્યાં ને સાથે જ પ્રેમ ઝીલી રહ્યાં હતાં. એક પ્રબળ શક્તિ તેઓને એકબીજાનાં બનાવી રહી હતી.\nપ્રેમનાં બે સ્વરૂપ છે; એકમાં વ્યક્તિ પ્રેમ દ્વારા કંઇક પ્રાપ્ત કરવા માંગે છે, પ્રેમનાં સ્વપ્ન જુએ છે ને એમાં સુખ શોધે છે, બીજા પ્રકારના પ્રેમમાં ફક્ત આપવું છે – પ્રેમ આપવો છે, સુખ આપવું છે, સર્વસ્વ સમર્પિત કરવું છે ને સ્વપ્ન સાકાર કરવું છે. મુનશીને પ્રિયજનની હાજરી એ જ સૌથી મોટું સુખ છે. તેઓ જે વાત સ્પષ્ટ રીતે બોલી ન શકતાં તે સાહિત્ય દ્વારા ઉચ્ચારતા થયા. ઘણીવાર તેઓ એકબીજાને વસિષ્ઠ અને અરુંધતીનાં નામે સંબોધતાં. આ રીતે તેમની મૈત્રીની આસપાસ રસનું એક વર્તુળ રચાતું ગયું. વફાદાર પ્રેમનું પોત ક્યારેય પાતળું નથી હોતું. પ્રેમની તાકાત એવી છે કે, એક વ્યક્તિના પ્રવેશથી આખી સૃષ્ટિ હરી ભરી થઈ જાય તો ક્યારેક વ્યક્તિનાં જવાથી પૂરી દુનિયા ખાલી લાગે. પ્રિય વ્યક્તિનું સાંનિધ્ય પ્રેમને સબળ કરે છે. આ વાત સો વર્ષ પહેલાં મુનશીના સમયમાં જેટલી સત્ય હતી એટલી આજે પણ છે અને આજથી સો વર્ષ પછી પણ રહેશે. બધો આધાર પ્રેમની ઉત્કટતા પર છે.\nએક વળાંક જેમ દિશા બદલી નાખે છે, એ જ રીતે કોઈ એક સ્વપ્ન કે જીવનલક્ષી વિચાર જીવનની દશા બદલી નાખે છે. મુનશી પોતે સ્વપ્નદૃષ્ટા તો છે જ પણ અહીં એ સ્વપ્ન સિદ્ધિની શોધમાં નીકળ્યા છે. આપણને એ પ્રશ્ન જરૂર થાય કે, મુનશીનું સ્વપ્ન શું છે? મુનશીને તેમનાં સ્વપ્ન દ્વારા કઈ સિદ્ધિ પ્રાપ્ત કરવી છે? સ્વપ્નને સિદ્ધ કરવાની શોધમાં ક્યાં નીકળ્યા છે? તેમની શોધની ફલશ્રુતિ શું? આ અને આવા અનેક પ્રશ્નોના જવાબ માટે મળીશું આવતા અંકે…..\nPosted in કલમના કસબી : કનૈયાલાલ મુનશી, નિબંધ, રીટા જાની, શબ્દોનું સર્જન-ગદ્ય વિભાગ\t| Tagged "બેઠક ", /shabdonusarjan.wordpress, કનૈયાલાલ મુનશી, નિબંધ, બેઠક bethak, રીટા જાની, શબ્દોનું સર્જન-ગદ્ય\t|7Replies\nमेरे तो गिरधर गोपाल – 14 : અલ્પા શાહ\nPosted on April 16, 2020 by shahalpa\nમીરાંબાઈના લૌકિક સંબંધો : ઝેર તો પીધા જાણી જાણી.\nકહેવાય છે કે, પરિવર્તન એ પ્રકૃતિનો નિયમ છે. Change is the Only Constant thing in Life. કોઈની પણ જિંદગી એકસરખી સદાયને માટે ચાલી નથી અને ચાલવાની પણ નથી. મીરાંબાઈના પતિ અલ્પ લગ્નજીવન બાદ વીરગતિને પ્રાપ્ત થયા ને બીજી બાજુ, મીરાંબાઈનાં માતા-પિતા પણ તેમના પતિની પાછળ પાછળ સ્વર્ગે સિધાવી ગયાં. મીરાંબાઈ આ અફાટ દુનિયામાં સાવ એકલાં થઈ ગયાં. મીરાંબાઈના પતિનાં મૃત્યુ બાદ તેમના અનુજ રાણા વિક્રમાદિત્યે મેવાડની ગાદી સંભાળી. મીરાંબાઈને સાંસારિક દૃષ્ટિએ વૈધવ્ય આવ્યું પણ તેઓ મનથી તો અખંડ સુહાગણ જ રહ્યાં. તેમનો મનમિત તો પેલો અજરામર ગિરિધર ગોપાલ હતોને! મીરાંબાઈનો સત્સંગ અને પ્રભુપ્રીતિમાં લૌકિક વૈધવ્યથી કોઈ ફેરફાર ન આવ્યો. રાણા વિક્રમાદિત્ય દુષ્ટ પ્રકૃતિ ધરાવતો હતો એથી એના શાસનકાળ દરમ્યાન મીરાંબાઈની ભગવદ્ ઉપાસનાની સફરમાં ઝંઝાવાતોની પરંપરા ચાલું થઈ. રાણાએ સૌ પ્રથમ મીરાંબાઈનાં ભજન-સત્સંગ-સંતદર્શન પર પ્રતિબંધ લગાવ્યો અને બહેન ઉદાબાઈ દ્વારા મીરાંબાઈને કહેવડાવ્યું કે, આ બધી પ્રવૃતિઓ કુળને કલંક લગાડનાર છે. નણંદબાએ ભાઈની વાતમાં આવી જઈને ભાભીને ઘણી ખરીખોટી સંભળાવી પણ મીરાંબાઈ પોતાના સ્વીકૃત પથથી જરા પણ વિચલિત ના થયાં અને ભક્તિમાર્ગ પર અડગ રહ્યાં અને જવાબ આપ્યો કે,\nअब नहीं बिसरू, महारे हिरदे लिख्यो हरि नाम\nम्हारे सतगुरु दियो बताय, अब नहीं बिसरू रे\nमीरा बैठी महल में रे, उठत बैठत राम\nसेवा करस्यां साध की म्हारे और न दूजो काम\nराणाजी बतलाइए कई देणो जवाब\nपण लागो हरिनाम सू, म्हारे दिन दिन दुनो लाभ\nત્યારબાદ, રાણાએ મીરાંબાઈ પર અત્યાચારોની પરંપરા ચાલું કરી. યોજના અનુસાર ઉદાબાઈએ એક રાતે મીરાંબાઈની ગિરિધર ગોપાલની પ્રતિમા તેમનાં મંદિરમાંથી ચોરી લીધી અને રાણાને પહોંચાડી. રાણાએ જમીનમાં ખાડો ખોદાવી દાટી દીધી કારણ કે તેની સીમિત સમજણ એવું માનતી હતી કે, આ પ્રતિમા જ બધી મુશ્કેલીઓનું કારણ છે! સવારે મીરાંબાઈ જગ્યાં અને જોયું કે, તેમના પ્રાણેશ્વર ગિરિધર ગોપાલ સિંહાસન પરથી ગાયબ છે. મીરાંબાઈએ વિરહભાવથી કરુણ સ્વરે તાનપુરા-કરતાલ સાથે ગિરિધર ગોપાલને અંતરથી પોકાર્યાં અને આ પદ લલકાર્યું. ભક્તનો પોકાર સાંભળી ભગવાન જાતે જ આ સિંહાસન પર પ્રગટ થઈ ગયાં.\nप्रभुजी थे कहा गए नेहड़ो लगाय.\nछोड़ गए अब कोण बिसासी, प्रेम की बाती जलाय\nविरह समंद में छोड़ गया छो, नेह की नाव चलाय\nमीरा के प्रभु कबरे मिलोगे, तुम बिन रहोइ न जाय.\nઆ ષડયંત્ર વિફળ ગયું એટલે રાણાએ મીરાંબાઈને સાપ અને વીંછીવાળી કોટડીમાં પૂર્યાં પણ મીરાંબાઈનો ગોપાલ ત્યાં પણ તેમની રક્ષા કરવાં હાજર જ હતો. હવે રાણાએ પોતાની ભાભીને પ્રાણદંડ દેવાનું નક્કી કર્યું. રાણાએ દયારામ પાંડા સાથે એક વિષનો કટોરો શ્રી દ્વારકાધીશનાં ચરણામૃતનાં નામે મોકલ્યો. ઉદાબાઈ પણ તેમની સાથે ભાભી પાસે ગયાં. મીરાંબાઈ તો દ્વારકાધીશનાં ચરણામૃતનો પ્રસાદ પામીને ધન્ય ધન્ય થઈ ગયાં અને વિષનો કટોરો હાથમાં લીધો, ભગવદ્ પ્રાર્થના કરી અને એકદમ નિર્દોષ ભાવે કટોરો મોઢે માંડવાની શરૂઆત કરી. ત્યાં તો અચાનક ઉદાબાઈનાં કુત્સિત હૃદયમાં જ્યોતિ પ્રગટ થઈ અને તેમને પોતાના કલુષિત વિચારો અને વર્તણૂંક પર પસ્તાવો થવાં લાગ્યો. ભાભી અને તેમની ભક્તિ પ્રત્યે એક નિર્મળ આદર ઊમટી આવ્યો. તે તરત ભાભી તરફ દોડી અને બોલી, “ભાભી ના પીશો, આ ઝેર છે.” પરંતુ મીરાંબાઈએ તો પૂર્ણ શ્રદ્ધાથી ચરણામૃતનો ઘૂંટ પોતાના કંઠમાં ઉતારી લીધો હતો. મીરાંબાઈએ દબાઈને કહ્યું, “આ તો મારા ગિરિધર ગોપાલનું ચરણામૃત છે!” ને ઝેરનો આખો કટોરો ગટગટાવી ગયાં. જેવો ઝેરનો કટોરો મીરાંબાઈએ પૂરો કર્યો કે જાણે ઠાકોરજીએ પોતાના ભક્તનું વિષ પોતાનામાં ન સમાવી લીધું હોય તેમ તેમના ઠાકોરજીની આખી પ્રતિમા નીલી થઈ ગઈ. મીરાંબાઈનો વાળ પણ વાંકો ના થયો. મીરાંબાઈના ગિરિધર ગોપાલે તેમના પરના વિશ્વાસની લાજ રાખી અને મીરાંબાઈએ ભાવાવેશમાં આ પદની રચના કરી:\nगिरिधर न जानू कब ासी, मेरे वृन्दावन को वासी जी\nविष का प्याला भेजिए राणाजी, पीसी जो मर जासी\nकर चरणामृत बाई मीरा पि गई, हो गई चंद्रकलासी\nमीरा दासी रावलीजी, श्याम बड़ा विश्वासी\nमीरा ने गिरिधर मिलिया, काट गई जम की फांसी\nજયારે રાણાને સમાચાર મળ્યા કે મીરાંબાઈ તો હેમખેમ છે તો તેણે ક્રોધિત થઈ, રાજવૈદ્ય કે જેણે એ ઝેર બનાવ્યું હતું તેને રાજસભામાં બોલાવ્યો અને જબરજસ્તી બાકી રહેલાં ઝેરનાં બે ટીપા પીવડાવ્યાં. રાજવૈદ્યનો પ્રાણ તત્કાલ નીકળી ગયો. રાજસભામાં હાહાકાર મચી ગયો. શાણા માણસોની સલાહથી મીરાંબાઈને રાજસભામાં બોલાવવામાં આવ્યાં અને સર્વ વિગત જાણ્યા બાદ મીરાંબાઈએ તંબુરો હાથમાં લઈને સુરીલા આવાજમાં રાગ મલ્હારના વિશેષ પ્રકારના આરોહ-અવરોહ અને આલાપ છેડ્યાં. એ ગિરિધર ગોપાલના ગુણગાન ગાવાં લાગ્યાં. આ અભૂતપૂર્વ સંગીતના પ્રભાવથી રાજવૈદ્યે ધીમેધીમે આંખો ખોલી. મીરાંબાઈ અને તેમનાં દિવ્ય સંગીતની ખ્યાતિ ચારે દિશામાં ફેલાવા લાગી. મીરાંબાઈએ એ જે રાગ લલકાર્યો હતો એ ‘મીરાં કી મલ્હાર’ તરીકે આજે પણ પ્રચલિત છે.\nઆ પ્રત્યક્ષ ઘટનાનો ઉદાબાઈ પર વિશેષ અને વિલક્ષણ પ્રભાવ પડ્યો અને એ જ ક્ષણે પોતાનું મિથ્યાભિમાન છોડીને મીરાંબાઈની શિષ્યા બની ગઈ. ઉદબાઈએ ભાભી સામે આત્મસમર્પણ કરી લીધું. ઉદાબાઈની આત્મગ્લાનિ અને ચિંતન મીરાંબાઈએ આ પંક્તિઓમાં પ્રગટ કર્યું છે:\nमैं बोरी अबला रही, डरी किनारे बैठी.\nजिन ढूंढा तीन पाइया, गहिरे पानी पैठी.\nप्रेम तो एसो चाहिए, जस मजीठ को रंग\nधोये से छुटत नहीं, जाय जिया के संग.\nમીરાંબાઈનાં વ્યક્તિત્વને એક પારસમણિ સાથે સરખાવી શકાય. જેમ પારસમણિના સંપર્કમાં આવવાથી લોખંડ સુવર્ણ થઈ જાય તેમ મીરાંબાઈની શુદ્ધ ભક્તિના પ્રભાવથી ઉદાબાઈની કથીર મનોવૃત્તિ પણ કંચનમાં પરિવર્તિત થઈ ગઈ. જયારે તમે તમારાં વાણી અને વર્તનથી બીજા કોઈનાં જીવનમાં સાચી દિશામાં પરિવર્તન લાવો, કોઈ બીજા માટે તમે એક પથદર્શકની ગરજ સારો, Be the light that helps others see, ત્યારે મારા મતે તો એ જ મનુષ્ય જીવનની સાર્થકતા છે. મીરાંબાઈએ પણ જાણતાં કે અજાણતાં ઉદાબાઈની જેમ બીજી ઘણી વ્યક્તિઓનાં જીવનને સાચી દિશા આપી છે. મીરાંબાઈએ પોતાનો કોઈ પંથ નથી સ્થાપ્યો કે નથી કોઈ શિષ્યગણ ઊભો કર્યો અને એ જ બતાવે છે કે, મીરાંબાઈએ ખરેખર રાણાએ આપેલાં ઝેરની જેમ જ અહંકાર જેવા મનુષ્યસહજ અવગુણોને પણ બરાબર પચાવી જાણ્યાં છે. મીરાંબાઈ જીવનમાં આવેલી અનેકાનેક આંધીઓ વચ્ચે પણ ગિરિધર ગોપાલનાં સાનિધ્યમાં ભક્તિમાર્ગ પરથી વિચલિત થયાં વગર પોતાના ધ્યેય તરફ આગળ વધતાં ગયાં. પરમકૃપાળુ પરમેશ્વર આપણને સૌને પણ આપણા ધ્યેય તરફ નિષ્ઠાપૂર્વક આગળ વધી શકીએ એવી શક્તિ અને મતિ અર્પે એવી પ્રાર્થના સાથે વિરમું છું.\nચાલો, આજે મનને શાંત કરતું સરસ ભજન સાંભળીએ...\nતમારાં માર્ગદર્શન અને અભિપ્રાયોની અપેક્ષા સાથે....\nકલમના કસબી : કનૈયાલાલ મુનશી – 13\nPosted on April 10, 2020 by janirita2014\nગત ત્રણ અંકથી આપણે વાત કરી રહ્યા છીએ મુનશીની પ્રસિદ્ધ નવલકથા ‘ગુજરાતનો નાથ’ની. આ અંકમાં આપણે એક એવા પાત્રનો પરિચય મેળવવો છે જે આમ તો નાનું છે પણ છે ખૂબ તેજસ્વી. માળવી યોદ્ધો કિર્તીદેવ; તેનાં જીવનનું મહાકાર્ય આરંભવા તત્પર થયો હતો. તેનાં જીવનની બે નેમ હતી; તેના પિતાની શોધ અને તેના દેશનું ઐક્ય. એ સિદ્ધ કરવા તે અમાનુષી – અચેતન સૃષ્ટિનાં મહત્વ જેવો નિશ્ચલ – સચોટ બની રહેતો. એક કામ સાધવા તેણે કાળભૈરવને આરાધ્યો હતો, ને બીજું કામ સાધવા રાજખટપટમાં ભૈરવ સમા મુંજાલ મંત્રીને મનાવવા પણ જતો હતો.\nકીર્તિદેવ મહાપુરુષ હતો છતાં તેની વય કોમળ હતી. તેની ભાવનામય દૃષ્ટિ, વણઘડાયેલી કલ્પનાશક્તિ – એ બેથી મુંજાલના પૌઢ વ્યક્તિત્વનો ખરો પ્રભાવ તે પારખી શક્યો નહીં . મુંજાલના પ્રભાવમાં જે પ્રતાપી સર્જકશક્તિ હતી એ પણ જોઈ શક્યો નહીં. મુંજાલનાં અદભુત વ્યક્તિત્વનો અસહ્ય પ્રતાપ તેણે જોયો ન હતો. નાનાં ગામડાના માલિકમાંથી આજે પાટણનાં બાર મંડળ ને બાવન શહેર પર એકહથ્થુ સત્તા એને લીધે ચાલતી હતી તેની કીર્તિદેવને ખબર ન હતી. મુંજાલ મનુષ્યોનો હીરાપારખુ હતો. જ્યારથી તેણે કીર્તિદેવને જોયો ત્યારથી તેના પ્રભાવના તેને ભણકારા વાગ્યા હતા. એની મોહક મુખમુદ્રા તેના મનમાં રમી રહી હતી. તેણે આ નવાં ઝગમગતાં રત્નને મીઠાશથી ભરપૂર હાસ્યથી આવકાર આપ્યો. મંત્રીએ કીર્તિદેવને પૂછ્યું,”બોલો શું કામ છે?”\nકીર્તિદેવે કહ્યું, “ભરતખંડનું ભાગ્ય તમારા હાથમાં છે. જેમ ગુજરાતનું રાજ્યતંત્ર એક આંગળીએ ધારો છો, તેમ આર્યાવર્તનું રાજ્યતંત્ર પણ ધારો. તમારા જેવાએ માત્ર એક રાષ્ટ્રની રાજનીતિ પાછળ જીવન જીવવું ન જોઇએ. આખા આર્યાવર્તની રાજનીતિ હાથ ધરો. છિન્નભિન્ન થઈ ગયેલાં રાષ્ટ્રોને, કુસંપી બનેલાં રાજ્યોને એક તંતે બાંધો.”\nમુંજાલનાં મુખ પર એકાગ્ર થયેલી કીર્તિદેવની આંખોમાંથી તેજના તણખા નીકળવા માંડ્યા. જેમ તેની વાચાનો પ્રવાહ વધ્યો તેમ મુંજાલના પ્રભાવનો ખ્યાલ ઓછો થયો. કીર્તિદેવ એક દેવદૂત હોય તેવો લાગતો હતો. તેની નિર્મળ કાંતિ ભભૂકી ઊઠી. તેણે કહ્યું કે, “આર્યાવર્તને માથે ભય ઝઝૂમે છે મંત્રીરાજ. એટલે આપણા રાજ્યો વચ્ચે સંધિ કરાવી એ અરિદલો સંહારવા છે અને મ્લેચ્છને હાંકી કાઢવા છે.” મુંજાલ મનમાં આ બાલયોદ્ધાની પ્રશંસા કરી રહ્યો હતો. તેણે કહ્યું કે, “તમારી વાત સાચી છે પણ મારાથી કે ગુજરાતથી એમાંનું કંઈ નહીં બને. શક્ય વસ્તુ ન હોય તે હાથમાં ન સાહવી એ મારું સૂત્ર છે.”\nમુનશીએ કીર્તિદેવનું પાત્રાલેખન અતિસુંદર અને ખૂબ નાટ્યાત્મક ઢબે કર્યું છે. કીર્તિદેવ કોણ છે, કોનો પુત્ર છે, પિતાને શોધવા શું કરે છે ને ક્યા સંજોગોમાં પિતાને મળે છે ને પાછો દૂર થાય છે. તેની કથા થોડી રહસ્યમય અને નાટ્યાત્મક પણ છે. પણ આપણે તે ટુંકમાં જાણીએ. મીનળના પ્રેમમાં પડેલો મુંજાલ તેની પત્ની ફુલકુંવરને અને તેના પુત્રને ઘરથી દૂર ધકેલી દે છે. ફુલકુંવર ભાઈ સજ્જન મહેતાને ત્યાં દેહ છોડે છે અને તેના પુત્રને સજ્જન મહેતા નબાપા છોકરા તરીકે અવંતિના ઉબક પરમારને આપે છે, જ્યાં તે મોટો થાય છે. પણ તે પોતાનું કુળ જાણવા ઘણા પ્રયત્નો કરે છે ને છેવટે કાળભૈરવની આરાધના કરે છે. મુંજાલ કીર્તિદેવને જયદેવ મહારાજની સેવા સ્વીકારવાનું અથવા યમસદનમાં – એવો વિકલ્પ આપે છે ને તેને કેદ કરે છે . કીર્તિદેવ તો અડગ છે અને અહી મુંજાલ અને કીર્તિદેવના સંવાદો ખૂબ ધારદાર છે.\nકીર્તિદેવ : તમારા જયદેવ મહારાજને કહો કે અવંતીનાથના સામંત થાય એટલે હું તેની સેવા સ્વીકારીશ.\nમુંજાલ : મારું કહેવું નહિ માનવાનું પરિણામ શું આવશે તે ખબર છે?\nકીર્તિદેવ : પરિણામ જાણવાની મને પરવા નથી.”\nમુંજાલ : ઠીક, તું વચન નથી આપતો,એમ?\nકીર્તિદેવ : નહીં આપું તો શું કરશો?\nમુંજાલ : છોકરા, તારું આવી બન્યું છે.\nકીર્તિદેવ : તે તો લલાટના લેખની વાત છે. તેમાં તમે શું કરશો?\nમુંજાલ : જો હવે તારે લલાટે શું લખાયું છે!\nઅને મુંજાલ કીર્તિદેવને મારે એ પહેલા કાકની ખબરદાર બૂમથી રોકાઈ ગયો. કાક કાળભૈરવ પાસેથી કીર્તિદેવનું કુળ જાણીને આવતો હતો.\nકીર્તિદેવ : કેવું કુળ છે?\nકાક : કુળ પ્રાગ્વાટ, તેની નામના નવે ખંડે પ્રસરે છે. તમારા પિતા છે સુવિખ્યાત પણ એણે બૈરી મારી, બહેન મારી, પુત્રને મારવા તલસી રહે એવા છે. સુરપાલ, હવે શિરચ્છેદ કર.\nમુંજાલ તેને રોકી લે છે ને હકીકત જાણે છે. આ સંજોગોમાં પિતા અને પુત્રનું મિલન થાય છે. દરેક ચોધાર આંસુએ રડી પડે છે.\nમુનશી ભલે એક નવલકથાકાર કે વાર્તાકાર હોય પણ તેમના પાત્રો અને પ્રસંગો કોઈ કારણ અને દૃષ્ટિબિંદુને આધીન હોય છે. અસ્મિતાના આરાધક મુનશી અહી ત્રણ પગથિયામાં અસ્મિતાને ઉજાગર કરે છે. પહેલા સ્તર પર રેવાપાલ છે જે લાટના માટે કામ કરે છે. બીજા સ્તર પર કાક અને મુંજાલ છે, જે સમગ્ર ગુજરાતને લક્ષમાં રાખીને કાર્યરત છે. ને ત્રીજા સ્તર પર કિર્તીદેવ છે જે અખંડ આર્યાવર્તના સ્વપ્ન જુએ છે. મુનશીના અંગત જીવનમાં પણ આ ત્રણ તબક્કા જોઈ શકાય છે. પહેલો તબક્કો જેમાં મુનશી ભાર્ગવ અને આર્યપ્રકાશમાં લખે છે. તેમાં તેઓ રેવાપાલ છે. બીજો તબક્કો જેમાં તેઓ સાહિત્ય પરિષદના પ્રમુખ બને છે. અહીઁ તેઓ કાક અને મુંજાલના સ્થાને છે. અને ત્રીજો તબક્કો જેમાં તેઓ ભારતીય વિદ્યા ભવનની સ્થાપના કરે છે. અહીં તેઓ કીર્તિદેવની જેમ આંખોમાં વિશાળ સ્વપ્ન સજાવી રહ્યા છે. આજે પણ એ વાત સો ટચનાં સોના જેવી સાચી છે કે સ્વપ્ન ગમે તેટલું હિતકારી કે સારું કેમ ન હોય તે પૂર્ણ થાય એ જરૂરી નથી. અહીં, કીર્તિદેવનું સ્વપ્ન કથામાં સાકાર નથી થતું. મુનશી એને માત્ર સ્વપ્ન જ રહેવા દે છે.\nવાર્તાના અંતે એક હોડીમાં લાટ જવા ત્રિભુવનપાળ અને કાક તથા હંમેશનો ખોવાયેલો પુત્ર કીર્તિદેવ સરસ્વતી ઓળંગતા ચાલ્યા ને બીજી હોડીમાં કાશ્મિરાદેવી, મંજરી અને અન્ય યુવતીઓ હતાં. ઓવારા પર બધાયથી નિરાળો, ટટ્ટાર બની, પાટણની સત્તાનો પ્રતિનિધિ, અરણ્યમાં એકલું એક મહાવૃક્ષ ઊભું હોય તેમ, દુઃખભરી આંખે, દેખીતી સ્વસ્થતાથી નાવડીઓને જતી જોઈ રહે છે. આમ, ‘ગુજરાતનો નાથ’ પાટણનો પ્રતાપ સાચવતો એકલવૃક્ષ પેઠે ઊભો છે.\nમુનશી પોતે પણ સ્વપ્નદૃષ્ટા છે. આઝાદી પહેલાં લખાયેલ આ નવલકથામાં ગુજરાતની વાત કરતાં મુનશી આર્યાવર્તની એકતાનું સ્વપ્ન પણ જુએ છે. ભાવાત્મકતા ઐક્ય માટે આવશ્યક છે. રાજનીતિજ્ઞ અને રાજકર્તાનો ભેદ મુનશી સુપેરે સમજાવી દે છે. કથા રસમય તો છે જ, પણ જ્યારે વાચક તેના રસપ્રવાહમાં તણાય છે ત્યારે જ તેનો રસાસ્વાદ માણી શકાય છે. સમય અને પ્રવાહ ક્યારેય રોકાતા નથી, ચાલ્યા જ કરે છે. મુનશી ભલે સ્પષ્ટ નથી કહેતાં કે કોણ છે ‘ગુજરાતનો નાથ’, પણ વાચક સમજી જાય છે કે ‘ગુજરાતનો નાથ’ કોણ છે – જયસિંહદેવ, કાક , ત્રિભુવનપાળ કે પછી મુંજાલ….\nPosted in કલમના કસબી : કનૈયાલાલ મુનશી, નિબંધ, રીટા જાની\t| Tagged "બેઠક ", /shabdonusarjan.wordpress, કનૈયાલાલ મુનશી, નિબંધ, બેઠક bethak, રીટા જાની, શબ્દોનું સર્જન-ગદ્ય\t|6Replies


7મું પગાર પંચ: કેન્દ્રીય કર્મચારીઓને મળશે મોટી ભેટ, PM મોદી આપશે વિશેષ સુવિધા\nપગાર પંચની ભલામણના અમલીકરણની રાહ જોઈ રહેલા કેન્દ્રીય કર્મચારીઓને તહેવાર પર ખાસ ભેટ મળી શકે છે.\nનવી દિલ્હી: પગાર પંચની ભલામણના અમલીકરણની રાહ જોઈ રહેલા કેન્દ્રીય કર્મચારીઓને તહેવાર પર ખાસ ભેટ મળી શકે છે. એવી આશા વ્યક્ત કરવામાં આવી રહી છે કે મોદી સરકાર કેન્દ્રીય કર્મચારીઓ માટે વિદેશ મુસાફરીનો વિકલ્પ ખોલી શકે છે. સૂત્રોના જણાવ્યાં મુજબ કેન્દ્ર સરકાર કેન્દ્રીય કર્મચારીઓને એલટીસી હેઠળ વિદેશ જવાનો વિકલ્પ આપશે. લાંબા વિચાર બાદ આ પ્રસ્તાવને સરકારે સ્વીકારે લીધો છે. સરકારના આ પગલાંને આગામી લોકસભાની ચૂંટણીમાં કેન્દ્રીય કર્મચારીઓને મનાવવાની કોશિશ તરીકે ગણવામાં આવી રહ્યો છે. જો કે કેન્દ્રીય કર્મચારીઓ કયા કયા દેશનો પ્રવાસ કરી શકે તે સરકાર નક્કી કરશે. શરૂઆતમાં દસ દેશોમાં ફરવાની મંજૂરી મળી શકે છે. DoPT મુજબ આ સુવિધા ક્યારથી અને કયા દેશો માટે મળશે તે પીએમ મોદીના નિર્દેશ બાદ નક્કી કરવામાં આવશે.\nબીજા દેશો સાથે મજબુત થશે સંબંધ\nસૂત્રોના જણાવ્યાં મુજબ વિદેશ મંત્રાલય અને ડિપાર્ટમેન્ટ ઓફ પર્સનલ એન્ડ ટ્રેનિંગ (ડીઓપીટી)એ જોઈન્ટ રીતે આ પ્રસ્તાવ તૈયાર કર્યો હતો. વિદેશ મંત્રાલય મુજબ આ સુવિધા મળવાથી કર્મચારીઓ જે દેશમાં પરિવાર સાથે મુસાફરી કરશે, તેમની સાથે ભારતના સંબંધ મજબુત બનશે. અત્રે જણાવવાનું કે એલટીસીમાં 50 લાખ કેન્દ્રીય કર્મચારીઓને ફરવા માટે રજાઓ અને વ્યાજરહીત એડવાન્સ આપવાની જોગવાઈ છે. હજુ સુધી માત્ર દેશમાં ફરવા માટે જ રજાઓ મળતી હતી.\nદૈનિક ભથ્થુ નહીં મળે\nકેન્દ્રીય કર્મચારીઓને હવે એલટીસી હેઠળ દૈનિક ભથ્થુ નહીં મળે. એલટીસી હેઠળ કર્મચારીઓને ટિકિટના રૂપિયા પાછા મળે છે. ડીઓપીટીએ આ અંગે એખવાર ફરીથી કહ્યું છે કે સ્થાનિક મુસાફરી પર થયેલો ખર્ચ અને કોઈ ઈમજન્સી ખર્ચને એલટીસી હેઠળ સ્વીકારવામાં નહીં આવે. જો કે પ્રિમિયમ કે સુવિધા ટ્રેનો અને તત્કાળ જેવી સેવાઓને એલટીસી હેઠળ સ્વીકારવાની અનુમતિ છે.\nLTCમાં મળશે આ દેશોનો પ્રવાસ\nવિદેશ મામલાના મંત્રાલય (MEA) એ પ્રસ્તાવિત યોજનામાં એલટીસી યોજના હેઠળ એશિયાઈ દેશો કઝાખિસ્તાન, તુર્કમેનિસ્તાન, ઉઝ્બેકિસ્તાન, કિર્ગિસ્તાન અને તાજિકિસ્તાનને સામેલ કરવાનો પ્રસ્તાવ રજુ કર્યો છે. જો કે આ ઉપરાંત પણ5દેશોમાં પ્રવાસની છૂટ આપી શકાય છે. પરંતુ તે સરકાર નક્કી કરશે.\nશું છે સરકારનું લક્ષ્ય\nઅધિકારીઓએ જણાવ્યું કે રણનીતિક રીતે મહત્વપૂર્ણ મધ્ય એશિયાઈ ક્ષેત્રમાં ભારતના પદચિન્હ વધારવા એ જ આ પગલાંનો હેતુ છે. આ અગાઉ માર્ચમાં સરકારે કહ્યું હતું કે તેઓએ એલટીસીમાં પોતના કર્મચારીઓને સાર્ક દેશોની મુસાફરી કરવાની મંજૂરી આપવાના પ્રસ્તાવને સ્થગિત કર્યો છે. અત્રે જણાવવાનું કે ક્ષેત્રીય સહયોગ માટે દક્ષિણ એશિયાઈ સંઘ (સાર્ક) અફઘાનિસ્તાન, બાંગ્લાદેશ, ભૂટાન, ભારત, માલદીવ, નેપાળ, પાકિસ્તાન અને શ્રીલંકા સહિત આઠ દેશોનો સમૂહ છે.


સૌરાષ્ટ્ર-કચ્છમાં બે દિવસ હિટવેવની આગાહી, જાણો ક્યાં જીલ્લામાં કેટલું તાપમાન... - Abtak Media\nHome Gujarat News સૌરાષ્ટ્ર-કચ્છમાં બે દિવસ હિટવેવની આગાહી, જાણો ક્યાં જીલ્લામાં કેટલું તાપમાન…\nસૌરાષ્ટ્ર-કચ્છમાં બે દિવસ હિટવેવની આગાહી, જાણો ક્યાં જીલ્લામાં કેટલું તાપમાન…\nરાજકોટનું મહત્તમ તાપમાન 42.3 ડિગ્રી સાથે 12 કિમી પ્રતિકલાકની ઝડપે ગરમ પવન ફૂંકાયો: જૂનાગઢ-અમરેલીમાં છુટાછવાયા ઝાપટાની શકયતા\nસૌરાષ્ટ્ર-કચ્છમાં વાતાવરણ સતત બદલાઈ રહ્યું છે ત્યારે રવિવારે હળવા ઝાપટા બાદ ગઈકાલે રાજકોટનું મહત્તમ તાપમાન 42 ડિગ્રીને પાર થઈને 42.3 ડિગ્રીએ પહોચ્યું હતું. ત્યારે હવામાન વિભાગની આગાહી મુજબ આગામી બે દિવસ કચ્છ, પોરબંદર, બનાસકાંઠા અને સાબરકાંઠાના જિલ્લામાં હિતવેવની સ્થિતિ રહેશે જ્યારે સૌરાષ્ટ્ર-કચ્છના અમુક વિસ્તારોમાં માવઠા પડી શકે તેવી પણ સંભાવના વ્યકત કરવામાં આવી રહી છે.\nઉલ્લેખનીય છે કે, આગામી બે દિવસ સૌરાષ્ટ્રમાં હિટવેવ રહેશે. ત્યારબદના3દિવસ દરમિયાન ફરી તાપમાનમાં3ડિગ્રીનો ઘટાડો જોવા મળશે અને લોકોને ગરમીમાંથી આંશિક રાહત મળશે. સાઇકલોનિક સર્ક્યુલેશન ઉત્તર ગુજરાતની સાથે દક્ષિણ રાજસ્થાન અને તેના નજીકના વિસ્તારોમાં જોવા મળ્યું હતું. પરિણામે વાતાવરણમાં બદલાવ આવ્યો હતો અને અમુક વિસ્તારમાં હળવા ઝાપટા તો રાજકોટમાં બપોરે ભારે લુ નો લોકોએ સામનો કર્યો હતો.\nહવામાન વિભાગનો આગાહી મુજબ બે દિવસ રાજ્યના અમુક વિસ્તારોમાં ભારે હીટવેવની સ્થિતિ રહેશે. ગુરૂવારથી પવનની ગતિમાં પણ સામાન્ય વધારો જોવા મળશે. સૌરાષ્ટ્ર-કચ્છ એટલે કે અમરેલી, જૂનાગઢ સહિતના વિસ્તારોમાં વરસાદી ઝાપટા પડી શકે તેમ છે. સતત છેલ્લા બે દિવસથી વાતાવરણમાં જે પલટો આવ્યો છે તેનાથી રોગચાળો ભારે વકરી શકે તેવો દહેશત ફેલાવા પણ પામી છે. બીજી તરફ સતત ધૂળની ડમરીઓ પણ ઊડતી જોવા મળે છે. સોમવારે બપોરે રાજકોટનું તાપમાન 42.3 ડિગ્રી નોંધાયું હતું જ્યારે 12 કિમી પ્રતિ કલાકની ઝડપે પવન ગરમ પવન ફૂંકાયો હતો.\nહાલ તો આગામી બે દિવસ કચ્છ, પોરબંદર, બનાસકાંઠા અને સાબરકાંઠાના વિસ્તારોમા હિતવેવની સાથે ગરમ પવનો ફૂંકાશે જયારે સૌરાષ્ટ્ર-કચ્છના અમરેલી અને જૂનાગઢ તેમજ ગીર-સોમનાથમાં હળવા ઝાપટાની પણ આગાહી કરવામાં આવી છે.\nરાજ્યમાં હાલ લોકો કોરોના મહામારીનો સામનો કરી રહ્યા છે. આ વચ્ચે ધરતીપુત્રોની કમોસમી વરસાદે ચિંતા બમણી કરી દીધી છે. રાજ્યમાં છેલ્લા એક સપ્તાહથી અલગ અલગ વિસ્તારમાં કમોસમી વરસાદ વરસી રહ્યો છે. ગઈકાલે જ રાજકોટ, જામનગર, સુરેન્દ્રનગર, કચ્છ, વલસાડ અને અમરેલી જિલ્લામાં કમોસમી વરસાદ વરસ્યો હતો. કેટલાક વિસ્તારમાં તો ભારે પવન અને કરા સાથે વરસાદ વરસ્યો હતો. માવઠાના કારણે ઉનાળું પાકનું વાવેતર કરનારા ધરતીપુત્રોની ચિંતામાં વધારો થયો છે. હવામાન વિભાગ મુજબ, રાજસ્થાનમાં વેસ્ટર્ન ડિસ્ટર્બન્સ ઊભું થયું છે. જેની અસર સૌરાષ્ટ્રમાં વર્તાઈ છે. આગાહી મુજબ આગામી5દિવસોમાં પણ રાજ્યના કેટલાક ભાગોમાં વરસાદ થવાની શક્યતા છે. આ સાથે જ તાપમાનનો પારો પણ 2-3 ડિગ્રી સેલ્સિયસ જેટલો વધશે જેથી હીટવેવની પણ આગાહી કરાઈ છે.\nહવામાન વિભાગે આગામી5દિવસ માટે કરેલી આગાહી મુજબ, આગામી5દિવસ 1લી મે સુધી અમરેલી, ગીર સોમનાથ, જૂનાગઢ, રાજકોટ તથા કચ્છના છૂટા છવાયા વિસ્તારોમાં વાવાઝોડા સાથે હળવો વરસાદ પડી શકે છે. આ દરમિયાન 40 કિમીની ઝડપે પવન ફૂંકાય તેવી શક્યતા હવામાન વિભાગે વ્યક્ત કરી છે. જ્યારે 27 અને 28 એપ્રિલ દરમિયાન સુરત, કચ્છ, પોરબંદર, બનાસકાંઠા, સાબરકાંઠા જિલ્લાઓમાં હીટવેવની સ્થિતિ રહેશે. એવામાં લોકોને બપોરના સમયે તાપમાં બહાર ન નીકળવા સૂચન કરાયું છે. અમદાવાદ શહેરમાં પણ વાદળ છાયુ વાતાવરણ રહેશે, તથા તાપમાનનો પારો 43 ડિગ્રી સુધી પહોંચી શકે છે.\nPrevious articleપંજાબના ખેડૂતોને જલ્સા: ત્રણ ગણા ઘઉં ખરીદી 2.2 કરોડ ટન ભંડારો ભરતા મોદી !!\nNext articleકોરોના દર્દીઓને ભોજનની સુવિધા પુરી પાડશે આ એપ્લિકેશન


ધનતેરસ ના દિવસે ગરીબી દુર કરવા માટે કરો આ કામ.., ખાલી5રૂપિયામાં પ્રસન્ન થઇ જશે માં લક્ષ્મી... - Deshi MOJ\nહિન્દુઓ અને ભારતનો સૌથી મોટો તહેવાર દિવાળી નજીક આવી રહી છે. આ તહેવાર દેશના ખૂણે ખૂણે ધામધૂમથી ઉજવવામાં આવે છે. રોશનીથી ભરેલો આ તહેવાર સનાતન ધર્મ માટે શરૂઆતથી જ વિશેષ રહ્યો છે. આ તહેવારનું વિશેષ મહત્વ સનાતન ધર્મમાં શરૂઆતથી જ જણાવવામાં આવ્યું છે. દિવાળી એ એક-બે નહીં પણ પાંચ દિવસનો તહેવાર છે. દિવાળીની શરૂઆત ધનત્રયોદશી અથવા ધનતેરસથી જ થાય છે.\nધનતેરસ આ તહેવારનો સૌથી મહત્વપૂર્ણ દિવસ છે. ધનતેરસનો તહેવાર કારતક કૃષ્ણ ત્રયોદશીના રોજ ઉજવવામાં આવે છે. આ વખતે ધનતેરસનો તહેવાર2નવેમ્બર, 2021 મંગળવારના રોજ છે.\nતેથી આ દિવસે ઘરેણાં, વાસણો, વાહન વગેરેની ખરીદી કરવી ખૂબ જ શુભ માનવામાં આવે છે. આવી સ્થિતિમાં આજે અમે તમને કેટલાક એવા ઉપાય જણાવીશું, જેને ધનતેરસના દિવસે કરવાથી તમારા ઘરમાં ક્યારેય કોઈ વસ્તુની કમી નહીં આવે.\nમા લક્ષ્મીને ભોગ ચઢાવવાનું ભૂલશો નહીં : હિંદુ ધર્મમાં પતાસાનો ઉપયોગ તમામ પ્રકારના તહેવારોમાં ભોગ તરીકે થાય છે. તેથી આ દિવસે પણ માતા લક્ષ્મીને પતાસા અર્પણ કરો. તેનાથી તમને દેવી લક્ષ્મીની કૃપા પ્રાપ્ત થશે.\nઘરની તિજોરી પર ઘુવડનું ચિત્ર ચોંટાડો : દેવી લક્ષ્મીનું વાહન ઘુવડ નકારાત્મક ઉર્જાનો નાશ કરે છે. આવી સ્થિતિમાં ઘરમાં જ્યાં પણ પૈસા રાખો ત્યાં ધનતેરસના દિવસે ઘુવડની તસવીર લગાવો. તેનાથી ઘરમાં સમૃદ્ધિ આવે છે.\nઆખા ધાના નો કમાલ : ધનતેરસના દિવસે5રૂપિયાના આખા ધાણા લો અને તેને દેવી લક્ષ્મી અને ભગવાન ધન્વંતરિની સામે રાખો. ભગવાનની સામે તમારી ઈચ્છા કહ્યા પછી, તેને માટીમાં દાટી દો. તે કોથમીરને પણ તિજોરીમાં રાખો.\nદીવો કરવા ના ફાયદા : જો તમે આર્થિક પરેશાનીનો સામનો કરી રહ્યા છો અને તમને દેવું છો તો ધનતેરસના દિવસે5રૂપિયાનો દીવો ખરીદો અને માળા બનાવીને ઘરની બહાર પ્રગટાવો. આ ઉપાય કરવાથી તમારી બધી મનોકામનાઓ પૂર્ણ થશે.\nધનતેરસ મુહૂર્ત 06:18:22 થી 08:11:20 સુધી. આ સમયગાળા દરમિયાન પૂજા અને ખરીદી બંને કરી શકાય છે. વૃષભ સમયગાળો – સાંજે 06:18 થી 08:14 સુધી. નિશિતા મુહૂર્ત – રાત્રે 11:16 થી 12:07 સુધી.\nદિવસના ચોઘડિયા : લાભ – સવારે 10:43 થી 12:04.. અમૃત – 12:04 થી 01:26 સુધી. રાત્રી ના ચોઘડિયા : લાભ- 07:09 થી 08:48.. શુભ- 10:26 થી 12:05.. અમૃત- 12:05 થી 01:43..\nઅભિજીત મુહૂર્તઃ સવારે 11:42 થી 12:26 સુધી, આ મુહૂર્ત ખરીદી માટે શુભ છે. વિજય મુહૂર્ત: બપોરે 01:33 થી 02:18 સુધી. સંધિકાળ મુહૂર્ત: સાંજે 05:05 થી 05:29 સુધી.. પ્રદોષ કાલ: 5:35 મિનિટ અને 38 સેકન્ડથી 08:11 મિનિટ અને 20 સેકન્ડ. આ સમયગાળા દરમિયાન પૂજા કરી શકાય છે.


3 June: શરીફ સાથે ભારતમાં શાળાના વિદ્યાર્થી જેવો વ્યવહાર કરાયો | News Of The Day: Jaylalitha going to meet PM Narendra Modi - Gujarati Oneindia\n| Updated: Tuesday, June 3, 2014, 16:29 [IST]\nનવી દિલ્હી,3જૂન: એઆઇએડીએમકે અધ્યક્ષ અને તમિલનાડુની મુખ્યમંત્રી જયલલિતા આજે વડાપ્રધાન નરેન્દ્ર મોદી સાથે મુલાકાત કરશે. માનવામાં આવી રહ્યું છે કે જયલતિતા કેન્દ્ર પાસે તમિલનાડુ માટે વિશેષ પેકેજ અને માછીમારાના મુદ્દા પર વાતચીત કરશે.\nમાહિતી અનુસાર ભાજપ ઇચ્છે છે કે એઆઇએડીએમકે એનડીએમાં સામેલ થઇ જાય. તેનું એક કારણ એ પણ બતાવવામાં આવી રહ્યું છે કે રાજ્યસભામાં ભાજપ અલ્પમતમાં છે, એવામાં રાજ્યસભામાં બિલ પાસ કરાવવા માટે ભાજપને જયલલિતાના સહયોગની જરૂરત પડશે.\nમોદીના સમર્થકોમાં જયલલિતા પહેલાથી જ સામેલ રહી છે. જયલલિતાની પાસે રાજ્યસભામાં 10 સાંસદો છે. કહેવાય છે કે મોદી અને જેટલી સાથે જયલલિતા મુલાકાત કરશે, ત્યારે કેન્દ્રીય મંત્રી રવિશંકર પ્રસાદ અને નિર્મલા સીતારમણ પણ તેમને મળી શકે છે. અત્રે નોંધનીય છે કે 1999માં જયલલિતા એનડીએ સરકારને ટેકો આપી ચૂકી છે.\nબીજી બાજું કેન્દ્રીય મંત્રી ગોપીનાથ મુંડેનું માર્ગ અકસ્માતમાં હૃદય બેસી જવાથી નિધન થયું છે. ગોપીનાથ મુંડેએ હમણા જ 26 તારીકે કેન્દ્રીય મંત્રી તરીકે શપથ ગ્રહણ કર્યા હતા. મોદીએ મુંડેને ગ્રામીણ વિકાસ મંત્રી બનાવ્યા હતા.\nઆ ઉપરાંત દિવસભરના તમામ સમાચારો પર રાખો નજર...\nગોપીનાથ મુંડેનું નિધન\nકેન્દ્રીય મંત્રી ગોપીનાથ મુંડેનું માર્ગ અકસ્માતમાં હૃદય બેસી જવાથી નિધન થયું છે. ગોપીનાથ મુંડેએ હમણા જ 26 તારીકે કેન્દ્રીય મંત્રી તરીકે શપથ ગ્રહણ કર્યા હતા. મોદીએ મુંડેને ગ્રામીણ વિકાસ મંત્રી બનાવ્યા હતા.\nગોપીનાથ મુંડેના નિધનથી મોદી દુ:ખી\nભાજપના વરિષ્ઠ નેતા, કેબિનેટ મંત્રી અને મિત્ર સમા સ્વ. ગોપીનાથ મુંડેના નિધનથી દેશના વડાપ્રધાન નરેન્દ્ર મોદી શોકગ્રસ્ત છે. મોદીએ ટ્વીટર થકી પોતાનું દુઃખ વ્યક્ત કર્યું છે. તેઓ 12.30 વાગ્યાની આસપાસ ભાજપ કાર્યાલય ખાતે ગોપીનાથ મુંડેના પાર્થિવ શરીરના દર્શનાર્થે પહોંચશે. ગોપીનાથ મુંડેનું આજે વહેલી સવારે 7.45 વાગ્યે એક કાર અકસ્માતમાં નિધન થયું છે.\nહોકી વર્લ્ડકપમાં બીજીવાર હાર્યું ભારત\nહોકી વર્લ્ડકપમાં સોમવારે થયેલી મેચમાં ભારતીય ટીમ ઇંગ્લેન્ડની સામે 1-2થી હારી ગઇ. વિશ્વકપમાં ભારતની આ બીજી મેચ હતી, જેમાં ભારતને બીજીવાર હારનો સામનો કરવો પડ્યો છે.\nગુજરાત ધોરણ 10નું પરિણામ 63.85 ટકા\nગુજરાત રાજ્‍ય માધ્‍યમિક શિક્ષણ બોર્ડ દ્વારા3જૂન, 2014 એટલે કે મંગળવારે એસએસસી એટલે કે ધોરણ 10નું પરિણામ જાહેર કરવામાં આવ્યું છે. આ વર્ષે બોર્ડનું પરિણામ 63.85 ટકા આવ્યું છે.\nવધુસમાચાર વાંચવા માટે ક્લિક કરો...\nશરીફ સાથે ભારતમાં શાળાના વિદ્યાર્થી જેવો વ્યવહાર કરાયો\nપાકિસ્તાનના તહરીક-એ-ઇંસાફના અધ્યક્ષ ઇમરાન ખાને સોમવારે જણાવ્યું કે નરેન્દ્ર મોદીના શપથ ગ્રહણમાં ભાગ લેવા ગયેલા વડાપ્રધાન નવાઝ શરીફ સાથે ભારતે શાળાના બાળક જેવો વ્યવહાર કર્યો. ઇમરાને જણાવ્યું કે નવી દિલ્હીમાં હુર્રિયત કોંફ્રેંસના પ્રતિનિધિયોને નહીં મળીને નવાઝ શરીફે કાશ્મીર વાર્તાને પ્રભાવિત કરી છે.\nવિદેશમંત્રી સુષમા સ્વરાજ\nવિદેશમંત્રી સુષમા સ્વરાજે ઓમાની ડેલિગેશન યુસુફ બિન અલ્વી બિન અબ્દુલ્લા સાથે મુલાકાત કરી હતી.\nઆપના સંસ્થાપક અરવિંદ કેજરીવાલ અમૃતસરના પ્રસિદ્ધ સુવર્ણ મંદિરના દર્શન કરવા આવી પહોંચ્યા હતા.\nએન્જેલિના જોલી સાંઘાઇમાં\nએન્જેલિના જોલી પોતાની આવનારી ફિલ્મ 'મેલિફિસેન્ટ'ના પ્રમોશન માટે સાંઘાઇ આવી હતી.\nયશવંત સિન્હાની ધરપકડ\nભારતીય જનતા પાર્ટીના વરિષ્ઠ નેતા યશવંત સિન્હાને ઝારખંડના હજારીબાગ શહેરમાં એક વિરોધ પ્રદર્શનના નેતૃત્વ કરવા બદલ ધરપકડ કરી લેવામાં આવ્યા છે, અને જામીન બોન્ડ ભરવાનો ઇનકાર કરવા પર તેમને મંગળવારે ન્યાયિક હિરાસતમાં મોકલી દેવામાં આવ્યા છે. હજારીબાગમાં એક ન્યાયાલયે યશવંત સિન્હાને 14 દિવસોની ન્યાયિક હિરાસતમાં મોકલી દીધા છે, કારણ કે તેમણે જામીન બોન્ડ ભરવાનો ઇનકાર કરી દીધો હતો.\nnarendra modi news pm jaylalitha gopinath munde bjp death નરેન્દ્ર મોદી સમાચાર વડાપ્રધાન જયલલિતા ગોપીનાથ મુંડે ભાજપ\nNews Of The Day: Jaylalitha going to meet PM Narendra Modi, and other news see in pics.


INSEARCH OF YARSAGUMBA by Chandresh Gondalia | Read Gujarati Best Novels and Download PDF | Matrubharti\nINSEARCH OF YARSAGUMBA by Chandresh Gondalia | Read Gujarati Best Novels and Download PDF\nયાર્સાગુમ્બા ની શોધ - Novels\nby Chandresh Gondalia in Gujarati Novel Episodes\nપ્રસ્તાવના આ વાર્તા છે એક પ્રવાસની, અને તેના દરેક પત્રોએ અનુભવેલા કે માણેલા સાહસ, સુખ, દુઃખ , પ્રેમ , દગો કે મજબુરી....વગેરેની ----------------------------------------------------------------------------------------------------------------------------------------------------------------------- હજારો ફુટ( ૫૪૮૬ ફુટ - ૧૭૯૯૯ મીટર ) ઉંચી બરફોછિત (બરફની પડોથી ઢંકાયેલી) પહાડી પર અમુક ...Read Moreએક ઉપર બંધાયેલી રસ્સી ના સહારે ધીરે-ધીરે ચાલી રહ્યા છે...! તેનો ઢોળાવ એવો છે, કે જો કોઈનો પગ લપસે તો તે સીધો ૧૭૯૯૯ ફુટ ઉંડી ખીણ માં પડે...! અચાનક પવન ફુકાય છે, અને સૌથી છેલ્લે ચાલતી છોકરી નો પગ લપસે છે...! તેનું બેલેન્સ ગબડવાથી તે નીચે પડે છે,અને તેના વજન ને લીધે બધા એક સાથે નીચેની તરફ ઢસડાય છે. ઉપર Read Less\nયાર્સાગુમ્બા ની શોધ - ૧\nયાર્સાગુમ્બા ની શોધ - ૨\nક્રમશ: આટલું બોલ્યા પછી મંગલેશ્વરજી મૌન રહ્યા. મંગલેશ્વરજી : અગર કિસી તરહ વોહ બીજ મીલ જાયે તો બાત બન સકતી હૈ...! આટલું બોલી તેઓ બહાર નીકળી ગયા. પ્રાચી મનોમન વિચારવા લાગી હવે શું કરવું...?. તેણે મનોમન કંઈક નક્કી ...Read Moreઅને તે નીકળી પડી. આશ્રમની બહાર આવી રોડ પર ચાલતા-ચાલતા તે એક દુકાને ગઈ. તે દુકાન એક લોકલ નેપાળી ભોલા ની હતી. તેની સાથે પ્રાચીને સારી એવી દોસ્તી થઈ ગઈ હતી. થોડા દિવસમાં ભોલા પ્રાચીના ફેમીલી સાથે બહુ જ સારી રીતે હળી-મળી ગયો હતો. પ્રાચીએ જઈને સીધું તેને યાર્સાગુમ્બા વિશે પુછી લીધું.યાર્સાગુમ્બા ના બીજ લાવવાની વાત સાંભળીને તેના શરીર માંથી Read Less\nયાર્સાગુમ્બા ની શોધ - ૩\nક્રમશ: એક પળમાં તો પુરી બાઝી પલટાઈ ગઈ. પ્રાચી માટે આ સૌથી મોટો ઝટકો હતો. તે હોશમાં આવી ત્યારે તેણે જોયું કે પોતે જંગલમાં એકલી પડી હતી. આસપાસ કોઈ ન હતું. તેના કપડાં અસ્તવ્યસ્ત થઈ ગયા હતા.તે લોકો ...Read Moreસાથે તેનું પર્સ, પૈસા ,ગળામાં પહેરેલો ચેઇન... બધુજ લઈ ગયા હતા . લગભગ ૫ કલાકથી તે બેહોશ હતી. અત્યારે બપોરના ૧ વાગ્યા હતા. તે હીબકા ભરી રડવા લાગી. માનો જાણે તે લોકો બીજ નહિ પરંતુ પોતાના પિતાની જીન્દગી લઈ ગયા હતા....! તેના માથામાં હજુપણ દુખાવો થઈ રહ્યો હતો. પોતે આટલી જલ્દી હાર માને તેવી ન હતી. તે ઉભી થઈ.પાછા પહાડી Read Less\nયાર્સાગુમ્બા ની શોધ - ૪\nક્રમશ: બંનેના મોઢેથી એક સાથે એક જ શબ્દ નીકળ્યો. પ્રાચીની નજર બિસ્વાસ સાથે મળી. તે સ્માઈલ આપી રહ્યો હતો. પ્રાચી : ભૈયા...કમસે કમ ૧૦૦ કિલો કા વજન ઉઠા શકે ઐસી ચાહિયે...! બિસ્વાસને પ્રાચી, રસ્સીથી આત્મહત્યા કરવાની હોય તેવું ...Read Moreબિસ્વાસ : રસ્સી આપકો કયો ચાહિયે....?! પ્રાચી : મરને કે લિયે...! બિસ્વાસ : અરે...મરે આપકે દુશ્મન....! પ્રાચી : ઉસ હિસાબ સે તો તુમ્હે મર જાના ચાહિયે....! બિસ્વાસ : ચલો દુશ્મન હી સહી આપને હમે કુછ તો સમજા....! દુકાનદાર અંદર સામાન લેવા ગયો હતો.પ્રાચીને એટલું ટોર્ચર લાગી રહ્યું હતું કે તે સામાન લીધા વગર જ ત્યાંથી જતી રહી. બિસ્વાસ મનોમન હસી Read Less\nયાર્સાગુમ્બા ની શોધ - ૫\nક્રમશ: સુઝેન : યા....વાવ...! સુઝેન એક એન્ગ્લો - ઇન્ડિયન છોકરી હતી. તેના પિતા ઇન્ડિયન હતા. અને માતા બ્રિટીશ હતી. તે નાનપણથી જ પોતાના માતા-પિતા થી અલગ રહેતી હતી. આમપણ તેના મમ્મી-પપ્પાના ડિવોર્સ થઈ ગયા હતા. તેની માતાનું મૃત્યુ ...Read Moreહતું. અને તેના પિતાને મળ્યાને તેને એક અરસો થઈ ગયો હતો. પોતે થોડાઘણા ઉલ્ટા-સીધા કામ કરતી અને પોતાનું ગુજરાન ચલાવતી તેમજ મોકો મળે ત્યારે દુનિયા ફરવા નીકળી પડતી...! તે ટ્રેકિંગના ઈરાદાથી આવી હોય તેમ લાગતું હતું. તે હિન્દી સમજી અને બોલી પણ સકતી હતી. આમપણ ગ્રુપમાં માત્ર ૪-૫ છોકરીઓ જ હતી. અને સુઝેન ને છોડી બાકીની વિદેશીઓ હતી. બિસ્વાસને છેડતો Read Less\nયાર્સાગુમ્બા ની શોધ - ૬\nક્રમશ: પ્રાચી જયારે મમ્મી સાથે વાત કરી રહી હતી, ત્યારે જોરજોરથી પવન ફૂંકાઈ રહ્યો હતો. બરફની જીણી ફોતરીઓ હવામાં ઉડી રહી હતી. અને વાતાવરણમાં અજીબ અવાજો ઉત્પન કરી રહી હતી. વળી આકાશમાં વીજળી પણ થઈ રહી હતી. આથી ...Read Moreપણ અવાજ આવી રહ્યો હતો. પ્રાચી કોઈપણ ભોગે મમ્મી ને ખબર પડે તેમ ઇચ્છતી ન હતી. તેણે જણાવ્યું કે પ્રાચી : મમ્મી અમે લોકો હિલ પર આવ્યા છીએ. અહીં પવન ખુબ છે, આથી આવો અવાજ આવે છે. મમ્મી : તું એકલી જ આવી છો કે....? પ્રાચી : ના મમ્મી...મારુ ગ્રુપ આવ્યું છે....સીમા પણ આવી છે...! પ્રાચીએ સુઝેન ને મમ્મીને હાઈ Read Less\nયાર્સાગુમ્બા ની શોધ - ૭\nક્રમશ: થોડીવાર પછી પ્રાચીએ બિસ્વાસને બીજ લાવવાની વાત જણાવી દીધી.બિસ્વાસને આ થોડું અજુગતું લાગ્યું, પણ પોતે પ્રેમમાં હોવાથી તેને ના ન પાડી શક્યો. તે પણ સાથે આવવા તૈયાર થયો. સુઝેને તેને બીજ લાવવાની પ્રક્રિયા ઝીણવટપૂર્વક સમજાવી. હવે દરેક ...Read Moreવિચારી રહ્યું હતું કે પથ્થરોની આ હારમાળા કેવી રીતે પાર કરવી. બિસ્વાસ નું દિમાગ ઝડપથી કામે લાગી ગયું. બિસ્વાસ : રુકો....મેરે પાસ એક આઈડિયા હૈ....! સુઝેન : ક્યાં....? બિસ્વાસ : આપ લોગ યહી પર રુકો...મેં ઔર લુસા અભી આતે હૈ....! તે અને લુસા કેમ્પ પર પાછા જઇ રહ્યા હતા. એકતો બિસ્વાસનો સામાન લેવાનો હતો, અને બીજું ત્યાં પહોંચી તેમણે કેમ્પમાં Read Less\nયાર્સાગુમ્બા ની શોધ - ૮\nક્રમશ: લગભગ ૨ કલાક પછી કુદરતને દયા આવી અને વરસાદ થોભાયો. વાતાવરણ થોડું ઉજળું થયું. તેઓ ઝડપથી ચાલવા લાગ્યા. લગભગ એક કલાક ચાલ્યા પછી તેઓ "કૂંભુ આઈસ ફોલ " પર પહોંચ્યા. અત્યારે સાંજના ૬.૩૦ વાગવા આવ્યા હતા. કૂંભુ ...Read Moreફોલ (૬૦૬૫ મીટર - ૧૯૯૦૦ ફુટ ) દરિયાની સપાટીથી આટલો ઊંચો હતો. માનો જાણે એક જાતની દિવાલ જ હતી. તે એક છેડે થી બીજે છેડે પથરાયેલો હતો. કૂંભુ આઈસ ફોલ પરથી માઉન્ટ એવરેસ્ટ નું શિખર જોઈ શકાતું હતું. સુઝેને જોયું...અને બોલી, સુઝેન : ગાય્સ...હમે યે આજ કે દિન ક્રોસ કરના થા...પર પથ્થરો મેં ફસને ઔર ઉસ તૂફાન મેં ટાઈમ બિગડને Read Less\nયાર્સાગુમ્બા ની શોધ - ૯\nક્રમશ: અત્યારે તેઓ " આગે કુઆ પીછે ખાઈ " જેવી પરિસ્થિતિમાં ફસાઈ ગયા હતા. તેમનો સામાન તો ઓલરેડી બીજી તરફ હતો. દરેક જણ એક બીજા સાથે બંધાયેલા હતા, આથી બીજાને બચાવી શકે. જો કોઈનો પગ લપસે અને બેલેન્સ ...Read Moreતો ૧૮૦૦૦ ફૂટની ઉંચાઈથી નીચે પડે.પણ તેમ છતાં હિમ્મત હાર્યા વગર તેઓ આગળ વધ્યા...! બીજી એક મુસીબત એ થઈ કે ચાલતા-ચાલતા સુઝેનનો પગ મચવાઈ ગયો. તે દર્દથી ચીખવા માંડી. થોડીવાર તેઓ ત્યાંજ ઉભા રહ્યા. પછી ધીમે-ધીમે ચાલવાનું શરુ જ કર્યું હતું કે જોરદાર પવન ફૂંકાયો અને સુઝેનનો પગ લપસવાથી તે નીચેની તરફ ઢસડાઈ. તેના વજનથી દરેક જણનું બેલેન્સ ગબડ્યું અને Read Less\nયાર્સાગુમ્બા ની શોધ - ૧૦\nક્રમશ: બધાએ ત્યાંજ ટેન્ટ નાખી રાત વિતાવવાનું નક્કી કર્યું. જમીને લોકો તરત જ સુઈ ગયા. પ્રાચીની આંખોમાં ઊંઘ ગાયબ હતી. તેને રહી- રહીને સુઝેનનો માસુમ ચહેરો યાદ આવી જતો હતો. આકાશમાં ઉપર ચંદ્રનો પ્રકાશ પ્રસરી રહ્યો હતો. એક ...Read Moreઉદાસી પુરા ટેન્ટમાં છવાઈ હતી. પ્રાચીએ પોતાના મમ્મી-પપ્પાની યાદ આવતી હતી. તેઓ શું કરતા હશે...?...પપ્પાની તબિયત વધુ ખરાબ તો નહિ થઈ હોય ને...?...આવા વિચારો કરતા તેને ક્યારે ઊંઘ આવી ગઈ તેની જાણ ન રહી...! દિવસ - ૩ સવારે પોતાની દિનચર્યા પતાવી તેઓ બહુજ વહેલા નીકળી ગયા.પ્રાચીએ એક ઉંચી જગ્યાએ સુઝેનની આદત પ્રમાણે પીળું કપડું એક સ્ટીક સાથે બાંધી ને ખોંસી Read Less\nયાર્સાગુમ્બા ની શોધ - ૧૧\nક્રમશ: બધા સુવા માટે પોતાના ટેન્ટમાં ચાલ્યા ગયા. આ બાજુ બિસ્વાસ અમ્બરિસને લઈને ઘણો આગળ આવી ગયો હતો. તેણે એક જગ્યાએ પોતાની સ્કી રોકી.અને અમ્બરિસને ત્યાં ઉતાર્યો. બિસ્વાસ : યહાં સે જાને મેં આસાની રહેગી...! અમ્બરિસ : જી...!..યે ...Read Moreહેડટોર્ચ હેલ્મેટ...! બિસ્વાસ : ઇસે તુમ રખો..ઔર અગર પુલીસ પકડ લે તો બોલના કે તુમ રાસ્તા ભટક ગયે થે...! આટલું બોલી તે પાછો જવા માટે નીકળી ગયો. અમ્બરિસ હજુ થોડો જ દૂર ગયો , ત્યાં તેને આભાસ થયો કે કોઈ તેનો પીછો કરી રહ્યું હતું. તે ચોંકી ગયો. અને આમતેમ જોવા લાગ્યો. તેના શરીરમાંથી ધ્રુજારી છુટી ગઈ....! અમ્બરિસ : કૌન Read Less\nયાર્સાગુમ્બા ની શોધ - ૧૨\nક્રમશ: લગભગ એક કલાક સુધી ચાલતા-ચાલતા તેઓ " ગોકયો લેક " નજીક પહોંચ્યા. રસ્તામાં પ્રોફેસર જગે ભોલાની ઘણી મદદ કરી હતી. તેણે ભોલાનો સામાન ઉંચકી લીધો હતો. તેમજ તેને ટેકો પણ આપ્યો હતો. આ જોઈને પ્રાચીને તેના માટે ...Read Moreથઈ આવ્યું હતું...! હવે પછીનું મુખ્ય કામ ગોકયો લેક પાર કરવાનું હતું. તે લગભગ પુરા ૧૦ ગામને પોતાની અંદર સમાવી લે તેટલું વિશાળ હતું. તે ચારેતરફ બરફોછિત પહાડોથી ઘેરાયેલું હતું. અત્યારે લગભગ -૧૫ ડિગ્રી જેટલું તાપમાન હતું. પાણી પણ જો હવામાં ફેંકવામાં આવે તો બરફ થઈ જાય. આટલી ઠંડીમાં લેકનુ પાણી થીજી ગયું હતું. તેમના માટે હવે થીજેલ સપાટી પાર Read Less\nયાર્સાગુમ્બા ની શોધ - ૧૩\nક્રમશ: પ્રાચીને તેને ભેટીને રડવાનું મન થઈ ગયું. પણ પોતે કંટ્રોલ કરી લીધો. તેણે બિસ્વાસ તરફ હાથ લંબાવ્યો. પ્રાચી : ફ્રેન્ડ્સ.....?! બદલામાં બિસ્વાસે પણ હાથ મિલાવી અભિવાદન કર્યું. બંનેની આંખોમાં એક અજીબ હરકત થઈ. પ્રાચી પોતાના ટેન્ટ તરફ ...Read Moreલાગી. તેણે પાછા ફરીને જોયું ત્યારે બિસ્વાસ બીજી તરફ જોઈને મંદમંદ હસી રહ્યો હતો. આ તેમના પ્રેમની શરૂઆત હતી. અલબત્ત પ્રાચીના પ્રેમની....કારણ બિસ્વાસ તો બહુ પહેલા તેના પ્રેમમાં પડી ગયો હતો....! તે પોતાના ટેન્ટમાં જઈને ઉંઘી ગઈ. પણ આજે તેને ઉંઘ ક્યાં આવવાની હતી. તેને પ્રેમ જો થઈ ગયો હતો...!. મનમાં એક અજીબ ગડમથલ ચાલી રહી હતી..! દિવસ - ૫ Read Less\nયાર્સાગુમ્બા ની શોધ - ૧૪\nક્રમશ: આટલું બોલી તેમણે વાત કહેવાની શરુ કરી. અનમુલ : લગભગ ૬ દિન પહેલે વોહ નામચે બજાર ગઈ થી....વહાં સે લુકલા ગઈ થી ઔર એક ફોન કિયા થા...! પછી તેમણે જે નંબર પર કોલ કર્યો હતો, તે જણાવ્યો. ...Read Moreશાલિનીજીનો નંબર હતો. અનમુલ : ઉસકે બાદ ઉસકા સિગ્નલ " કાઈદ ઘાટી " સે હોતે હુએ માઉન્ટ એવરેસ્ટ કે બેસ કેમ્પ કે પાસ ૩ દિન પહેલે રિસીવ હુઆ થા. દેવેનજી અને શાલિનીજી તો તેની વાત સાંભળીને દિગ્મૂઢ થઈ ગયા. અનમુલ : હો સકતા હૈ વોહ હિમાલય પર ટ્રેકિંગ કે લિયે ગઈ હો...? શાલિનીજી : ઐસા નહિ હો શકતા સર ....વોહ Read Less\nયાર્સાગુમ્બા ની શોધ - ૧૫\nક્રમશ: બિસ્વાસે પોતાનું માથું પકડી લીધું. બિસ્વાસ : પ્રોફેસર આપ ભી ઇસકે સાથ મીલે હુએ હૈ....! લુસા આગળ આવ્યો અને હસવા લાગ્યો. લુસા : યહી તો લુસા કી ગેમ હૈ....!....તું બહોત દેર સે સમજા....! તે પ્રાચી તરફ ફર્યો ...Read Moreબોલ્યો.... લુસા : તુજે જાનના થા ને કે ઇસ ડબ્બે મેં ક્યાં હૈ....?!...પ્રોફેસર, ઇસે ડબ્બા ખોલકે દિખાઓ....! પ્રોફેસરે પ્રાચીને છોડી દીધી. અને ડબ્બો ખોલ્યો. તેની અંદર જોઈને પ્રાચીને ઉલ્ટી કરવાનું મન થઈ ગયું. અંદર બે ગંદી અને ઉબકા ચડે તેવી મકડીઓ હતી. તેઓ બહાર આવવા માટે પ્રયાસો કરી રહી હતી. ત્રણમાંથી એક મકડી ને મારી તેને માસમાં ભેળવી તેમણે બિસ્વાસને Read Less\nBest Gujarati Stories | Gujarati Books PDF | Gujarati Novel Episodes | Chandresh Gondalia Books PDF


WWE ના રોમન રેઇન્સ અભિનીત5ફિલ્મો અને ટીવી શો - Wwe\nWWE ના રોમન રેઇન્સ અભિનીત5ફિલ્મો અને ટીવી શો\nતમે તેને WWE ચેમ્પિયન તરીકે જોયો છે, તમે તેને યુનિવર્સલ ચેમ્પિયન તરીકે જોયો છે, અને તમે તેને ઘણી વખત સ્ક્રીન પર અંડરડોગ રમતા જોયા છે. પરંતુ તમે કેટલી વાર રોમન રેઇન્સને રિંગની બહારની સ્ક્રિપ્ટને અનુસરીને અને તેમાં સારી નોકરી કરતા જોયા છે?\nરેઇન્સ દલીલપૂર્વક આજે કુસ્તી ઉદ્યોગનું સૌથી મોટું નામ છે, અને તેની સ્ટાર પાવરે WWE ને નવી reachંચાઇઓ સુધી પહોંચવામાં મદદ કરી છે. મર્ચેન્ડાઇઝ ખસેડવાથી એરેના ભરવા સુધી, રેઇન્સે કંપનીમાં ઝડપથી પોતાનું નામ બનાવ્યું છે.\nદયાળુ ભાવના રાખવાનો અર્થ શું છે?\nજો કે, તે માત્ર ચોરસ વર્તુળ નથી જ્યાં રેઇન્સે ખાલી બેઠકો ભરવામાં મદદ કરી છે, કારણ કે આપણા પોતાના મોટા કૂતરાએ પણ અભિનયની દુનિયામાં સાહસ કર્યું છે અને તેમાં સારું કામ કર્યું છે.\nજ્હોન સીના અને ધ મિઝની જેમ, રેઇન્સમાં પણ નીચે મુજબ છે જે તેને રિંગની બહાર એક મોટો સ્ટાર બનવામાં મદદ કરી શકે છે જ્યારે પણ તે પૂર્ણ-સમય અભિનય કરવાનું નક્કી કરે છે.\nજ્યારે તેણે ઘણી ફિલ્મો અને ટીવી શોમાં કેમિયો ભજવ્યો છે, ત્યારે અમે આ લેખમાં અગ્રણી પાત્ર તરીકે રેઇન્સ અભિનિત પાંચ ફિલ્મો અને શો જોઈશું.\nજીવન માટે #5 પિતરાઈ ભાઈઓ (2019)\nકઝીન્સ ફોર લાઇફ એ કોમેડી ટેલિવિઝન શ્રેણી છે જે નિકલોડિયન દ્વારા બનાવવામાં આવી છે. આ શ્રેણી5જાન્યુઆરી, 2019 ના રોજ પ્રસારિત થઈ હતી, અને તેમાં સ્કારલેટ સ્પેન્સર, ડલ્લાસ ડુપ્રી યંગ, મીકા એબી, રોન જી અને ઈશ્મેલ સાહિદ હતા.\nઆ શો ત્રણ પિતરાઈ ભાઈઓ પર આધારિત છે જે બાળકની માતામાંથી એકને સમુદ્ર પારના મિશન પર તૈનાત કર્યા પછી સાથે રહે છે, અને તેના પિતા તેને તેના ભાઈ અને બે બાળકો સાથે રહેવા માટે લઈ જાય છે. દરેક એપિસોડ ત્રણ બાળકો, સ્ટુઅર્ટ, આઇવી અને લીફ જુએ છે, એકસાથે જુદી જુદી પ્રવૃત્તિઓમાં ભાગ લે છે જે દરેક વખતે વિવિધ દુર્ઘટના તરફ દોરી જાય છે.\n'એ ફેરવેલ ટુ આર્થર?' શીર્ષકવાળા એપિસોડમાં, રોમન રેઇન્સ ગેસ્ટ સ્ટાર્સ છે અને સાથે રહેતા પરિવારના પાડોશી તરીકે દેખાય છે. તેના પાત્રને રિલે કહેવામાં આવે છે અને તે બાજુના બાળક મિલીના પિતા છે.\nપપ્પા હોવા ઉપરાંત, ધ બીગ ડોગ શોમાં એક કૂતરો માલિક અને ટ્રેનર પણ છે, અને અમે તેને સમગ્ર એપિસોડમાં રુંવાટીદાર મિત્રોના સમૂહ સાથે જોયે છે. તે પહેલા બાળકોને તેમના પાલતુને તેના ટમેટાના બગીચાથી દૂર રાખવા કહેતો દેખાય છે, અને પછી અમે તેને બાકીના એપિસોડ માટે સોફ્ટિ તરીકે જોઈએ છીએ.\nમાણસમાં અસલામતીના સંકેતો\nઆ તેની કારકિર્દીના રેઇન્સના પ્રથમ મોટા અભિનય સ્થળોમાંનું એક હતું અને તેણે તેની ભૂમિકા ખૂબ સારી રીતે ભજવી હતી!\nએક છોકરીને તે સુંદર કહેવા માટે શબ્દો\nજ્યારે કોઈ તમારી સાથે જૂઠું બોલે છે અને તમે સત્ય જાણો છો\nસ્ત્રી મિત્ર તમારા માટે લાગણી ધરાવે છે તેના સંકેતો\nસંબંધમાં કેવી રીતે ધીમું કરવું\nહું ચોંટેલા કેવી રીતે રોકી શકું?


જાનના જોખમે ૭૬ દિવસમાં ૫૦૦ કિમી ચાલી વાઘણ.....\nજાનના જોખમે ૭૬ દિવસમાં ૫૦૦ કિમી ચાલી વાઘણ\nવાઘણની ચોંકાવનારી સ્ટોરી\nનાગપુર તા. ૧૨ : આ વાઘણની સ્ટોરી ચોંકાવનારી છે. તેનો એક શિકારી સતત પીછો કરી રહ્યો હતો. શિકારીને કડક આદેશ હતો કે જો વાઘણ હિંસક થઈ જાય કે પછી કોઈ વ્યકિતને પોતાનો શિકાર બનાવે તો તેને તે જ ઘડીએ ગોળી મારી દેવી. પોતાની ૫૦૦ કિલોમીટર લાંબી સફરમાં આ વાઘણે બે માણસ સહિત એક-બે પશુઓને શિકાર બનાવ્યા. તેના પર પણ જીવનું જોખમ હતું, તેમ છતાંય તે ૫૦૦ કિલોમીટર લાંબી સફર પૂરી કરી પોતાની મૂળ જગ્યાએ પાછી આવી ગઈ.\nહવે પશુપ્રેમીઓએ બોમ્બે હાઈકોર્ટમાં વાઘણને મારવાના સરકારના આદેશ વિરુદ્ઘ અપીલ કરી છે. હાઈકોર્ટમાં તેના પર દલીલો પૂરી થઈ ચૂકી છે. ગુરુવારે કોર્ટ ચુકાદો આપે તેવી શકયતા છે. દલીલમાં કહેવાયું છે કે, વાઘણે માણસનો શિકાર કર્યો છે. માટે તેને ગોળી મારી દેવી અથવા તો કેદ કરી લેવી.\nઆ વાઘણને ૧૦ જુલાઈના રોજ મહારાષ્ટ્રના ચંદ્રપુર જિલ્લાના દક્ષિણી બ્રહ્મપુરી વિસ્તારમાંથી પકડવામાં આવી હતી, અને ૨૯ જુલાઈના રોજ હિંગાની જિલ્લામાં આવેલા બોર ટાઈગર રિઝર્વમાં લવાઈ હતી, પરંતુ ત્યાં તે ટકી નહીં. આ વાઘણ બોર ટાઈગર રિઝર્વમાંથી નીકળી ગઈ છે તે અંગે જાણ થતાં જ ફોર્સટર્સની એક ટીમ તાત્કાલિક તેની પાછળ લગાવી દેવાઈ હતી. આ ટીમમાં એક કુશળ શિકારી પણ હતો. વાઘણના શરીર પર રેડિયો કોલર લાગેલું હતું, જે શિકારીને સતત તેનું લોકેશન આપી રહ્યું હતું.\nવાઘણ માટે ૫૦૦ કિમીની સફર ઘણી મુશ્કેલ હતી. ૭૬ દિવસમાં તેણે અનેક મેદાન, જંગલ, પહાડ, નદી-નાળાં, ઘાસના મેદાન વચ્ચેના દલદલ, રસ્તાઓ પણ પસાર કર્યા હતા. તેના રુટમાં ટ્રાફિકથી ધમધમતા રહેતા નેશનલ હાઈવે નં.૬દ્ગચ પણ તેણે પાર કર્યો હતો. આ કઠિન રસ્તા પર ચાલીને તે બ્રહ્મ પુરી પરત ફરી હતી. આ સફરમાં ભૂખ સંતોષવા તેણે પશુઓ, બે નાના શિકાર અને બે વ્યકિતઓને માર્યા હતા.\n(04:29 pm IST)


કૂતરા માત્ર સૂંઘવામાં જ નહીં પરંતુ સપનામાં પણ ઝડપી હોય છે, જાણો તમારા પાલતુ સાથે જોડાયેલા આ રસપ્રદ તથ્યો\nજો તમને એમ પણ લાગતું હોય કે કૂતરાઓને જોઈને ઓછી ઊંઘ આવે છે જે સહેજ અવાજ સાંભળીને ચોંકી જાય છે, તો તમે ખોટું વિચારી રહ્યા છો. .\nHemangi jani 08:46 PM 24 Oct 2021\nપાળતુ પ્રાણી તરીકે, ઓછામાં ઓછા આપણા દેશમાં, ફક્ત કૂતરાઓને જ સૌથી વધુ પસંદ કરવામાં આવે છે. લોકો કૂતરાઓને માત્ર પાળતા જ નથી પણ તેમને જીવનભર પ્રેમ કરે છે. તેઓ તેમના આરામ માટે શક્ય બધું કરે છે અને તેમની પાસેથી ઘણો બિનશરતી પ્રેમ પણ મેળવે છે. પરંતુ શ્વાન સંબંધિત કેટલીક રસપ્રદ હકીકતો બહુ ઓછા લોકો જાણે છે.\nસામાન્ય રીતે, જ્યારે કૂતરાની વિશેષતાની વાત આવે છે, ત્યારે પ્રથમ વસ્તુ જે આવે છે અને અટકે છે તે તેની વફાદારી છે. કૂતરો ખૂબ જ વફાદાર પ્રાણી છે, પરંતુ આ સિવાય તેની ઘણી વિશેષતાઓ છે. જો કે, વફાદારીને કારણે, કૂતરાને હજારો વર્ષોથી પાલતુ તરીકે રાખવામાં આવે છે.\nમાણસો સિવાય માત્ર કૂતરાઓમાં જ આ ગુણ હોય છે કે તેઓ સામેની વ્યક્તિની આંખો જોઈને તેમના હાવભાવ કે મૂડ જાણી શકે છે. તેથી જ કૂતરાઓને તાલીમ આપવી અને તેમને કામ પર લાવવાનું સરળ છે. તેઓ આંખો જોઈને સમજે છે કે વ્યક્તિ ગુસ્સે છે કે પ્રેમના મૂડમાં છે.\nમાણસોની જેમ કૂતરા પણ સપના જુએ છે. ઘણી વખત તેતમારા પગ હલાવતા જોવા મળશે. તેઓ સામાન્ય રીતે સ્વપ્ન જોતી વખતે આ કરે છે.\nજો તમને એમ પણ લાગતું હોય કે કૂતરાઓને જોઈને ઓછી ઊંઘ આવે છે જે સહેજ અવાજ સાંભળીને ચોંકી જાય છે, તો તમે ખોટું વિચારી રહ્યા છો. . અનેક વૈજ્ઞાનિક સામયિકોમાં આ અંગે સંશોધન પત્રો પણ પ્રકાશિત થયા છે.


Sushant's former manager Disha Salian was raped and killed: Narayan Rane | સુશાંતની ભૂતપૂર્વ મેનેજર દિશા સાલિયનની દુષ્કર્મ કરીને હત્યા કરાઈ હતીઃ નારાયણ રાણે - Divya Bhaskar\nSushant's Former Manager Disha Salian Was Raped And Killed: Narayan Rane\nઆરોપ:સુશાંતની ભૂતપૂર્વ મેનેજર દિશા સાલિયનની દુષ્કર્મ કરીને હત્યા કરાઈ હતીઃ નારાયણ રાણે\nસુશાંત પ્રકરણની તપાસ પરથી કોઈને બચાવવો છે એમ લાગે છે એવો પણ આરોપ કર્યો\nસુશાંતસિંહ રાજપૂતની ભૂતપૂર્વ મેનેજર દિશા સાલિયનની આત્મહત્યાની તપાસ શા માટે ન કરી? દિશા સાથે દુષ્કર્મ કરીને એની હત્યા થઈ હોવાનો ગંભીર આરોપ ભાજપ નેતા નારાયણ રાણેએ સરકાર પર કર્યો છે. સુશાંત સિંહ રાજપુત આત્મહત્યા પ્રકરણને હવે રાજકીય રંગ ચઢવા લાગ્યો છે. રાજકીય દબાણના કારણે મુંબઈ પોલીસ તપાસ કરી શકતી નથી એવો આરોપ ભાજપ તરફથી સતત થઈ રહ્યો છે ત્યારે નારાયણ રાણેએ મંગળવારે એક પત્રકાર પરિષદ લઈને સરકાર પર નિશાન સાધ્યું હતું. સુશાંત સિંહ રાજપુત પ્રકરણની તપાસ જે દિશામાં ચાલુ છે એમાંથી કોઈને તો બચાવવો છે એવો આરોપ તેમણે કર્યો હતો.\nએના પર દુષ્કર્મ કરીને એને મારી નાખવામાં આવી\nદિશા સાલિયન સુશાંતની ભૂતપૂર્વ મેનેજર હતી. એણે આત્મહત્યા કર્યાના બે દિવસ પછી એનો પોસ્ટમોર્ટમ રિપોર્ટ આવ્યો હતો. એની આત્મહત્યાની તપાસ શા માટે ન થઈ. એણે આત્મહત્યા કરી નથી પણ એની હત્યા કરવામાં આવી છે. એના પર દુષ્કર્મ કરીને એને મારી નાખવામાં આવી. એના ગુપ્તાંગ પર જખમો હોવાનો ખળભળાટજનક ખુલાસો તેમણે કર્યો હતો. દિશા સાલિયનના પોસ્ટમોર્ટમનો અહેવાલ મારી પાસે આવ્યો હોવાનો દાવો તેમણે આ સમયે કર્યો હતો.\nમંત્રીઓમાંથી એક મંત્રી સુશાંતની આત્મહત્યા પહેલાં એના ઘરે ગયો હતો\nગુનેગારોને બચાવવાનો પ્રયત્ન રાજ્ય સરકાર તરફથી થઈ રહ્યો છે. પણ વિરોધ પક્ષ સક્ષમ છે. અમે કંઈ ખોટું થવા નહીં દઈએ. ડિનો મોરિયાના ઘરે દરરોજ પાર્ટી થાય છે. આ પાર્ટીમાં અનેક મંત્રીઓ હાજર હોય છે. એ દિવસે પણ પાર્ટી હતી. એ મંત્રીઓમાંથી એક મંત્રી સુશાંતની આત્મહત્યા પહેલાં એના ઘરે ગયો હતો. એની તપાસ અધિકારીઓએ કરવી એમ પણ રાણેએ જણાવ્યું હતું.\nઆદિત્ય ઠાકરેએ મૌન તોડ્યું\nઅભિનેતા સુશાંત સિંહ રાજપૂતની આત્મહત્યા પ્રકરણે આરોપ થઈ રહ્યા છે ત્યારે પર્યાવરણ મંત્રી આદિત્ય ઠાકરેએ આખરે મૌન તોડીને જવાબ આપ્યો હતો. મંગળવારે એક નિવેદન જારી કરીને પોતાની પરના તમામ આરોપોનો જવાબ આપ્યો હતો. સુશાંતની આત્મહત્યા પ્રકરણે વ્યક્તિગત મારા પર અને ઠાકરે કુટુંબ પર નાહક કાદવઉછાળ કરવામાં આવી રહ્યો છે. આ એક વેરની ભાવનામાંથી ઉદભવેલી રાજકીય પેટની ચૂંક છે. આ સંપૂર્ણ પ્રકરણ સાથે મારો કોઈ સંબંધ નથી એમ નોંધતાં આદિત્યએ પોતાનો પક્ષ વિગતવાર રજૂ કર્યો છે.\nશિવસેનામાં નવા કલેકટર ઓફિસર\nદરમિયાન અમૃતા ફડણવીસે સુશાંત સિંહ રાજપુત પ્રકરણે કરેલા ટ્વિટ પરથી ઊભા થયેલા વિવાદ પર પણ રાણેએ વક્તવ્ય કર્યું હતું. યુવાસેનાના સેક્રેટરી વરુણ સરદેસાઈએ અમૃતા ફડણવીસની કરેલી ટીકાની તેમણે ખબર લીધી હતી. તુ હજી નાનો છે, મોઢું બંધ કરવાનો ઉપાય અમારી પાસે છે. તેથી મોઢું સંભાળીને બોલ. શિવસેનામાં હવે નવા કલેકટર ઓફિસર આવ્યા છે. તેમની કુંડલી અમને ખબર છે. તે ક્યાં જાય છે, શું કરે છે, કોની સાથે વાત કરે છે એ બધાની જાણ અમને છે. તેથી તેણે મોઢું બંધ રાખવુ એવો ઈશારો રાણેએ આપ્યો હતો.


Immunity Archives - Gujaratidayro\nજમ્યા પછી આ ખાવાની આદત હોય તો એક વાર જરૂર જાણો તેના ફાયદા, શરીરને થાય આવા અણધાર્યા લાભો…\nવરિયાળી ટેસ્ટ બડ્સ સંતોષવાનું અને મગજને શાંત કરવાનું કામ કરે છે. વરિયાળી તેની સાથે મિશ્રી પણ ખાય શકાય છે. મિત્રો વરિયાળી આપણા પાચન માટે ખુબ જ ફાયદાકારક છે. એટલા માટે જ ભોજન પછી વરિયાળીને ખાવામાં આવે, કેમ કે તેનાથી ભોજનનું પાચન સહેલાઈથી થાય છે. ગેસની સમસ્યા થતી નથી અને ભેટ ભારે લાગતું નથી. તેનો એવો … Read moreજમ્યા પછી આ ખાવાની આદત હોય તો એક વાર જરૂર જાણો તેના ફાયદા, શરીરને થાય આવા અણધાર્યા લાભો…\nCategories સ્વાસ્થ્ય Tags Aniseed, Aniseed and mishri, aniseed benefits, Aniseed eating, brain benefits, Immunity, saunf and mishri, variyali and mishri Leaveacomment


લયસ્તરોમયંક ઓઝા Archives - લયસ્તરો\nArchive for મયંક ઓઝા\nમયંક ઓઝા શ્રેણીમાંના બધા પોસ્ટ (કક્કાવાર), સંપૂર્ણ પોસ્ટ માટે ક્લીક કરો.\nગઝલ – મયંક ઓઝા\nFebruary 27, 2016 at 12:50 am by વિવેક\t· Filed under ગઝલ, મયંક ઓઝા\nએક નિઃશ્વાસને સજાવી જો,\nવાંસળી લે ને ફૂંક મારી જો.\nમીણ જેવો હતો મુલાયમ જે,\nકેમ પથ્થર બન્યો ! વિચારી જો.\nશક્ય છે રંગ અવનવા ઊઘડે,\nબારણું સ્હેજ તું ઉઘાડી જો.\nરાત માટે જ સૂર્ય ડૂબે છે,\nએમ માનીને મન મનાવી જો.\nએક દીવો હજુય સળગે છે,\nએક મહેફિલ હજુ જમાવી જો.\n– મયંક ઓઝા\nમજાની ગઝલ. ઘનમૂલક વિચારોવાળી રચનાઓ મળવી આમેય મુશ્કેલ.


મ્યુનિ. તંત્રની બલિહારીઃ ટુ-વ્હીલર માટે ‘ફ્રી પાર્કિંગ’ની જાહેરાત ફક્ત કાગળ પર રહી - Sambhaav News\nમ્યુનિ. તંત્રની બલિહારીઃ ટુ-વ્હીલર માટે ‘ફ્રી પાર્કિંગ’ની જાહેરાત ફક્ત કાગળ પર રહી\nઅમદાવાદ: મ્યુનિસિપલ સત્તાવાળાઓ દ્વારા નાગરિકોને આકર્ષવા એક અથવા બીજા પ્રકારની જાહેરાત કરાય છે. જે પૈકી કેટલીક જાહેરાત તો સાવ બોદી એટલે કે માત્ર ‘કાગળ’ પર જ રહે છે.\nઆમાં અમુક મામલે તો સત્તાધીશોની બલિહારીથી સંબંધિત તંત્ર કે વિભાગ સુધી જાહેરાત પહોંચતી જ નથી. પરિણામે તા.૧૩ ઓગસ્ટથી તા.૧૩ સપ્ટેમ્બર સુધી નવા પે એન્ડ પાર્કમાં ‘ફ્રી પાર્કિંગ’ અમુક પે એન્ડ પાર્કમાં ખરા અર્થમાં અમલમાં મુકાતું નથી.\nતંત્ર દ્વારા નાગરિકોને વધુને વધુ વાહનોનાં પાર્કિંગની વ્યવસ્થા માટે ઓન સ્ટ્રીટ પાર્કિંગ ઉપરાંત નવા પે એન્ડ પાર્ક ઊભા કરાઇ રહ્યા છે.\nઆ નવા પે એન્ડ પાર્કમાં ગત તા.૧૬ ઓગસ્ટથી તા.૧૩ સપ્ટેમ્બર સુધી એટલે કે ફ્રી પાર્કિંગની જાહેરાત કરાઇ હતી કે નવા પે એન્ડ પાર્કમાં સમાન દરથી પાર્કિંગના ચાર્જ વસૂલવા માટે વિધિવત્ ટેન્ડર બહાર પાડીને કોન્ટ્રાક્ટર નિમવાની પ્રક્રિયા આરંભવાની થતી હતી.\nજોકે પ્રહ્લાદનગર ગાર્ડન પાસેના પે એન્ડ પાર્કનાં હાલનાં સંચાલન પાસે અગમ્ય કારણસર તંત્રની એક મહિના સુધી ફ્રી પાર્કિંગની જાહેરાત પહોંચી ન હોઇ ત્યાં સ્ટેન્ડિંગ કમિટીના જૂના ઠરાવ મુજબ પાર્કિંગ ફી વસૂલાતી હોવાનો વિવાદ ઊઠ્યો છે.\nઆ અંગે ઉત્તર પશ્ચિમ ઝોનના એસ્ટેટ ઓફિસર પરેશ પટેલને પૂછતાં તેઓ કહે છે, પ્રહ્લાદનગર ગાર્ડન પાસેના પે એન્ડ પાર્કમાં વસૂલાતો પાર્કિંગ ચાર્જનો મામલો મારા ધ્યાનમાં આવ્યો નથી. એટલે હું તત્કાળ આની તપાસ કરાવીશ.\nNextઆ કંપનીની 40 ગાડીઓમાં થયાં છે બ્લાસ્ટ, ક્યાંક તમારી આસપાસ તો નથી ને.... »\nPrevious « Google Mapsમાં જોડાયાં નવા ફીચર્સ, હવે રસ્તો શોધવો બિલકુલ આસાન


આફતાબ સાથે કરીએ ફિટનેસની વાતો - lifestyle\nઆફતાબ સાથે કરીએ ફિટનેસની વાતો\nPublished: 19th August, 2013 12:20 IST\n‘મિસ્ટર ઇન્ડિયા’ ફિલ્મમાં ચાઇલ્ડ આર્ટિસ્ટથી કરીઅરની શરૂઆત કરનારા આફતાબ શિવદાસાણીનું આવું માનવું છે. અત્યાર સુધીમાં ૪૦થી વધુ ફિલ્મોમાં કામ કરી ચૂકેલા આફતાબની ‘ગ્રૅન્ડ મસ્તી’ સપ્ટેમ્બરમાં રિલીઝ થશે. તંદુરસ્તીને ખૂબ સિરિયસ્લી લેનારો આ ઍક્ટર જોકે ખાવાની ટેસ્ટી આઇટમ સામે થોડો લાચાર થઈ જાય છે\nઅમારા ફીલ્ડમાં ફિટનેસ માટે થોડા વધુ કૉન્શિયસ રહેવું પડે છે, કારણ કે અમારા માટે દેખાવ બહુ જરૂરી છે. આજકાલની આપણી લાઇફ-સ્ટાઇલ એટલી હેક્ટિક થઈ ગઈ છે કે દરેક પ્રકારના શેડ્યુલ સાથે પોતાની જાતનું ધ્યાન રાખવું ડિફિકલ્ટ થઈ ગયું છે. છતાં અમારી આ રિક્વાયરમેન્ટ છે. એટલે હું કહીશ કે દેખાવ સાથે કામ માટે સ્ટૅમિના રહે એવી સ્થિતિ એટલે ફિટનેસ.\nજિમ જાના ઝરૂરી હૈ, ખાસ કર ઉનકે લિએ જિનકો મસલ્સ-ટ્રેઇનિંગ કરની હૈ, કારણ કે જિમમાં વેઇટ ટ્રેઇનિંગની જે પ્રૉપર ગાઇડલાઇન્સ અને એક્સરસાઇઝ મળશે એ ઘરે રહીને ન મળે. હું અઠવાડિયામાં છ દિવસ અને રોજનો દોઢ કલાક એક્સરસાઇઝ કરું છું. વૉર્મ-અપ માટે કાર્ડિયો એ પછી અપર બૉડી અને લોઅર બૉડીને ઑલ્ટરનેટ દિવસોમાં ટ્રેઇનિંગ આપું છું. ટ્રેઇનરની નિગરાની હેઠળ જ એક્સરસાઇઝ કરવી એવું હું દૃઢપણે માનું છું.\nક્યારેય કંટાળો નહીં\nમારી એક ખૂબી મને બહુ જ ગમે છે કે મને કસરત કરવાનો ક્યારેય કંટાળો નથી આવતો. હું થાકેલો હોઉં તો પણ કસરત કરવાની હોય તો કોણ જાણે ક્યાંયથી મારામાં એનર્જી આવી જાય છે. એનું કારણ કદાચ એ હોઈ શકે છે કે મને નાનપણથી સ્પોર્ટ્સનો ખૂબ શોખ હતો. ક્રિકેટ, બૅડ્મિન્ટન, ફૂટબૉલ અને સ્ક્વૉશ જેવી રમતો બાળપણથી રમતો હતો. આજે પણ સમય મળે ત્યારે રમી લઉં છું. એટલે જ કદાચ આ સ્પોર્ટ્સમૅન સ્પિરિટને કારણે મને એક્સરસાઇઝ કરવાનું બોરિંગ નથી લાગતું.\nનો ફિક્સ શેડ્યુલ\nઍક્ટર્સની લાઇફ તેમના શૂટિંગ-શેડ્યુલ પર ચાલતી હોય છે. મારું પણ ઊઠવાનું કે ખાવાનું શેડ્યુલ નથી. પરંતુ અમુક રૂટીન ફિક્સ છે. જેમ કે સવારે સાત વાગ્યે ઊઠું કે ૧૦ વાગ્યે, ઊઠીને એક બ્લૅક કૉફી પીવાની. એના પછી જિમમાં એકથી દોઢ કલાક વર્કઆઉટ કરું છું. આવીને ફ્રૂટ-જૂસ અને આમલેટ અને થોડું સૅલડ ખાઉં. બપોરના લંચમાં અને સાંજના ડિનરમાં પણ વેજિટેબલ્સ, દાળ, અને એક નૉન-વેજ આઇટમ હોય. હું રોટલી કે ભાત ક્યારેય નથી ખાતો. બપોરે સ્નૅક્સમાં પણ ફ્રૂટ્સ અને સૅલડ હોય. હું આખા દિવસમાં ભરપૂર માત્રામાં વેજિટેબલ્સ ખાઉં છું. મોટે ભાગે ઘરે બનાવેલું ફૂડ જ પ્રિફર કરું છું.\nખાવાનો ખૂબ શોખીન\nમને ટેસ્ટી ખાવાનો ખૂબ શોખ છે. રોડ પર મળતી પાણીપૂરી, ભેલપૂરી, સેવપૂરી, સૅન્ડવિચ, બર્ગર અને પીત્ઝા આ બધું મને પણ ખૂબ જ ભાવે છે, પરંતુ હું ખાઈ નથી શકતો; કારણ કે\nઅમારી પાસે બીજી કોઈ ચૉઇસ\nજ નથી. મહિનામાં બે વાર ચીટિંગ ડે હોય છે મારો. આ દિવસોમાં જે ખાવું હોય એ ખાવાનું, જે કરવું હોય એ કરવાનું. ખાવાના મામલામાં મારે બળજબરીપૂર્વક જાત પર કન્ટ્રોલ રાખવો પડે છે.\nનો અબાઉટ માયસેલ્ફ\nમાય વીકનેસ : અફકોર્સ ફૂડ. દુનિયામાં જેટલી પણ ટેસ્ટી આઇટમ છે એ મારી વીકનેસ છે, પરંતુ એમાં પણ મારી મમ્મીના હાથની પ્રૉન પાટિયા નામની પારસી વાનગી મારી ફેવરિટ છે.\nમારી સ્ટ્રેન્ગ્થ : મારો વિલપાવર બહુ સ્ટ્રૉન્ગ છે. એક વાર મારા માઇન્ડમાં કંઈક કરવાની ધૂન સવાર થઈ ગઈ તો દુનિયાની કોઈ તાકાત મને એમાંથી રોકી શકે એમ નથી. કદાચ મારી વીકનેસને કન્ટ્રોલમાં રાખવાનું કામ પણ મારા વિલપાવરને લીધે શક્ય છે.\nફિટનેસ આઇડલ : એક નથી અનેક છે.\nઇન્સિપિરેશન : મ્યુઝિક.\nહૉબી : ક્રિકેટ, બૅડ્મિન્ટન અને ફૂટબૉલ રમવું મને ખૂબ ગમે છે.\n2nd August, 2020 16:02 IST


13-Jan-2022 09:08 AM\nમુંબઈમાં રહેતા એક પરિવારને તેનું 22 વર્ષ પહેલા ચોરાયેલું સોનું પાછું મળી ગયું છે. રસપ્રદ વાત એ છે કે, આટલા વર્ષમાં આ સોનાની કિંમત વધીને 8 કરોડ રૂપિયા થઈ ગઈ છે. તમે વિચારતા હશો કે શું ચોરી કરનારા ચોરોએ આ પરિવારને સોનું પાછું આપ્યું. ના, એવું નથી. સોનું તો પોલીસે ચોરો પાસેથી કબજે કરી લીધું હતું, પરંતુ કાયદાકીય ચૂંગાલને કારણે આ સોનું પરિવારને મળી શક્યું ન હતું. હવે, 22 વર્ષે કોર્ટે આ મામલે અંતિમ ચુકાદો આપ્યો છે.\nતમે ચરાગ દિન નામની ફેશન બ્રાન્ડનું નામ તો સાંભળ્યું જ હશે, ફેશન ઈન્ડસ્ટ્રીમાં ચરાગ દિન એક જાણીતું નામ છે. આ સોનું એ કંપનીના માલિકનું હતું સેશન જજ યુ જે મોરેએ5જાન્યુઆરીએ સોનું અસલી માલિકને પાછું આપવાનો ચુકાદો આપ્યો. આ ખજાનામાં રાણી વિક્ટોરિયાની તસવીરવાળો એક સોનાનો સિક્કો, બે સોનાની બંગડી અને 1,300 ગ્રામ અને 200 મિલીગ્રામ વજનની બે લગડી પણ હતી. જેની તે સમયે કુલ કિંમત 13 લાખ રૂપિયા હતી, જે આજે વધીને 8 કરોડ રૂપિયા થઈ ગઈ છે.\nઆ સોનાને ચરાગ દિન કંપનીના સંસ્થાપક અર્જુન દાસવાનીના પુત્ર રાજુ દાસવાનીને સોંપી દેવાયું. સરકારી વકીલ ઈકબાલ સોલકર અને કોલાબા પોલીસ સ્ટેશનના ઈન્સ્પેક્ટર સંજય ડોનરે જણાવ્યું કે, તેમને કેટલીક શરતોને આધિન સંપત્તિ પાછી આપવામાં કોઈ વાંધો નથી. રાજુ દાસવાનીએ આ સંપત્તિ અંગેના દસ્તાવેજો કોર્ટમાં રજૂ કર્યા, જેના આધાર પર પુષ્ટિ થઈ કે આ સોનું તેમનું જ છે. કોર્ટે પોતાના ચુકાદામાં કહ્યું કે, આ સંપત્તિને પોલીસ કસ્ટડીમાં રાખવાનો કોઈ અર્થ નથી 19 વર્ષ કરતા વધારે સમય વીતી ચૂક્યો છે. બે ફરાર આરોપીઓને પકડવા મામલે આટલા વર્ષોમાં કોઈ પ્રગતિ થઈ નથી. જો કોઈ ફરિયાદી પોતાની સંપત્તિ પાછી લેવા માટે વર્ષો સુધી રાહ જોશે તો તે ન્યાયની મજાક અને કાયદાની પ્રક્રિયાનો દુરુપયોગ હશે. એટલે, સુંદરબાઈ અંબાલા દેસાઈના મામલામાં નિર્ધારિત રેશિયોને ધ્યાનમાં રાખતા અરજી કરનારની અરજીમાં દાવો કરાયેલી બધી સંપત્તિઓ પાછી મેળવવા હકદાર છે.\nઉલ્લેખનીય છે કે, 8 મે 1998એ હથિયારધારી શખસો અર્જુન દાસવાનીના ઘરમાં ઘૂસી ગયા હતા અને બધું સોનું લૂંટીને ભાગી ગયા હતા. પોલીસે આ મામલે ત્રણ શખસોની ધરપકડ કરી હતી અને તેમની પાસેથી આ સોનું પણ જપ્ત કર્યું હતું. આ મામલે ત્રણ આરોપી હજુ પણ ફરાર છે. બીજી તરફ, અર્જુન દાસવાનીનું 2007માં નિધન થઈ ગયું હતું.\nકોર્ટે આ સોનું પાછું આપવાની સાથે એવી શરત મૂકી છે કે, કોર્ટ જ્યારે કહે ત્યારે સોનું જે સ્થિતિમાં છે તેવું રજૂ કરવાનું રહેશે. આ વસ્તુઓ વેચી શકાશે નહીં અને જો તેમ થશે તો 1 લાખનો દંડ કરવામાં આવશે. કોર્ટે પોલીસને વસ્તુઓની તસવીર પાડી લેવા અને વિગતવાર પંચનામું કરવા કહ્યું છે.\nપોલીસે જણાવ્યું કે, રાજુની બે બહેનોમાંથી એક કેનેડા અને એક અમેરિકામાં રહે છે. તેઓ પણ આ સંપત્તિમાં કાયયદેસરના વારસદાર છે. તેમણે આ સોનું રાજુને આપવામાં આવે તો તેમને કોઈ વાંધો નથી તેવું લેખિતમાં જણાવ્યું હતું.


Daclitof in Gujrati નાં ઉપયોગો, ડોઝ, આડઅસરો, ફાયદાઓ, ક્રિયાપ્રતિક્રિયાઓ અને ચેતવણી - Daclitof naa upyogo, dojh, adasro, fayado, kriyapratikriyao ane chetavni\nDaclitof ની જાણકારી\nDaclitof Benefits & Uses[દવા] લાભો અને ઉપયોગો- Daclitof Benefits & Uses in Gujarati- Daclitof labhon ane upyogon\nDaclitof નો ડોઝ અને કેવી રીતે લેવી- Daclitof Dosage & How to Take in Gujarati - Daclitof no dojh ane kevi rite levi\nDaclitof ની આડઅસરો- Daclitof Side Effects in Gujarati- Daclitof ni adasro\nDaclitof સંબંધિત ચેતવણીઓ- Daclitof Related Warnings in Gujarati- Daclitof sambhandhit chetavnio\nઅન્ય દવાઓ સાથે Daclitof ની ગંભિર ક્રિયાપ્રતિક્રિયાઓ- Severe Interaction of Daclitof with Other Drugs in Gujarati- anya dawao sathe Daclitof ni ghambhir kriyapratikriyao\nDaclitof નાં પ્રતિસૂચકો- Daclitof Contraindications in Gujarati- Daclitof naa pratisuchako\nDaclitof વિશે અવારનવાર પૂછવામાં આવતા પ્રશ્નો- Frequently asked Questions about Daclitof in Gujarati- Daclitof vise avaranvar puchhavama avata prasno\nખોરાક અને આલ્કોહોલ સાથે Daclitof ની ક્રિયાપ્રતિક્રિયાઓ- Daclitof Interactions with Food and Alcohol in Gujarati- khorak ane alcohol sathe Daclitof nī kriyapratikriyao\nDaclitof Benefits & Uses[દવા] લાભો અને ઉપયોગો - Daclitof Benefits & Uses in Gujarati - Daclitof labhon ane upyogon\nDaclitof નો ઉપયોગ નીચેનાની સારવાર કરવા માટે થાય છે -\nDaclitof નો ડોઝ અને કેવી રીતે લેવી - Daclitof Dosage & How to Take in Gujarati - Daclitof no dojh ane kevi rite levi\nDaclitof નાં ઘટકો - Daclitof Active Ingredients in Gujarati - Daclitof naa ghatako\nDaclitof ની આડઅસરો - Daclitof Side Effects in Gujarati - Daclitof ni adasro\nસંશોધન આધારિત, જ્યારે Daclitof નો ઉપયોગ કરવામાં આવે છે ત્યારે નીચેની આડઅસરો જોવામાં આવી છે -\nDaclitof સંબંધિત ચેતવણીઓ - Daclitof Related Warnings in Gujarati - Daclitof sambhandhit chetavnio\nશું સગર્ભા સ્ત્રીઓ માટે Daclitof નો ઉપયોગ સુરક્ષિત છે?\nસગર્ભા સ્ત્રીઓ પર Daclitof ગંભીર અસર દર્શાવે છે. આ કારણોસર, તેને તબીબી સલાહ પછી જ લો. તમારી ઇચ્છાથી તેને લેવાથી હાનિકારક બની શકે છે\nશું સ્તનપાન દરમ્યાન Daclitof નો ઉપયોગ સુરક્ષિત છે?\nજો તમે સ્તનપાન કરાવતા હોવ, તો તમે Daclitof ની કેટલાક નુકસાનકારક અસરો અનુભવી શકો છો. જો તમે આમાંના કોઈપણનો અનુભવ કરો છો, તો તમારા ડૉક્ટર સાથે સંપર્ક ન કરવામાં આવે ત્યાં સુધી તેનો ઉપયોગ બંધ ન કરો. તમારા ડૉક્ટર સૂચવે તેમ કરો.\nકિડનીઓ પર Daclitof ની અસર શું છે?\nકિડની ના નુકસાનના કોઈપણ ભય વગર તમે Daclitof લઈ શકો છો.\nયકૃત પર Daclitof ની અસર શું છે?\nયકૃત માટે Daclitof સંપૂર્ણપણે સલામત છે\nહ્રદય પર Daclitof ની અસર શું છે?\nહૃદય માટે Daclitof ની કોઈ પણ આડઅસરો નથી.\nઅન્ય દવાઓ સાથે Daclitof ની ગંભિર ક્રિયાપ્રતિક્રિયાઓ - Severe Interaction of Daclitof with Other Drugs in Gujarati - anya dawao sathe Daclitof ni ghambhir kriyapratikriyao\nદર્દીઓમાં તે ગંભિર આડઅસરો પેદા કરતી હોવાથી નીચેની દવાઓ સાથે Daclitof ન લેવી જોઇએ -\nDaclitof નાં પ્રતિસૂચકો - Daclitof Contraindications in Gujarati - Daclitof naa pratisuchako\nજો તમે નીચેનામાંથી કોઇ પણ રોગોથી પિડાતા હોવ, તો તમારા ડૉક્ટર તેમ કરવાનું ન કહે ત્યાં સુધી તમારે Daclitof લેવી ન જોઇએ -\nDaclitof વિશે અવારનવાર પૂછવામાં આવતા પ્રશ્નો - Frequently asked Questions about Daclitof in Gujarati - Daclitof vise avaranvar puchhavama avata prasno\nશું Daclitof આદત બનાવનાર અથવા વ્યસનકારક છે?\nDaclitof ની આદત પડવાનો રીપોર્ટ મળ્યો નથી.\nDaclitof લીધા પછી, તમારે વાહન ચલાવવું જોઇએ નહીં કે કોઈ પણ ભારે મશીન પર કામ કરવું ન જોઇએ. તે ખતરનાક બની શકે છે, કારણ કે Daclitof તમને ઘેન ચડાવી શકે છે.\nહા, પરંતુ તમારે ફક્ત તમારા ડૉક્ટરની સલાહ મુજબ જ Daclitof લેવી જોઈએ.\nના, માનસિક બિમારીમાં Daclitof નો ઉપયોગ અસરકારક નથી.\nખોરાક અને આલ્કોહોલ સાથે Daclitof ની ક્રિયાપ્રતિક્રિયાઓ - Daclitof Interactions with Food and Alcohol in Gujarati - khorak ane alcohol sathe Daclitof nī kriyapratikriyao\nખોરાક અને Daclitof વચ્ચે ક્રિયાપ્રતિક્રિયાઓ\nખોરાક સાથે Daclitof લેવી સલામત છે.\nઆલ્કોહોલ અને Daclitof વચ્ચે ક્રિયાપ્રતિક્રિયાઓ\nઅત્યાર સુધી આ અંગે કોઈ સંશોધન કરવામાં આવ્યું નથી. તેથી, તે જાણકારીમાં નથી કે આલ્કોહોલ સાથે Daclitof લેવાની અસર શું હશે.\nDaclitof ના બધા વિકલ્પ જુઓ - Substitutes for Daclitof in Gujarati\nDaclitof ની કિંમત અને પૅક સાઇઝ - Daclitof Price and Pack Size in Gujarati - Daclitof ni kimmata ane pack saijh\nશું તમે અથવા તમારા પરિવારમાં કોઇ Daclitof લો છો? કૃપા કરીને એક સર્વેક્ષણ કરો અને બીજાઓને મદદ કરો\nશું તમે તમારા ડૉક્ટરનાં કહેવાથી Daclitof નો ઉપયોગ કર્યો છે?\nતમે કેટલી માત્રામાં Daclitof નું સેવન કર્યું છે?\nશું તમે ભોજન પછી કે ભોજન બાદ Daclitof નું સેવન કરો છો?\nતમે કયા સમયે Daclitof નું સેવન કરો છો?


લોકડાઉન વચ્ચે મોદી સરકારની મોટી ભેટ, 20 કરોડ મહિલાઓના ખાતામાં પૈસા જમા થશે – Samacharwala\nલોકડાઉન વચ્ચે મોદી સરકારની મોટી ભેટ, 20 કરોડ મહિલાઓના ખાતામાં પૈસા જમા થશે\nApril 3, 2020 12:27 pm April 3, 2020 12:29 pm\nદેશમાં કોરોના સંકટના પગલે મોદી સરકાર દ્વારા ગરીબોના ખાતામાં પૈસા નાખવાનું નિર્ણય કરવામાં આવ્યું છે. દેશભરમાં સરકાર ગરીબ મહિલાઓના જનધન ખાતામાં દર મહિને 500 રૂપિયા નાંખશે. તો મદદની આ રકમ ત્રણ મહિના સુધી આપવામાં આવશે. ભારતીય બેંક્સ એસોસિએશન દ્વારા તમામ બેંકોને આદેશ આપવામાં આવ્યો છે કે3માર્ચથી મહિલાઓના જન ધન ખાતામાં દર મહિને 500 રૂપિયા નાખવાનું શરૂ કરવામાં આવે. તો આ મહિને 500 રૂપિયા3એપ્રિલથી9એપ્રિલની વચ્ચે જમા કરવામાં આવશે. કેન્દ્ર સરકારના આદેશ મુજબ પ્રધાનમંત્રી ગરીબ કલ્યાણ યોજના હેઠળ મહિલાઓના જન ધન ખાતામાં દર મહિને 500 રૂપિયાની રકમ ત્રણ મહિના માટે આપવામાં આવશે. તો મહિલાઓના ખાતા નંબરના છેલ્લા અંક મુજબ જુદા જુદા દિવસોમાં ખાતાધારક મહિલાઓના ખાતામાં પૈસા જમા કરવામાં આવશે.\nસરકારના નિયમ પ્રમાણે-\nજે મહિલાના જન ધન એકાઉન્ટસ્ની અંતિમ ડિજીટ0અથવા 1 છે, તેમના ખાતામાં3એપ્રિલથી પૈસા નાખવામાં આવશે.\nજે મહિલાના જન ધન ખાતાના અંતિમ અંક4અથવા5છે, તેમના ખાતામાં7એપ્રિલે પૈસા જમા કરાવવામાં આવશે.\nજેના જન ધન ખાતાના અંતિમ આંક6અથવા7છે તેમના પૈસા 8મી એપ્રિલે ખાતામાં જમા થશે.\nજેના જન ધન ખાતાનો છેલ્લો આંક 8 અથવા9છે તેમના પૈસા9એપ્રિલે ખાતામાં જમા થશે.\nઉલ્લેખનીય છે કે લોકડાઉન બાદ નિર્મલા સિતારમણે કહ્યું હતું કે-ગરીબ મહિલાઓના જન ધન ખાતામાં 500 રૂપિયા ઉમેરવામાં આવશે. જેમાં કુલ જન ધન ખાતાઓ 53 ટકા મહિલાઓના નામે છે જેથી લગભગ દેશની 20 કરોડ મહિલાઓને સીધો લાભ મળશે.


કમાવા માટે ખાવું પડે, ખાવા માટે કમાવું પડે - news\nકમાવા માટે ખાવું પડે, ખાવા માટે કમાવું પડે\nPublished: 27th October, 2012 06:55 IST\n‘અલી ચંપુ,’ દરિયાકિનારે બેઠેલા ચંબુએ રોમૅન્ટિક વાતનો શુભારંભ કર્યો. ‘આ દરિયામાં દૂરથી આવતાં મોજાં જોયાં? કેવાં દિલને ઠંડક આપે છે!’\n‘ક્યાં છે? મને તો દેખાતાં નથી, પણ હશે. એ તો નજર-નજરમાં ફેર રહેવાનો જેમ મને કણ-કણમાં પણ ભગવાન દેખાય છેને તને મંદિરમાં પણ ભગવાન નથી દેખાતો એમ. પણ મને એ વિચાર આવે છે ડિયર, દરિયામાં મોજાં આવતાં હોય તો બૂટ કેમ નહીં? ક્યાંક બૂટ પણ છુપાયાં હશે. જેમ આપણે એકબીજા વગર રહી શકતા નથી એમ મોજાં બૂટ વગર રહી ન શકે.\nઈશ્વર જુદાં ન પાડે. બૂટ વગરનાં મોજાં વર વગરની વિધવા જેવાં લાગે.’\nમા કસમ બૉસ તેના આ વિધાનથી ચંબુના મગજમાં ઝૂમઝૂમ કરતાં ૧૧૮૪૦ ક્રોધનાં મોજાં ઊછળવા લાગ્યાં. રોમૅન્ટિક મોજાં તો સરસર કરતાં વરાળ બની ઊડી ગયાં. એ વખતે મને, તમને કે ચંબુને એ જ વિચાર આવે કે હું આપઘાત કરું કે સામેના વિરોધપક્ષનું ખૂન કે પછી ચોખ્ખેચોખ્ખું ખિજાઈને કહી દઉં, ‘ચાલ ઊઠ, દોનોં કિસી કી નજર નહીં આએ, ચલ દરિયામેં ડૂબ જાએં.’\nપણ ભૈ ગગા, બે સેકન્ડ થોભી જા. ઉતાવળ ન કર. તમે ગાંડા હો તો પણ આવા ગાંડાવેડા કરી સસ્તામાં આખેઆખો ડૂબીને જીવ ન આપી દેવાય. કેટલી મહેનતે જીવ મળ્યો છે! જીવ કંઈ મફતમાં નથી મળ્યો. તમારો જીવ જાય પછી કેટલાના જીવ બળે એ નંઈ વિચારવાનું? ચંપાનું આવું બોલવા પાછળનું કારણ આપણા (ચંબુના) અજ્ઞાની જીવને ખબર નથી કે ગામડાની આ ચંપાને બચારીને દરિયાની પૂરી ખબર નથી તો મોજાના અર્થની શું સમજ હોય?\n‘જો ચંપુ, સામેથી દરિયાની સપાટી પર જે લહેરો, તરંગો દેખાય છે એને મોજાં પણ કહેવાય.’ ચંબુએ સમજ આપી.\n‘હાયલા,’ ચંપાનું રીઍક્શન ચાલુ થયું. ‘આવાં મોજાં તો મેં ક્યાંક જોયાં છે. હં... અરે હા, યાદ આવ્યું. પેલા રામદેવભાઈ બાબાના પેટ ઉપર. ચંબુડા, સાલું પેટના ખાડા કેવા ઊંચા-નીચા આડાઅવળા કરી બતાવે છે. એક્ઝેટ આવા જ.’\n‘ચંપુ, શું તારી કલ્પના છે! અરે ડિયર, બાબાને પોતાનું પેટ ભરવા પેટના ખાડા બતાડવા પડે છે. ધનિક શેઠિયાઓને ફાંદમાંથી પેટ બનાવવા ખાડો બનાવવો પડે છે ને આપણા જેવા નસીબદાર ગરીબોને (!) વગર મહેનતે ખાડો પડી જતો હોય છે. કોલસાની ખાણ કરતાં ઊંડો પેટનો ખાડો છે.’\n(પાંચ સેકન્ડ પછી) ‘ચંબુ, જિંદગી કેવી છે નંઈ? કમાવા માટે ખાવું પડે ને ખાવા માટે કમાવું પડે. છેલ્લે હાથમાં શું આવે, શકોરું? પણ સાલું એ પણ એટલું જ સાચું છે કે પેટ ભરેલું હોય તો જ આત્મા-પરમાત્મા કે હૃદયની વાત થઈ શકે, પણ આપણા પેટની વાત તો ભગવાનો કે માતાજીઓ ક્યાં કોઈ સાંભળે છે?’\n‘ક્યાંથી સાંભળે ચંપુડી, તું કેવા ભગા કરે છે એ ખબર છે.’\n‘કયાં? ક્યાં? ક્યારે અને શું ભગા કર્યા?’\n‘હમણાં નોરતાના ગરબા વખતે પાણીમાં ભેંસ પડે એમ તું વચ્ચે કૂદી પડી પછી આજુબાજુ દેડકા વેરાઈ જાય એમ રમવાવાળા વેરાઈ ગયેલા. એ તો સમજ્યા, પણ અચાનક તું ‘બોલો ગણપતિ બાપ્પા મોરયા’ બોલી ત્યારે રમવાવાળા અને માતાજી કેવાં સ્તબ્ધ થઈ ગયાં. માતાજી પોતે પણ ટેન્શનમાં... ચંપા, તું કોઈ દિવસ ગણપતિમાં ‘અંબે માત કી જય’ બોલેલી? જો સમજી લે, ઉતરાણમાં ફટાકડા ન ફોડાય ને દિવાળીમાં પતંગ ન ઉડાડાય. તારાં ફઈને\nમૂછો ઊગે તો પણ ફુઆ ન કહેવાય સમજી? જે થતું હોય એ થાય.’\n‘અરે ચંબુ ડિયર, એ તો આ વખતે મારી ગાડી થોડી મોડી ચાલી તેથી ગણપતિ વખતે શ્રાવણના ૐ નમ: શિવાયના જાપ, માતાજી વખતે ગણપતિ ને દિવાળી વખતે... પણ ચંબુ, ગણપતિને જો પુઢચ્્યા વર્ષી લૌકર યા કહીએ તો માતાજીને કેમ નહીં કહેવાનું પુઢચ્યા વર્ષી... આને કહેવાય અન્યાય. અરે ગરબામાં ‘તારા વિના\nશ્યામ મને એકલડું લાગે’ ગવાતું ત્યારે માતાજી કેવા ટેન્શનમાં. આ ગીત મીરા, રાધા કે રુક્મિણી ગાય. માતાજીને શું લેવાદેવા?’\n‘ચાલ ચંપા, આપણે માતાજીને જઈને પૂછીએ.’\nપણ મિત્રો, ગરબાના ગ્રાઉન્ડમાં પહોંચ્યા ત્યાં નહોતું મંદિર કે નહોતાં માતાજી. પણ એક ચાની લારીવાળાને પૂછ્યું તો બોલ્યો, ‘મને પૂરી ખબર નથી, પણ કાલે છેલ્લે ગરબામાં ‘મેરે અંગને મેં તુમ્હારા ક્યા કામ હૈ...’ ગાયું પછી માતાજી ક્યાં ગાયબ થઈ ગયાં ખબર નથી. પછી તો માતાજી વગર મંદિરને પણ શું કરવાનું?’\n‘તને બધી ક્યાંથી ખબર?’\n‘નવ દિવસ માટે હું જ આ મંદિરનો પૂજારી હતો.’\n‘ઓહ માય ગૉડ!’ આટલું બોલી ચંબુ ઢળી પડ્યો. શું કામ ઢળી પડ્યો એ આવતા શનિવારે...


લોકોના આરોગ્ય પ્રત્યે આંખ આડા કાન\nYou are here :HOME >> Mumbai >> South Bombay >> લોકોના આરોગ્ય પ્રત્યે આંખ આડા કાન\n10 June 2014\tMumbai Local\t- South Bombay\nકાલબાદેવી પોસ્ટ-ઑફિસના મુખ્યાલયના ગેટની બરાબર સામે ડ્રેનેજ અને હાઉસ ગલીના કચરાને બહાર કાઢીને સુધરાઈ દ્વારા રસ્તા પર એમ જ છોડી દેવામાં આવ્યો\nકાલબાદેવીની પોસ્ટ-ઑફિસમાં દરરોજ હજારો મુલાકાતીઓ આવે છે ત્યાં કચરાના ઢગલાને જાહેર માર્ગ પર એમ જ ખુલ્લો છોડી દેવામાં આવ્યો હોવાથી પોસ્ટ-ઑફિસમાં આવનારા લોકોને પારાવાર મુશ્કેલી અને દુર્ગંધનો સામનો કરવો પડે છે. વિશેષમાં કહીએ તો\nઅત્યારે ચોમાસાના આગમનની ઘડીઓ ગણાઈ રહી છે એવામાં જો આ કચરાને સત્વર હટાવવામાં નહીં આવે તો એ ફરી તણાઈને ડ્રેનેજમાં જમા થઈ શકે છે અને વૉટર-લૉગિંગની સમસ્યા સર્જી શકે છે.\nકાલબાદેવી પોસ્ટ-ઑફિસના મુલાકાતી આશિષ સાળવેએ મિડ-ડે LOCALને કહ્યું હતું કે ‘આ પોસ્ટ-ઑફિસમાં દરરોજ હજારો મુલાકાતીઓ આવે છે. તેમણે પરાણે અહીંની દુર્ગંધને સહન કરવી પડે છે અને નાક પર રૂમાલ દાબીને પસાર થવું પડે છે. સુધરાઈ દ્વારા કચરાના આ ઢગલાને સત્વર ઉપાડી એનો યોગ્ય જગ્યાએ નિકાલ કરીને મુલાકાતીઓને રાહત બક્ષવી જોઈએ. સુધરાઈ સમયસર કચરો ઉપાડતી ન હોવાથી લોકોને ભારે હેરાનગતિ થાય છે.’\nઆ કચરો ઘણા દિવસથી એમ જ પડ્યો રહ્યો છે જેને કારણે ગંદકી સાથે મચ્છરોનો ત્રાસ વધવા લાગ્યો છે. વળી અત્યારે દિવસના સમયે ભયંકર ગરમી પડી રહી છે જેને કારણે કચરો સડવા માંડવાથી સમગ્ર વિસ્તારમાં ભયંકર બદબૂ પ્રસરી ગઈ છે. સુધરાઈ જાહેર આરોગ્ય અને સુખાકારીના વિશાળ હિતને લક્ષ્યમાં લઈને કચરાના આ ઢગલાને સત્વર દૂર કરે એ જનતાના હિતમાં હશે.


by Jo Baka Media March 26, 2020, 3:43 pm 271 Views\nઆપણા દિવસ દરમિયાન વધેલું ભોજન વાસી ના થાય તે માટે માણસો ફ્રિજમાં અવારનવાર મૂકતા હોય છે. ગરમીની ઋતુમાં ભોજન વાસી થાય તેની સંભાવના વધુ રહેલી છે. જોકે, તમને ખ્યાલ છે કે અનેક વસ્તુઓ ફ્રિજમાં મૂકીને પછી ખાવાથી તે સ્વાસ્થ્યમાં માટે જોખમી બને છે. આજે અમે તમને એવી જ કેટલીક વસ્તુઓ અંગે કહીશું, જે ફ્રિજમાં મૂકવાથી સાવ ઝેર જેવી બની જાય છે.\n• વાસી ભોજનઃ\nવાસી ભોજનને દ્વિતીય વખત ફ્રિજમાં ના મૂકો. કેમ કે તેને દરરોજ ગરમ કરવાથી તેમાં રહેલા પોષક તત્વો દૂર થઈ જાય છે. આની જોડે જ અનેકવખત ભોજન ગરમ કરવાથી તે ઝેર જેવું જ બની જાય છે, જે સ્વાસ્થ્ય માટે ઘાતક હોય છે.\n• બેકરીનો સામાનઃ\nફ્રિજમાં બેકરીનો સામાન એટલે કે ચોકલેટ, પેસ્ટ્રી, કેક તથા સ્વીટ્સ ક્યારેય ના મૂકવી. આમાં ખાંડ, મેંદો તથા કાર્બોહાઈડ્રેટ્સ હોય છે. ફ્રિજમાં મૂકેલા બેકરી પ્રોડક્ટ્સ જમવાથી કબજિયાત, હાઈ બ્લડ પ્રેશર, હૃદયની તકલીફો તથા ડાયાબિટિઝ થઈ શકે છે.\nદાળ-શાક મોટાભાગના બધાને ઘરમાં બનતા હોય છે અને જો તે વધે તો ફ્રિજમાં મૂકીને તેનો સાંજે કે બીજા એક દિવસે સવારે ઉપયોગ કરી લેવામાં આવતા હોય છે. જોકે, આવું કરવું જોઈએ નહી. આ ઘણું જ ખતરનાક છે. ફ્રિજમાં મૂકેલા દાળ-શાકમાં પોષક તત્વો નાશ પામે છે. આની જોડે જ ફ્રિજમાં લાંબા સમય સુધી અંદર રહે તો એડીવિટીઝ, ફ્રુક્ટોઝ કોર્ન સિરપ, કાર્બોહાઈડ્રેટ તથા ટ્રાન્સ ફેટ જેવા ફેટી એસિડ પેદા થાય છે. જે આપણા શરીર માટે ઝેર જેવા હોય છે અને કેન્સર થવાનું જોખમ વધે છે.\nમોટાભાગના માણસો સોસ તથા ચટણી ફ્રિજમાં મુકતા હોય છે અને તમે પણ આવું જ કરતા હોવ તો આ આદત બદલવાની જરૂર છે. ચટણી તથા સોસ ફ્રિજમાં મૂકવાથી બ્લડ પ્રેશરમાં વધઘટ થઈ શકે છે.


coronavirus india may face2lakh daily cases in february march omicron માર્ચમાં કોરોના દર્દીઓની સંખ્યા ભારતમાં દૈનિક2લાખ સુધી પહોંચી શકે છે – News18 Gujarati\nIndia Coronavirus: સાવધાન! માર્ચમાં કોરોના દર્દીઓની સંખ્યા દૈનિક2લાખ સુધી પહોંચી શકે છે\n1 જાન્યુઆરીએ દેશમાં કોરોના વાયરસ સંક્રમણના એક દિવસમાં 22,775 નવા કેસ સામે આવ્યા જે છ ઓક્ટોબર પછી સર્વાધિક છે. (Image- Reuters)\nIndia Coronavirus News: 1 જાન્યુઆરીએ દેશમાં કોરોનાના એક દિવસમાં 22,775 નવા કેસ સામે આવ્યા જે છ ઓક્ટોબર પછી સર્વાધિક છે. દેશમાં હવે સારવાર હેઠળના દર્દીઓની સંખ્યા પણ એક લાખને પાર થઈ ગઈ છે.\nLast Updated : January 02, 2022, 09:42 IST\nનવી દિલ્હી. ભારતમાં કોરોના વાયરસ (coronavirus)ના કેસ ફરી વધવા લાગ્યા છે. કોરોનાના નવા વેરિઅન્ટ ‘ઓમિક્રોન’ (Omicron)ને લીધે દૈનિક દર્દીઓની સંખ્યામાં સતત ઉછાળો થઈ રહ્યો છે. નવા વર્ષના પહેલા દિવસે 1 જાન્યુઆરીએ દેશમાં કોરોના વાયરસ સંક્રમણના એક દિવસમાં 22,775 નવા કેસ સામે આવ્યા જે છ ઓક્ટોબર પછી સર્વાધિક છે. દેશમાં હવે સારવાર હેઠળના દર્દીઓની સંખ્યા પણ એક લાખને પાર થઈ ગઈ છે. આ સાથે જ વાયરસના નવા સ્વરૂપ ‘ઓમીક્રોન’ના 161 નવા કેસ સામે આવ્યા બાદ આ વેરિઅન્ટના કેસ 1431 થઈ ગયા છે.\nકોરોનાની વધતી ગતિ જોઈને નિષ્ણાતોનું કહેવું છે કે મહામારીની ત્રીજી લહેરનું આગમન પહેલા જ થઈ ચૂક્યું છે અને ઓમિક્રોને ડેલ્ટા વેરિઅન્ટનું સ્થાન લેવાનું શરુ કરી દીધું છે. એટલું જ નહીં, નિષ્ણાતોનું એવું પણ માનવું છે કે ફેબ્રુઆરી કે માર્ચ મહિનામાં કોરોનાથી સંક્રમિત દર્દીઓની સંખ્યા ચરમસીમાએ હશે અને એ દરમ્યાન પ્રતિદિન આવનારા કેસની સંખ્યા બે લાખ સુધી પહોંચી શકે છે.\nકેન્દ્રએ રાજ્યોને તૈયાર રહેવા કહ્યું\nબે ડિસેમ્બરે દેશમાં ઓમીક્રોન સ્વરૂપના પહેલા બે કેસની જાણકારી આપ્યા બાદ સ્વાસ્થ્ય મંત્રાલય એક મિશન મોડમાં કામ કરી રહ્યું છે. 15 ડિસેમ્બર આસપાસ દૈનિક કોરોના દર્દીઓની સંખ્યા આશરે 6000 હતી, પણ હવે અચાનક સંક્રમણના કેસ ઝડપથી વધી રહ્યા છે. પરિસ્થિતિ જોતાં કેન્દ્ર સરકારે રાજ્યો અને કેન્દ્રશાસિત પ્રદેશોને સાવધ કર્યા છે કે કોરોનાના કેસ વધી શકે છે એટલે સૌને તૈયાર રહેવાની જરૂર છે.\nઆ પણ વાંચો: 2022માં સમાપ્ત થઈ શકે છે કોરોના, WHO ચીફે કહ્યું- બસ આ શરતોનું કરવું પડશે પાલન\nઆરોગ્ય મંત્રાલયનો ‘વોર રૂમ’ 24 કલાક કામ કરી રહ્યો છે\nવડાપ્રધાન નરેન્દ્ર મોદી પણ નિયમિત રૂપે દેશભરમાં કોવિડ-19, ઓમીક્રોનની સ્થિતિ અને આરોગ્ય પ્રણાલીની તૈયારીઓની સમીક્ષા કરવા માટે બેઠકો કરી રહ્યા છે. તો કેન્દ્રીય આરોગ્ય મંત્રી મનસુખ માંડવિયા નિષ્ણાત ટીમો અને વરિષ્ઠ અધિકારીઓ સાથે દરરોજ પરિસ્થિતિની સમીક્ષા કરે છે. તેઓ દવાઓ, વેન્ટિલેટરના સ્ટોક અને ઓક્સિજનની ઉપલબ્ધતા વિશે પણ જાણકારી લે છે. આરોગ્ય મંત્રાલયનો 'વોર રૂમ' 24 કલાક કામ કરી રહ્યો છે અને તમામ વલણો અને વૃદ્ધિનું વિશ્લેષણ કરી રહ્યો છે તેમજ દેશવ્યાપી પરિસ્થિતિ પર નજર રાખી રહ્યો છે.\nકોરોનાની ત્રીજી લહેર અંગે નિષ્ણાતો શું કહે છે\nકોરોનાની ત્રીજી લહેર અંગે નિષ્ણાતોમાં મતમતાંતર છે. નીતિ આયોગના સભ્ય (સ્વાસ્થ્ય) ડૉ. વીકે પૌલથી જ્યારે મહામારીની ત્રીજી લહેરની સંભાવના અંગે પૂછવામાં આવ્યું તો તેમણે કહ્યું કે આ એ વાત પર નિર્ભર કરે છે કે લોકોનું રસીકરણ (vaccination) કેટલું થઈ ચૂક્યું છે. તેમણે કહ્યું કે હાલના સમયમાં રસીકરણ જ સંક્રમણ રોકવાનો સૌથી અચૂક ઉપાય છે. તેમણે કોવિડ-19 પ્રોટોકોલનું પાલન કરવા પણ પર ભાર મૂક્યો. બીજી તરફ કેટલાક નિષ્ણાતો માને છે કે નવા વેરિઅન્ટ ઓમિક્રોનને લીધે કોરોનાના કેસમાં વધારો થશે, પણ તે ડેલ્ટાની સરખામણીએ વધુ ગંભીર નથી.\nઆ પણ વાંચો: વૈષ્ણોદેવી મંદિર પરિસરમાં ભાગદોડ, 12 લોકોનાં મોત, 13 લોકો ઘાયલ\nત્રીજી લહેર અંગર આઈઆઈટી કાનપુરે શું કહ્યું?\nઇન્ડિયન ઇન્સ્ટિટ્યૂટ ઑફ ટેક્નોલોજી (IIT) કાનપુરના સંશોધકોએ તેમના અભ્યાસમાં દાવો કર્યો છે કે ભારતમાં કોવિડ-19 મહામારીની ત્રીજી લહેર આવતા વર્ષે3ફેબ્રુઆરી સુધીમાં ચરમસીમાએ પહોંચી શકે છે. જોકે, આ પૂર્વાનુમાન ઓમીક્રોનથી પ્રભાવિત દેશોમાં વધતાં કેસોના વલણ પર આધાર રાખે છે.\nFirst published: January 02, 2022, 09:41 IST\nTags: Coronavirus, Covid 19 cases, Omicron variant, ભારત


ગોરી મેમેએ બદલી નાખી 10 ફેલ ઓટોવાલાની જિંદગી, લગ્ન કરીને જયપુરથી પહોંચાડી દીધો સ્વિટ્ઝરલેન્ડ\nHomeગોરી મેમેએ બદલી નાખી 10 ફેલ ઓટોવાલાની જિંદગી, લગ્ન કરીને જયપુરથી પહોંચાડી દીધો સ્વિટ્ઝરલેન્ડ\n10 ફેલ રણજિતસિંહ રાજનું ભાગ્ય એક જ ક્ષણમાં બદલાઈ ગયું અને તે સીધો સ્વિટ્ઝરલેન્ડ પહોંચી ગયો. જયપુરના એક ગરીબ પરિવારમાં જન્મેલા રણજીતસિંહ રાજે કદી કલ્પના પણ નહોતી કરી કે તે જયપુરની શેરીઓમાંથી બહાર નીકળીને વિદેશમાં રહેશે. એક સમયે રણજિતસિંહ રાજ જયપુરમાં ઓટો ચલાવીને આજીવિકા ચલાવતો હતો. ત્યારે આજે જિનેવામાં તે તેની પત્ની અને બાળકો સાથે આરામદાયક જીવન જીવી રહ્યો છે.\nરણજીતસિંહ રાજની વાર્તા જે પણ સાંભળે છે તે હિન્દી ફિલ્મ જેવી લાગે છે. રણજિતસિંહ રાજ મુજબ તે ખૂબ જ ગરીબ પરિવારનો હતો. જેના કારણે તેમનું શિક્ષણ પૂરું થઈ શક્યું ન હતું અને 10 મી પછી તેણે શાળા છોડી દીધી હતી. પોતાના દુ:ખદ દિવસોને યાદ કરતાં રણજિતસિંહ રાજ કહે છે કે નાનપણથી જ હું સમાજ સાથે લડતો આવ્યો છું. એક હું ગરીબ હતો અને કાળો હતો. તો ઘણું સાંભળવું પડતુ હતું. મને તે સમયે ગુસ્સો આવતો હતો હવે મને જીવનનું સત્ય જાણવા મળ્યું છે તેથી હવે હું શાંતિથિ રહું છું.\nસ્વિટ્ઝરલેન્ડમાં રહેતા રણજીતસિંહ રાજની જિંદગી તેમની પત્નીએ બદલી નાખી. રણજિતસિંહ રાજની પત્ની ભારતની મુલાકાતે આવી હતી. તે આ સમય દરમિયાન જ તેઓની મુલાકાત થઇ જે પ્રેમમાં બદલાઈ ગઈ. બંનેના લગ્ન વર્ષ 2014 માં થયા હતા અને હવે તે સ્વિટ્ઝરલેન્ડમાં રહી રહ્યા છે.\nઆ રીતે શરૂ થઈ લવ સ્ટોરી\nરણજિતસિંહ રાજ માત્ર 16 વર્ષનો હતો. જ્યારે તેણે ઓટો ચલાવવાની શરૂઆત કરી. તેણે જયપુરમાં ઘણાં વર્ષો ઓટો ચલાવ્યો. વર્ષ 2008 માં રાજને અંગ્રેજી પણ શીખી અને તે પછી ટૂરિજ્મનું કાર્ય શરૂ કર્યું. પોતાની કંપની બનાવી અને વિદેશી પ્રવાસીઓને રાજસ્થાન પ્રવાસ કરાવવાની શરૂઆત કરી. તે દરમિયાન રાજની પત્ની તેની ક્લાઇંટ બનીને આવી હતી. તે ફ્રાન્સથી ભારતની મુલાકાતે આવી હતી. રાજે તેમને જયપુરનો પ્રવાસ કરાવીઓ અને બંનેને પ્રેમ થઈ ગયો.\nરાજ અનુસાર “અમે સિટી પેલેસમાં પહેલી વાર મળ્યા હતા. તે તેના મિત્ર સાથે ભારત આવી હતી. જ્યારે તેણી જતી રહી ત્યારે અમે સ્કાયપે પર વાત કરતા હતા અને પછી અમને પ્રેમ થઈ ગયો. ફ્રાન્સ જવા માટે મેં ઘણી વાર પ્રયત્ન કર્યો પણ વિઝા ન મળી. જેના કારણે તેની ગર્લફ્રેન્ડ ભારત આવી હતી અને બંનેએ ફ્રેન્ચ એમ્બેસીની બહાર રહયા હતા. આ રીતે3મહિના પછી ફ્રાન્સના ટૂરિસ્ટ વિઝા મળી ગયા.\nવર્ષ 2014 માં બંનેના લગ્ન થયા અને તેમને એક સંતાન પણ થયું. જ્યારે રાજે લાંબા ગાળાના વિઝા માટે અરજી કરી ત્યારે તેને ફ્રેન્ચ શીખવાનું કહેવામાં આવ્યું. રાજે દિલ્હીના એલાયન્સ ફ્રાન્સીસમાં ક્લાસ લીધા હતા અને પરીક્ષા આપી હતી અને પ્રમાણપત્ર મેળવ્યું હતું. રાજ કહે છે કે મારે લોંગ ટર્મ વિઝા મળ્યો છે. આ રીતે હું જયપુરથી ફ્રાન્સ પહોંચ્યો. જોકે હાલમાં રાજ તેના પરિવાર સાથે જીનીવામાં રહે છે. અહીં તે એક રેસ્ટોરન્ટમાં કામ કરે છે. રાજનું સ્વપ્ન છે અહીં પોતાનું રેસ્ટોરન્ટ ખોલવાનું. ત્યાં કામ કરવા ઉપરાંત રાજ એક યુટ્યુબ ચેનલ ચલાવે છે જેના દ્વારા તે ઘરે બેઠેલા લોકોને દુનિયાની સુંદર જગ્યાઓ બતાવે છે.


હે ભુવન ભુવનના સ્વામી – પિનાકિન્ ઠાકોર (Pinakin Thakor) | કવિલોક Kavilok\nહે ભુવન ભુવનના સ્વામી – પિનાકિન્ ઠાકોર (Pinakin Thakor)\nહે ભુવન ભુવનના સ્વામી\nહે ભુવન ભુવનના સ્વામી,\nઆ ઝરે આંસુની ધાર, દીન પોકાર,\nપુનિત હે પાવન નામી ! હે ભુવન..\nઆથમણી આ સાંજ ભૂખરી ઝાંખી ધૂસર,\nરે અંધ આંખ સૌ અંગ ધ્રૂજતાં ભાંગ્યાં જર્જર;\nઅને પગલે પલપલ થાક લથડતાં ડગમગ થરથર.\nએને લિયો ઉઘાડી દ્વાર, પરમ આધાર,\nશરણ રે’ ચરણે પામી ! હે ભુવન..\nઅંતરમાં સ્મરણો અગણિત શાં સૂતાં પલપલ,\nએ જાગી દેતાં દાહ, દુ:ખ દાવાનલ પ્રજ્વલ,\nએને અંક ધરી દો શાંતિ – સુખ, હે શીતલ વત્સલ !\nએને દિયો અભયનાં દાન, સુધાનાં પાન\nઅમલ, હે અંતર્યામી ! હે ભુવન..\nજીવનકાળ: ઓક્ટોબર 24, 1916 થી નવેમ્બર 24, 1995 સુધી\nઓગસ્ટ 21, 2007\nકવિ, પિનાકિન્ ઠાકોર Pinakin Thakore\nઆઝાદી – રમેશ પટેલ ‘આકાશદીપ’ (Ramesh Patel)\nખાણી પીણી દે દર્દની લ્હાણી – દિલીપ પટેલ (Dilip Patel)


ખાસ વાંચો / આજથી 14 દિવસ બેંકો રહેશે બંધ! ઘરેથી નિકળતા પહેલા અહીં જુઓ આખી લિસ્ટ - GSTV\nખાસ વાંચો / આજથી 14 દિવસ બેંકો રહેશે બંધ! ઘરેથી નિકળતા પહેલા અહીં જુઓ આખી લિસ્ટ\nઓક્ટોબર મહિનામાં 21 દિવસ બેંક બંધ રહેવાની છે. આવી સ્થિતિમાં જો તમે પણ બેંક સંબંધિત કામ કરવાના છો, તો પહેલા આ સમાચાર વાંચી લો. ઓક્ટોબર 2021માં નવરાત્રી, દશેરા સહિત ઘણા બધા તહેવારો આવી રહ્યા છે. આજથી ઓક્ટોબર મહિનામાં 14 દિવસ બેંક બંધ રહેશે. આવી સ્થિતિમાં જો તમે પણ કોઈ જરૂરી કામ પૂરા કરવા માંગતો હો, તો આ સમાચાર વાચી લો.\nઓક્ટોબર મહિનામાં 21 દિવસ બેંક રહેશે બંધ\nભારતીય રિઝર્વ બેંક (RBI)એ ઓક્ટોબર મહિના માટે રજાઓની યાદી જાહેર કરી છે, તેના મુજબ ઓક્ટોબર મહિનામાં 21 રજાઓ છે. આ દરમિયાન ભારતના ઘણા શહેરોમાં બેંકો સતત પણ બંધ રહેશે. તમને જણાવી દઇએ કે આ 21 દિવસની રજાઓમાં અઠવાડીક રજાઓ પણ સામેલ છે. RBI ગાઇડલાઇન્સ મુજબ રવિવારની સાથે મહિનાના બીજા તથા ચોથા શનિવારે બેંક બંધ રહે છે.\nસતત9દિવસ બેંક રહેશે બંધ\nઆ રજાઓના ક્રમમાં આજથી 14 દિવસ બેંક બંધ રહેશે. જોકે તમને જણાવી દઇએ કે દેશભરમાં તમામ બેંક 21 દિવસ બંધ નહીં રહે, RBI તરફથી નક્કી કરેલી રજાઓ કેટલાક ક્ષેત્રિય તહેવારો પર પણ નિર્ભર હોય છે. એટલે કેટલીક રજાઓ ફક્ત અમુક રાજ્યો માટે જ હોય છે, બાકીના અન્ય રાજ્યોમાં તમામ બેન્કિંગ કાર્ય સામાન્ય દિવસોની જેમ થતા રહેશે.\nજાણો ક્યા દિવસે બેંક રહેશે બંધ?\nઆજથી મહાસપ્તમી, મહાઅષ્ટમી અને દશેરાના કારણે બેંક કર્મીઓની રજા રહેશે. તેના પછી રવિવાર અને ઈદ, વાલ્મીકિ જયંતી સહિત કેટલીક રજાઓ પડશે. એટલે આજથી સતત9દિવસ દેશના ઘણા રાજ્યોમાં બેંકની રજાઓ રહેશે.\nજુઓ રજાઓની સંપૂર્ણ યાદી\n12 ઓક્ટોબર- દુર્ગા પૂડા (મહા સપ્તમી)- અગરતલા, કોલકાતામાં બેંક બંધ\n13 ઓક્ટોબર- દુર્ગા પૂજા (મહા અષ્ટમી) – અગરતલા, ભુવનેશ્વર, ગંગટોક, ગુવાહાટી, ઇમ્ફાલ, કોલકાતા, પટના અને રાચીમાં બેંક બંધ\n14 ઓક્યોબર- દુર્ગા પૂજા / દશેરા (મહા નવમી) / આયુથ પૂજા – અગરતલા, બેંગ્લૂરુ, ચેન્નઈ, ગંગટોક, ગુવાહાટી, કાનપુર, કોચ્ચિ, કોલકાતા, લખનઉ, પટના, રાંચી, શિલાંગ અને થિરુવનંતપુરમમાં બેંક બંધ\n15 ઓક્ટોબર – દુર્ગા પૂજા / દશેરા / વિજયાદશમી – ઇમ્ફાલ અને શિમલાને છોડી અન્ય તમામ સ્થળો પર બેંક બંધ\n16 ઓક્ટોબર- દુર્ગા પૂજા (દશૈન)- ગંગટોકમાં બેંક બંધ\n17 ઓક્ટોબર- રવિવાર (અઠવાડીયક રજા)\n18 ઓક્ટોબર – કટી બિહુ- ગુવાહાટીમાં બેંક બંધ\n19 ઓક્ટોબર – ઈદ-એ-મિલાદ / ઈદ-એ-મિલાદુન્નબી / મિલાદ-એ-શરીફ / બારાવફાત – અમદાવાદ, બેલાપુર, ભોપાલ, ચેન્નઈ, દેહરાદૂન, ચેન્નઈ, લખનઉ, મુંબઈ, નાગપુર, નવી દિલ્હી, રાંચી, શ્રીનગર અને થિરુવનંતપુરમમાં બેંક બંધ\n20 ઓક્ટોબર- મહર્ષિ વાલ્મીકિન જન્મ દિવસ / લક્ષ્મી પૂજા / ઈદ-એ-મિલાદ- અગરતલા, બેંગ્લૂરુ, ચંદીગઢ, કોલકાતા અને શિમલામાં બેંક બંધ\n22 ઓક્ટોબર – ઈદ-એ-મિલાદ-ઉન-નબી પછીના શુક્રવારે જમ્મુ અને શ્રીનગરમાં બેંક બંધ રહેશે\n23 ઓક્ટોબર – શનિવારે (મહિનાનો ચોથો શનિવાર)\n24 ઓક્ટોબર – રવિવાર (અઠવાડીક રજા)\n26 ઓક્ટોબર- વિલય દિવસ- જમ્મુ અને શ્રીનગરમાં બેંક બંધ\n31 ઓક્ટોબર – રવિવાર (અઠવાડિક રજા)\nBankbank holidaysbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati live\nહવાઈ મુસાફરીને લઈને મોટો નિર્ણય, ડોમેસ્ટિક ફ્લાઈટ પરનો પ્રતિબંધ થયો દૂર, સંપૂર્ણ ક્ષમતાથી એરલાઈનનું થશે સંચાલન\nBreaking / ફેસબુક, ઇન્સ્ટાગ્રામ ઇને વોટ્સએપ પછી Gmail ડાઉન, ભારતના ઘણા વિસ્તારોમાં યુઝર્સ થયા પરેશાન


Balmurti Online | બાળકો અને રમકડાં - Balmurti Online\nબાળકો માટે રમકડાં પસંદ કરતી વખતે શું ધ્યાનમાં રાખશો?\nબાળક માટે જે પણ રમકડાં લો તે તેની ઉંમર, વિકાસના સ્તર અને શારીરિક ક્ષમતાના આધારે પસંદ કરો.\nરમકડાં સલામત હોવાં જોઈએ; તે બાળકના સ્વાસ્થ્યને હાનિ કરે કે શારીરિક ઈજા પેદા કરે તેવાં ન હોવાં જાઈએ.\nબાળકનાં રમકડાં ખર્ચાળ જ હોવાં જોઇએ તેવું જરૂરી નથી. સસ્તાં, પણ તેની રુચિ અને રસને પોષી શકે તેવાં રમકડાં પર પસંદગી ઉતારવી જોઈએ. ઘણી વાર તો એવું જોવા મળે છે કે બાળક માટે ખરીદેલાં મોંઘાંદાટ રમકડાંને તે અડકતું પણ નથી, અને તે ઘરવપરાશ અને રસોડાનાં વાસણોથી રમવાનું વધારે પસંદ કરે છે.\nરમકડાં કેવળ બાળકના શૈક્ષણિક અને વિકાસના હેતુસર જ હોવાં જોઇએ એવું નથી; તે બાળકના આનંદ, રુચિ અને નવરાશના સમયને ભરવામાં ઉપયોગિતા ધરાવતાં અને મુક્ત, હેતુવિહીન પ્રવૃત્તિ આપી શકે તેવાં પણ હોવાં જોઈએ.\nબાળકનાં રમકડાં પર્યાવરણ માટે હાનિકારક ન હોવાં જોઈએ.\nપોલીવિનાઇલ ક્લોરાઇડ (પી.વી.સી.)ના પ્લાસ્ટિકથી બનેલાં રમકડાં બાળકના સ્વાસ્થ્ય તેમ જ પર્યાવરણ માટે ખૂબ જ નુકસાનકારક સાબિત થયેલાં છે.\nરમકડાં ખૂબ અવાજ કરે તેવાં પણ ન હોવાં જોઈએ.\nરમકડાંમાં સલામતીનો મુદ્દો:\nખૂબ નાના નાના ભાગો ધરાવતાં રમકડાં નાનાં બાળકોને રમવા આપવામાં સલામતી નથી. મણકા અને બટન જેવી નાની ચીજો રમત—રમતમાં બાળક મોંમાં નાખે અને અકસ્માત ગળી જાય કે તે શ્વાસનળીમાં ઊતરી જાય તો તેનાથી ગંભીર દુર્ઘટના પેદા થઈ શકે છે.\nઅણીદાર ચીજોથી શરીરે, આંખમાં અને કાનમાં બાળકને ઈજા થઈ શકે છે. પ્લાસ્ટિકની ઝીણી ગોળીઓ ધરાવતી બંદૂક કે રમકડાંના તીરકામઠાં બાળકને રમવા આપવાં જોખમી છે.\nઅણીદાર સળિયા કે સળી ધરાવતાં રમકડાંથી પણ બાળકની આંખ ગઇ હોય તેવાં ઉદાહરણો બનતાં હોય છે.\nબાળકનાં રમકડાંમાં કાચનો ઉપયોગ ન હોવો જોઈએ.\nનાનાં બાળકો રમતી વખતે રમકડાંને મોંમાં નાખતાં હોય છે. જો રમકડાં પરનો રંગ કાચો હોય તો તે તેમના પેટમાં જવાનો સંભવ રહે છે. આનાથી બાળકો રંગોની બનાવટમાં વપરાતા સીસાના ઝેરનો ભોગ બની શકે છે.\nપ્લાસ્ટિકનાં રમકડાંને નરમ—પોચાં બનાવવા માટે તેમાં પોલીવિનાઇલ ક્લોરાઇડનો ઉપયોગ કરવામાં આવતો હોય છે. આ દ્રવ્ય બાળકના સ્વાસ્થ્યને લાંબા ગાળાનું નુકસાન કરતું હોય છે. પર્યાવરણ માટે પણ તે હાનિકારક સાબિત થયેલું છે. બજારમાં મળતી બાર્બીની ઢીંગલીમાં તેનો ઉપયોગ થતો હોય છે. રમકડાંની પસંદગીમાં જાગૃત માબાપે પર્યાવરણ—મિત્રતા (ઇકો—ફ્રેન્ડલિ)નો ખ્યાલ ધ્યાનમાં રાખવો જોઇએ.\nફટાકડા અને પતંગ—દોરાથી બાળકો અને તરુણો અકસ્માત, ઈજા અને અપમૃત્યુનો શિકાર થતાં હોય છે એ સતત ધ્યાનમાં રાખજો.\nએક વર્ષની ઉંમરનાં બાળકોને ચાલતાં શીખવાડવા માટે આધુનિક ચાલણગાડીઓ (baby walkers)મળે છે તે બાળકના શારીરિક અને હલનચલનના વિકાસ માટે અવરોધક છે અને ગંભીર ઈજાનું કારણ પણ બનતી હોય છે.\nરમકડાં રમતા બાળકને એકલું મૂકીને આઘાપાછા ન થશો. નાની ઉંમરનાં બાળકો પલકવારમાં ગંભીર ઈજા અને જીવલેણ દુર્ઘટનાનો ભોગ બની જતાં હોય છે.\nયાંત્રિક ગતિ ધરાવતા ભાગોવાળાં રમકડાં બાળકની ઈજાનું કારણ બની શકે છે.\nરમકડાં રમતી વખતે બાળકને તેની ઉંમર અને વિકાસના સ્તરને ધ્યાનમાં રાખીને સલામતી અને સ્વરક્ષણના ઉપાયો ખાસ શીખવજો.\nબાળક જેનાથી ઈજાનો ભોગ બની શકે તેવાં રમકડાં અને સાધનો હંમેશાં ધ્યાનમાં રાખજો. ઉદાહરણ તરીકે, તીર—કામઠું, ગોફણ, એરગન, ડાર્ટ (darts), કાચ, છરી—ચપ્પુ, કાતર, પેન—પેન્સિલ, સોય, કાંટાચમચી, કંપાસની અણી, ખીલી, લાકડાની ફાંસ, ફટાકડા, પતંગનો દોરો, રબરની ગોફણ વડે ઊંચે ઉડાડી શકાય તેવા હવાઇ રમકડાં અને દિવાસળી.\n2 thoughts on “બાળકો અને રમકડાં”\nઅરુણા ચૌધરી. says:\nખૂબ જ સરસ. અદભૂત ! માતા – પિતા આ પ્રમાણે બાળ ઉછેર કરે તો ખરેખર આપણે દેશને સારા નાગરિકો આપી શકીએ.\nThank you for your valued feedback. We will continue our journey of letting all of us go back to our basics when it comes to child development and parenting.


મેજર હાંડા પર દિવાનગી સવાર,6મહિનામાં 3000 કોલ, આ રીતે આવ્યા નજીક | the accused- Major Nikhil Handa, had spoken to the victim on call and SMS for at least 3000 times since the month of January. - Gujarati Oneindia\n| Published: Monday, June 25, 2018, 14:41 [IST]\nભારતીય આર્મીમાં મેજર અમિત દ્વિવેદીની પત્ની શૈલજા દ્વિવેદી (35) ની શનિવારે હત્યા કરી દેવામાં આવી હતી. પોલિસે આ મામલે સેનાના જ એક બીજા મેજર નિખિલ હાંડાની ધરપકડ કરી છે. પોલિસે તપાસમાં એ વાત સામે આવી કે નિખિલ અને શૈલજા વચ્ચે અફેર હતુ. નિખિલ લગ્ન કરવા ઈચ્છતો હતો પરંતુ શૈલજા ઈનકાર કરી રહી હતી. જેના કારણે તેણે હત્યાને અંજામ આપ્યો. જેમ જેમ તપાસ આગળ વધી રહી છે તેમ ઘણા ખુલાસા થઈ રહ્યા છે. જાણવા મળ્યુ છે કે નિખિલ અને શૈલજા વચ્ચે એટલી નિકટતા હતી કે છેલ્લા6મહિનામાં તેણે શૈલજાને 3000 વાર કોલ કર્યા હતા.\nત્રણ વર્ષથી એકબીજાને જાણવા સમજવા લાગ્યા હતા\nનિખિલ અને શૈલજા 2015 થી એકબીજાને જાણતા હતા. શરૂઆત ત્યારે થઈ જ્યારે શૈલજાના પતિ નાગાલેન્ડના દીમાપુરામાં પોસ્ટેડ હતા. અહીં મેજર હાંડા પણ તૈનાત હતા. પોલિસના જણાવ્યા મુજબ અધિકારીઓના કાર્યક્રમો અને અન્ય સોશિયલ ઈવેન્ટ્સમાં બંનેની મુલાકાત થવા લાગી. શૈલજા અને હાંડા દીમાપુરમાં પડોશી હતા. હાંડા ત્યાં એકલા રહેતા હતા.\nશૈલજા જ્યારે દિલ્હી આવી તો સહન ના કરી શક્યા મેજર\nકહેવામાં આવી રહ્યુ છે કે જ્યારે2મહિના પહેલા મેજર અમિત પરિવાર સાથે દિલ્હી શિફ્ટ થઈ ગયા ત્યારથી મેજર હાંડા શૈલજાથી દૂર થઈ ગયા હતા જે તેમનાથી સહન થતુ નહોતુ. દિલ્હી પોલિસે રવિવારે એ પણ દાવો કર્યો કે મેજર નિખિલ હાંડાએ પોતાનો ગુનો કબૂલી લીધો છે. પોલિસના જણાવ્યા મુજબ હાંડાએ કહ્યુ છે કે જ્યારે શૈલજાએ તેની સાથે એકસ્ટ્રા એરિટલ અફેર ચાલુ રાખવાની ના પાડી ત્યારે તેણે હત્યા કરી દીધી.\nપતિની ચેતવણી બાદ હાંડા સાથે અફેર ખતમ કરવા લાગી હતી શૈલજા\nઅંગ્રેજી વેબસાઈટ મેલ ટુડેના જણાવ્યા અનુસાર અમિતને હાંડા અને શૈલજાના અફેર વિશે ખબર પડી ગઈ હતી. તેણે અફેર ખતમ કરવાની ચેતવણી આપી હતી. શૈલજાએ અફેર ખતમ કરવાની કોશિશ પણ શરૂ કરી દીધી હતી. તેણે હાંડા સાથે વાત કરવાની બંધ કરી દીધી હતી અને પતિ સાથે દિલ્હી આવી ગઈ હતી.\nહત્યાને દુર્ઘટનાનું સ્વરૂપ આપવા માટે આવુ કર્યુ\nનિખિલે હત્યાને દુર્ઘટનાનું સ્વરૂપ આપવા માટે તેના ચહેરાને ગાડીથી છૂંદી નાખ્યો અને ત્યાંથી સીધો પોતાના ઘરે જતો રહ્યો. તેણે પોતાનો ફોન પણ બંધ કરી દીધો. જ્યારે આ હત્યાના સમાચાર તેણે ટીવી પર જોયા ત્યારે તો કલાકો સુધી પોતાની ગાડીમાં ફરતો રહ્યો અને પછી ત્યાંથી મેરઠ જતો રહ્યો.\nમિસીઝ ઈન્ડિયા અર્થ 2017 ની ફાઈનલિસ્ટ રહી ચૂકી હતી શૈલજા\nમૂળ અમૃતસરની રહેવાસી શૈલજાની ઉંમર 35 વર્ષની હતી. શૈલજા યોગ કરતી હતી. તેની લાઈફમાં ખુશીઓ, ઓફિસર પતિ અને બધુ જ હતુ. આત્મવિશ્વાસી, ખુશમિજાજ, જિંદાદિલ સ્વભાવના કારણે જ શૈલજા મિસીઝ અર્થ 2017 ની ફાઈનલિસ્ટ બની હતી. શૈલજા એક ફેશન મેગેઝિનની કવર ગર્લ પણ બની હતી. તેણે અર્બન પ્લાનિંગમાં એમટેકની ડિગ્રી મેળવી હતી. આ ઉપરાંત તેણે ટ્રાવેલ એન્ડ ટુરિઝમમાંથી બેચલર્સ અને જિઓગ્રાફીમાં માસ્ટર્સ કર્યુ હતુ. મેજર અમિત અને શૈલજાના લગ્ન 2009 માં થયા હતા. શૈલજાને ડાંસિંગ, કુકિંગ, બોલિવુડ મ્યૂઝિક અને હિન્દી ફિલ્મો જોવાનો ખૂબ શોખ હતો. મિલનસાર હોવાના કારણે શૈલજાનું મિત્રવર્તુળ ખૂબ મોટુ હતુ. અર્બન પ્લાનિંગમાં એમટેક શૈલજા લેક્ચરર હતી. હાલમાં તે એક એનજીઓ સાથે પણ જોડાઈ હતી. શૈલજા અને અમિતનો એક6વર્ષનો પુત્ર પણ છે.\ndelhi major arrest ed indian army army wife meerut love affair દિલ્હી મેજર ધરપકડ ઈડી ભારતીય આર્મી પત્ની પ્રેમ અફેર\nIn fresh revelation in the murder case of Major Amit Dwivedi’s wife Shailaja Dwivedi, the accused- Major Nikhil Handa, had spoken to the victim on call and SMS for at least 3000 times since the month of January.\nStory first published: Monday, June 25, 2018, 14:41 [IST]


મારો ડ્રીમ રોલ સરદાર વલ્લભભાઈ પટેલનો છે: મનોજ જોશી\nશુક્રવાર, એપ્રિલ 26 2019, 01:18 Hrs(IST)\nનવગુજરાત સમય | Publish Date: Nov32018 9:41AM\nજાણીતા એક્ટર મનોજ જોશી ગઈ કાલે અમદાવાદમાં આવ્યા હતા. તેમની સાથે તેમના નવા શો ‘મંગલમ દંગલમ'માં તેમની કો-એક્ટર મનીષા રાવત પણ આવી હતી. એ દરમિયાન અમે મનોજ જોશી સાથે વાત કરી હતી. જેને અહીં રજૂ કરીએ છીએ.\nટીવી પર સાસુ-વહુ પછી હવે શું તમે સસરા-જમાઈનો ટ્રેન્ડ લાવવા જઈ રહ્યા છો?.\nસાસુ-વહુનો ઝેરનો પ્યાલો તો બહું પીધો. એ તો આપણે બધાએ જોઈ લીધું. હવે આવા એન્ગલને સાઇડમાં કરતો ફેમિલી શો જોવા મળશે.\nદિવાળીમાં ફેમિલીને ખૂબ મહત્વ અપાય છે. દિવાળી 2018 માટે તમારો શું મેસેજ છે?.\nતમારા ફેમિલીને ખૂબ સમય આપો. પૈસા કમાવવા જોઈએ પણ ફક્ત પૈસા કમાવવા જ એ જિંદગીનું લક્ષ્ય ના હોવું જોઈએ. આપણે આપણા માતા-પિતા, બાળકો અને પત્નીને કેટલો સમય આપીએ છીએ એ ખૂબ જ મહત્વની બાબત છે. આખી જિંદગી કામ કરતા રહેશો અને પછી કહેશો કે, હું મારી ફેમિલી માટે કમાવું છું, પણ ફેમિલીને સમય આપો. ફેમિલી મેમ્બર્સની ખુશી જુઓ. પેરેન્ટ્સે આપણને મોટા કર્યા છે તો તેમનો તિરસ્કાર ન કરો. સમાજમાં અનેક લોકો તેમના પેરેન્ટ્સને તરછોડી રહ્યા છે. એ જોવું દુ:ખની વાત છે. પત્નીને પણ રિસ્પેક્ટ આપો. એ તમારું બીજું અંગ છે. એ સ્પાઇનલ કોર્ડ છે. એટલે ધર્મ પત્ની કહેવાય છે. ફેમિલી બોન્ડિંગથી શ્રીમંત કોઈ વસ્તુ નથી.\nલિવ-ઇન, સિંગલના જમાનામાં શું હવે ફેમિલી બોન્ડિંગ જેવું ટકશે?.\nલિવ ઇનવાળા કપલ્સ કેટલી સંખ્યામાં છે? બહું જ ઓછા પ્રમાણમાં આવા રિલેશન્સ હોય છે. હું એમ કહીશ કે, આપણી સંસ્કૃતિમાં જે પરંપરા છે એના મૂળિયા એટલા જલ્દી હલશે નહીં. ભલે લિવ-ઇન રિલેશન હોય, પરંતુ એમાં પણ રિલેશન જેવી બાબત તો છે. લિવ-ઇન કપલ્સના પેરેન્ટ્સ તો છે જ. તેમના મેરેજ ભલે ન થયા હોય, પરંતુ દીકરીનો પાર્ટનર તો જમાઈ જ ગણાય. રિલેશન તો જ એ રહે છે. એટેચમેન્ટ પણ રહે છે.\nતમને નથી લાગતું કે, દિવસેને દિવસે ફેમિલીની વ્યાખ્યા બદલાતી જાય છે?.\nહવે માઇક્રો-મિનિ ફેમિલી થઈ રહ્યા છે. હવે મેટ્રો સિટીઝમાં ભાગદોડની લાઇફ છે. પરદેશમાં રહેતા લોકો કદાચ તેમના પેરેન્ટ્સ સાથે ન રહેતા હોય, પરંતુ અંદરની જે ભાવના છે એ નથી જતી. હું જોઇન્ટ ફેમિલીમાં મોટો થયો છું. જોઇન્ટ ફેમિલી મને અપીલ કરી ગયું છે. આ કેટલું પોઝિટિવ બની શકે છે એ હું જાણું છું. બધાને એકબીજાનો આધાર મળી રહેતો હોય છે. દિલનું બોન્ડિંગ તો હોય જ છે. સિંગલ ફેમિલી ભલે સિંગલ રહેતું હોય, પણ તેમનું એટેચમેન્ટ તો જે હોય એ રહેવાનું જ છે.\nતમારે ડ્રીમ રોલ કયો છે?.\nમારો ડ્રીમ રોલ સરદાર વલ્લભભાઈ પટેલનો છે. જાન્યુઆરીમાં હું વન મેન શો ‘મેં સરદાર વલ્લભભાઈ પટેલ બોલ રહા હું' લઈને આવી રહ્યો છું. આ થ્રી ડી પ્લે છે. અત્યારે રાઇટિંગ ચાલું છે.\nમીટૂ મૂવમેન્ટ વિશે તમારું શું કહેવું છે?.\nહું માનું છું કે, સ્ત્રી શક્તિનું અપમાન કોઈ પણ રીતે સહન ન કરી શકાય. એનો ખોટો ઉપયોગ પણ ન થવો જોઈએ. કાયદો સશક્ત છે.\nતમે ઘણા સમય પછી ટીવી શો કરી રહ્યા છો....\nલગભગ ચાર વર્ષના સમયગાળા પછી હું ફરી ટીવી શો કરીશ. ટીવી શો કરવાનો આનંદ અનેરો છે. આ શો દિવાળીમાં શરૂ થાય છે. એમાં બહું જ જાતની આતશબાજી જોવા મળશે. રોકેટ્સ છુટશે, બોમ્બ ફૂટશે અને મજા આવશે.\nતસવીરઃ પંકજ શુકલ.


કહ્યું- પંજાબમાં કાયદો વ્યવસ્થા સંપૂર્ણ રીતે ખોરવાઈ; શાંતિ જાળવી રાખવી AAP સરકાર માટે શક્ય નથી | Rahul Gandhi reached Manasa Meet Sidhu Moosewala Family In Punjab Today - Divya Bhaskar\nRahul Gandhi Reached Manasa Meet Sidhu Moosewala Family In Punjab Today\nમુસેવાલાના માતા-પિતાને મળ્યા રાહુલ ગાંધી:કહ્યું- પંજાબમાં કાયદો વ્યવસ્થા સંપૂર્ણ રીતે ખોરવાઈ; શાંતિ જાળવી રાખવી AAP સરકાર માટે શક્ય નથી\nરાહુલ ગાંધી માનસા પહોંચ્યા\nકોંગ્રેસ નેતા રાહુલ હાંધી મંગળવારે માનસા પહોંચ્યા હતા. તેમણે પંજાબી સિંગર સિદ્ધુ મુસેવાલાના પિતા બલકૌર સિંહ અને માતા ચરણ કૌરને મળીને દુખ વ્યક્ત કર્યું હતું. ત્યારપછી રાહુલ ગાંધીએ ટ્વિટ કરીને કહ્યું હતું કે, મુસેવાલાના માતા-પિતા જે પીડામાંથી પસાર થઈ રહ્યા છે તે વર્ણવું મુશ્કેલ છે. તેમને ન્યાય અપાવવો અમારી ફરજ છે અને અમે તેમને ન્યાય અપાવીને રહીશું. રાહુલ ગાંધીએ કહ્યું કે, પંજાબમાં કાયદો વ્યવસ્થા સંપૂર્ણ રીતે ખોરવાઈ ગઈ છે. પંજાબમાં શાંતિ જાળવી રાખવી આમ આદમી પાર્ટી માટે શક્ય નથી. સિદ્ધુ મુસેવાલાની 29 મેના રોજ સાંજે ગોળી મારીને હત્યા કરવામાં આવી છે.\nકોંગ્રેસથી ચૂંટણી લડ્યો હતો મુસેવાલા\nસિદ્ધુ મુસેવાલા પંજાબ કોંગ્રેસના પ્રધાન અમરિંદર સિંહ રાજા વડિંગનો ખાસ માણસ હતો. ગઈ વિધાનસભા ચૂંટણી પહેલાં મુસેવાલા કોંગ્રેસમાં સામેલ થયો હતો. તેમણે માનસા સીટથી કોંગ્રેસની ટીકિટ પર ચૂંટણી પણ લડી હતી. જોકે આમ આદમી પાર્ટીના ડૉ. વિજય સિંગલાએ તેને હરાવી દીધો હતો. ત્યારપછી આમ આદમી પાર્ટીની સરકારે તેની સિક્યુરિટી ઘટાડી દીધી હતી. તેના બીજા જ દિવસે મુસેવાલાની હત્યા થઈ હતી.\nકોંગ્રેસમાં જોડાયા પછી મુસેવાલાએ દિલ્હી જઈ રાહુલ ગાંધી સાથે મુલાકાત કરી હતી\nરાહુલ ગાંધીએ આ પહેલાં સોશિયલ મીડિયા પર દુખ વ્યક્ત કર્યું હતું. તેમણે કહ્યું હતું કે, પ્રતિભાશાળી કલાકાર સિદ્ધુ મુસેવાલાની હત્યાથી સ્તબ્ધ અને દુખી છું. આખી દુનિયાના તેમના ચાહકો પ્રત્યે પણ મારી સંવેદના છે.\nઆમ આદમી પાર્ટીની સરકાર સામે આકરા પ્રહાર\nપંજાબમાં આ વર્ષે ફેબ્રુઆરીમાં વિધાનસભા ચૂંટણી થઈ હતી. આમ આદમી પાર્ટીએ 117માંથી 92 સીટ જીતીને સરકાર બનાવી હતી. હવે અહીં વિપક્ષ લો એન્ડ ઓર્ડરની ખરાબ સ્થિતિ વિશે સરકાર સામે આકરા પ્રહાર કરવામાં આવી રહ્યા છે. જનતા અને વિપક્ષ રાજ્યની ઈન્ટેલિજન્સની નિષ્ફળતા સામે સવાલ ઉભા કરી રહી છે. એવો પણ સવાલ કરવામાં આવી રહ્યો છે કે, ધમકી પછી પણ મુસેવાલાની સુરક્ષા કેમ હટાવવામાં આવી હતી.\nસૂત્રોના જણાવ્યા પ્રમાણે ગેંગસ્ટર લોરેન્સે દિલ્હી પોલીસના સ્પેશિયલ સેલને જણાવ્યું કે મૂસેવાલાની હત્યા માટેના હથિયાર રાજસ્થાનના જોધપુરથી લાવવામાં આવ્યા હતા. આ હથિયારો વિજય, રાકા અને રણજીત નામના3શખસો લાવ્યા હતા.\nપંજાબી ગાયક સિદ્ધુ મૂસેવાલાની 29 મે, રવિવારે સાંજે 5:30 વાગ્યે માણસાના જવાહરકે ગામમાં હત્યા કરવામાં આવી હતી. મૂસેવાલાની ગાડી પર લગભગ 40 રાઉન્ડ ફાયરિંગ કરવામાં આવ્યું હતું. મુસેવાલાના શરીર પર 19 ઘા મળી આવ્યા હતા. જેમાં7ગોળી સીધી મુસેવાલાને વાગી હતી. મૂસેવાલાને ગોળી માર્યાની 15 મિનિટમાં જ મારી નાખવામાં આવ્યો હતો. બોલેરો અને કોરોલા વાહનો દ્વારા ચેઝ કર્યા બાદ થાર જીપમાં જઈ રહેલા મૂસેવાલાનું મોત થયું હતું. તે સમયે મુસેવાલા સાથે કોઈ ગનમેન નહોતો.


UIDAI has issued new rules to change the name, address and date of birth in Aadhaar!\nAadhaarમાં માહિતી બદલાવવી છે તો ટેન્શન લેવાની જરૂર નથી, UIDAI જાહેર કર્યો નવો નિયમ\nJanuary 18, 2020 | 6:08 pm IST\nહાલના સમયમાં આધાર દરેક ભારતીયના જીવનમાં મહત્વપૂર્ણ ડોક્યૂમેન્ટ બની ગયું છે. એટલા માટે જરૂરી બની જાય છે કે તમે તમારા આધાર કાર્ડની તમામ ડિટેલ્સ સાચી રીતે ભરો. જો તમે પણ આધાર કાર્ડમાં કોઈ જાણકારી અપડેટ કે ફેરફાર કરવા માંગો છો પરંતુ કરી શકતા નથી તો આ અહેવાલ તમારા માટે ખુબ જ મહત્વપૂર્ણ બની જાય છે. આધાર જાહેર કરનાર કંપની યૂનિક આઈડેન્ટિફિકેશન ઓર્થોરિટી ઓફ ઈન્ડિયા (UIDAI)એ આધાર અપડેશનના નિયમોમાં થોડા ફેરફાર કર્યા છે.\nIf you want to update your Name, Address or Date of Birth in Aadhaar, ensure that the document you use is in your name and is one of the valid documents listed here: https://t.co/BeqUA07J2b pic.twitter.com/2NqVVDgvL1\n— Aadhaar (@UIDAI) January 16, 2020\nઆધાર કાર્ડ સાથે જોડાયેલી તમામ સમસ્યાઓના સમાધાન માટે UIDAIએ અમુક શહેરોમાં આધાર સેવા કેન્દ્રો શરૂ કર્યા છે, ત્યાં જઈને તમે આધારમાં ફેરફાર કરી શકો છો. તમને જણાવી દઈએ કે, તમે પણ આ સેન્ટરો પર જઈને નવું આધાર બનાવી શકો છો. સાથે તમારું સરનામું, નામ અને જન્મતારીખમાં ફેરફાર અથવા અપડેટ કરવાની સ્થિતિમાં આ સર્વિસનો લાભ ઉઠાવી શકો છો.\nકંઈ સેવાઓ માટે જરૂરી છે એપોઈમેન્ટ\nઆધાર સેવા કેન્દ્રની સુવિદ્યાઓનો લાભ ઉઠાવવા માટે ઓનલાઈન એપોઈમેન્ટ લેવી પડશે. તો આજે અમે તમને જણાવીએ કે કંઈ સેવાઓ માટે લેવામાં આવે છે એપોઈમેન્ટ..\n– નવું આધાર બનાવવા માટે\n– નામ અપડેટ કરાવવા માટે\n– સરનામું અપડેટ કરાવવા માટે\n– જન્મતિથિ અપડેટ કરાવવા માટે\n– મોબાઈલ નંબર અપડેટ કરાવવા માટે\n– ઈ-મેઈલ આઈડી અપડેટ કરાવવા માટે\n– જેન્ડર અપડેટ કરાવવા માટે\n– બાયોમેટ્રિક અપડેટ કરાવવા માટે\nઆ છે એપોઈમેન્ટ લેવાની સાચી રીત… તો આજે અમે તમને જણાવીશું કે કેવી રીતે મળશે ઓનલાઈન એપોઈમેન્ટ\n– તેના માટે સૌથી પહેલા તમારે UIDAIની વેબસાઈટ (https://uidai.gov.in/) પર જવું પડશે.\n– હવે તેમાં ‘My Aadhaar’ પર ક્લિક કરો. ત્યારબાદ ‘Book An Appointment’ ઓપ્શન પર જાવ\n– હવે તમારે અહીં સિટી લોકેશનનો ઓપ્શન દેખાશે, જેમાં તમારે તમારા શહેરની પસંદગી કરવાની રહેશે. શહેરની પસંદગી કર્યા બાદ તમારે ”Proceed To Book An Appointment’ પર ક્લિક કરવાનું રહેશે.\n– હવે એક નવું પેજ ખુલશે. તેમાં ત્રણ ઓપ્શન છે- ન્યૂ આધાર, આધાર અપડેટ અને મેનેજ એપોઈમેન્ટ. તમે તમારી જરૂરિયાત પ્રમાણે તેમાંથી કોઈ પણ વિકલ્પ પસંદ કરી શકો છો. માની લો કે, તમે આધાર અપડેટ ઓપ્શનની પસંદગી કરો છો અને રજિસ્ટર્ડ મોબાઈલ નંબર, કેપ્ચા કોડ અને ઓટીપી એન્ટર કરવાનો રહેશે, તો તમારી એપ્લીકેશન વેરીફાઈ થઈ જશે.\n– ઓટીપી વેરિફિકેશન થઈ ગયા બાદ તમે ત્યાં આપેલા તમામ ફોર્મમાં પોતાની ડિટેલ ભરો. તે ફોર્મમાં એપોઈમેન્ટ સાથે જોડાયેલી ડિટેલ પુછવામાં આવે છે. આ ડિટેલ ભર્યા બાદ તમારે બુકિંગ એપોર્ટમેન્ટ માટે ટાઈમ સ્લોટની પસંદગી કરવાની રહેશે.\n– હવે અંતિમ ચરણમાં પોતાની એપોઈમેન્ટ ડિટેલ્સ તપાસી લો. જો ફેરફાર કરવાનો છે તો પ્રીવિયસ ટેબ પર ક્લિક કરો અન્યથા સબમીટ બટન પર ક્લિક કરી દો. આ ઓનલાઈન એપોઈમેન્ટ બુકિંગ પ્રોસેસ એકદમ મફત છે.\nરેશનકાર્ડને આધાર સાથે આ રીતે કરો લિંક, નહીં તો આ સરકારી સુવિધાનો લાભ નહીં મળે\nહવે કોરોના ટેસ્ટ કરવો હશે તો આ એક ખાસ ડોક્યુમેન્ટ ફરજિયાત, પરંતુ ભાજપના સભ્યોએ વિરોધ કર્યો\nઆજે અક્ષય તૃતીયા : ગ્રાહકો ઓનલાઇન સોનું ખરીદવા પડાપડી


News & Views :: મંત્રીની હાજરીમાં સુરતના ડે. કલેક્ટરે કરી ભાટાઇ- ભાજપ સરકાર સારૂં કામ કરે છે\nમંત્રીની હાજરીમાં સુરતના ડે. કલેક્ટરે કરી ભાટાઇ- ભાજપ સરકાર સારૂં કામ કરે છે\nસુરતના ડેપ્યુટી કલેક્ટરને સરકારના વખાણ કરવા ભારે પડ્યા. કારણ કે સરકારના વખાણ કરતાની સાથે વિવાદ થતા કોંગ્રેસ દ્વારા સરકારી અધિકારી સામે પોલીસ સ્ટેશનમાં ફરિયાદ નોંધાવવામાં આવી હતી. આ સરકારી અધિકારી બીજું કોઈ નહીં પણ સુરતના જમીન સુધારણા વિભાગમાં ફરજ બજાવી રહેલા ડેપ્યુટી કલેક્ટર આર.આર. બોરડ છે.\nરિપોર્ટ અનુસાર ડેપ્યુટી કલેક્ટર આર.આર. બોરડ દ્વારા કછોલ ગામમાં યોજાયેલા એક ખાનગી ચેનલના કાર્યક્રમમાં હાજરી આપવામાં આવી હતી. આ કાર્યક્રમમાં અધિકારીની સાથે રાજ્યના ઉર્જામંત્રી મુકેશ પટેલની પણ હાજરી જોવા મળી હતી. આ કાર્યક્રમમાં ડેપ્યુટી કલેક્ટર બોરડ પણ ભારતીય જનતા પાર્ટીના વખાણ કરવા લાગ્યા હતા.\nતેમને સરકારના વખાણ કરતા જણાવ્યું હતું કે, સમગ્ર રીતે જોવા જઈએ તો છેલ્લા 20 વર્ષથી ગુજરાતમાં ભારતીય જનતા પાર્ટીની સરકાર જે કામ કરી રહી છે તે પ્રજાલક્ષી અભિગમ રાખીને વહીવટ કરી રહી છે. તેમને વધુમાં જણાવ્યું હતું કે, છેલ્લા5વર્ષના સમયના પ્રજા લક્ષી કામો ખૂબ જ સારા થયા છે. નીચેના માણસોનું કામ થાય તે પ્રકારની ઘણી બધી યોજનાઓ સરકાર દ્વારા અમલમાં મૂકવામાં આવી છે. તેમાં એક ઉદાહરણ આપું તો તે કાર્યક્રમ સેવા સેતુ છે.\n(કોંગ્રેસના નેતા દર્શન નાયક)\nઆટલેથી ન અટકતા ડેપ્યુટી કલેક્ટર આર.આર. બોરડ દ્વારા સરકારના વખાણ કરતા કહેવામાં આવ્યું હતું કે, સેવાસેતુ કાર્યક્રમમાં વહીવટી તંત્ર અરજદારના દરવાજા સુધી જાય છે એટલે અરજદારોને સરકારી કચેરી સુધી આવવું પડતું નથી. આવકના દાખલા અને વિધવા સહાયના ફોર્મ પણ ભરવામાં આવી રહ્યા છે. મારા મતે સરકારનું આ પગલું ખૂબ જ સારું છે. કોરોનાની ત્રીજી લહેરમાં પણ સરકારના ખૂબ જ સારા પગલા છે.\nડેપ્યુટી કલેક્ટર આર.આર. બોરડ દ્વારા એક ખાનગી ચેનલના સ્ટેજ પરથી ભારતીય જનતા પાર્ટીની સરકારના વખાણ કરવામાં આવ્યા હોવાના કારણે કોંગ્રેસના નેતા દર્શન નાયક દ્વારા બાબતે અધિકારીની સામે આ બાબતે ફરિયાદ નોંધાવવામાં આવી છે. કોંગ્રેસના નેતા દર્શન નાયક દ્વારા ડેપ્યુટી કલેક્ટર આર.આર. બોરડની સામે ગુજરાત તકેદારી આયોગમાં ફરિયાદ નોંધાવી છે. ત્યારે આગામી દિવસોમાં જોવાનું રહ્યું કે ગુજરાત તકેદારી આયોગ દ્વારા કોંગ્રેસના નેતાની ફરિયાદની આધારે સરકારી અધિકારી સામે કોઈ પગલાં ભરવામાં આવે છે કે નહીં.